Kaivenyge Faidhaathah Islaamy Nazarakun\nއޭޕްރިލް 10, 2018 137 0\nކާވެނީގެ ފައިދާތައް އިސްލާމީ ނަޒަރަކުން\nމިއީ، ކާވެނީގެ ފައިދާތަކާބެހޭ ގޮތުން ކުރެވިފައިވާ ވަރަށް މުހިންމު ދިރާސާތަކެކެވެ. ކައިވެންޏަކީ، މާތް ﷲ އިންސާނުންނަށް ދެއްވާފައިވާ ނިޢުމަތްތަކުގެ ތެރެއިން ވަރަށް ބޮޑު ނިޢުމަތެކެވެ. މި ނިޢުމަތުން މަޙުރޫމުވެގެން ހުރުމަކީ މުއުމިނަކު ކޮށްގެންވާނެ ކަމެއް ނޫނެވެ. ފަހެ، ކާވެނިކުރުމަކީ، ކީރިތި މާތް ނަބިއްޔާ (ޞައްލަ ﷲ ޢަލައިހި ވަސައްލަމަ) ގެ ސުންނަތްތަކުގެ ތެރެއިން ގަދަވެގެންވާ ސުންނަތެކެވެ.\nލޯތްބާއި ކުލުނުވަނީ ކާވެނީގަ އެވެ.\nކާވެނިކުރުމަކީ، ނަފުސާނީ ގޮތުން މީހާ އިސްތިޤުރާރުކޮށް ހަމަޖައްސައިދޭ ކަމެކެވެ. 34500 މީހުންގެ މައްޗަށް ކޮށްފައިވާ ދިރާސާއަކުން މިކަން ވަނީ ސާބިތުވެފަ އެވެ. ކާވެނިކުރުމަކީ، ކަންބޮޑުވުމާއި ހިތްދަތިވުން ކުޑަކޮށްދޭ ކަމެއްކަން އެ ދިރާސާއިން އެނގިފައިވެ އެވެ. އެދިރާސާ ކޮށްފައިވަނީ، ޑަބްލިއު. އެޗް. އޯ. އިންނެވެ. ދިހަ އަހަރު ދުވަހުގެ މުއްދަތަށް ކުރެވުނު އެ ދިރާސާގައި، ދުނިޔޭގެ ހުރިހާ ޤައުމެއް ޝާމިލުވެފައިވެ އެވެ.\nނިއުޒީލޭންޑްގެ އޮޓާގޯ ޔުނިވަރސިޓީގެ ނަފުސާނީ ޢިލްމުވެރިއެއް ކަމަށްވާ ކެއިތު ވިދާޅުވެފައިވެ އެވެ. “އަޅުގަނޑުމެން ކުރި މި ދިރާސާއިން އެނގުނު ގޮތުގައި، ކާވެނީގެ ސަބަބުން އަންހެނުންނާއި ފިރިހެނުންނަށް ލިބޭ ނަފުސާނީ ދުޅަހެޔޮކަން ވަރަށް ވެސް ބޮޑެވެ. ކާވެނި ރޫޅުމުން ކުރިމަތިވާ ހިތްދަތިކަމާއި ހަމަނުޖެހުމަކީ، ސިކުނޑީގެ ބަލިތައް ކުރިމަތިކޮށް ނަފުސާނީ ގޮތުން މީހާ ލޮޑުކޮށްލާ ކަމެކެވެ.”\nކުރިން ކުރެވިފައިވާ ދިރާސާތަކަށް، އެ ދިރާސާއިން ބާރުލިއްބައިދިނެވެ. ކުރިން ކުރެވިފައިވާ ބައެއް ދިރާސާތައް ބުނާގޮތުގައި، ކާވެނިކުރުމަކީ، ފިރިހެނުންގެ ދުޅަހެޔޮކަން އިތުރުކޮށްދީ، އަންހެނުންގެ އަތްމަތި ތިޔާގިކޮށްދޭ ކަމެކެވެ. ވަރިކުރުމަކީ، މީހާގެ ދުޅަހެޔޮކަން ނެއްތައިލާ ކަމެކެވެ. ވަރިކުރުމުގެ ސަބަބުން ހިތުގެ ބަލި ފަދަ ނުރައްކާތެރި ބަލިތައް ޖެހެ އެވެ. އޭގެ ތެރޭގައި ކެންސަރު ވެސް ހިމެނެ އެވެ.\nއަބަދުވެސް އަޅުގަނޑުމެން (ޤުރުއާނާއި ސައިންސްގެ އަލީގައި) ބުނަމުން މިގެންދަނީ، މާތް ﷲ ގެ ކަލާމްފުޅުގައި އަންގަވާފައިވާ ކަންތައްތަކާ، މިޒަމާނުގެ ސައިންޓިފިކް ހޯދުންތައް އެއްބަސްވަމުންދާ ވާހަކަ އެވެ. ކާވެނިކުރުމަކީ، ނަބަވީ ސުންނަތެކެވެ. އިލާހީ ޝަރީޢަތުގައި ޝަރުޢުކުރައްވާފައިވާ ކަމެކެވެ. ކާވެނިކުރުމާ ދެކޮޅުހަދައިފި މީހާއަކީ، ޚާލިޤުވަންތަ ރަސްކަލާނގެ ޝަރީޢަތާއި، ރަޙުމަތުގެ ނަބިއްޔާ (ޞައްލަ ﷲ ޢަލައިހި ވަސައްލަމަ) ގެ ސުންނަތާ ޚިލާފުވެއްޖެ މީހެކެވެ.\nމާނައީ، “ތިޔަބައިމީހުންނަށްޓަކައި ހަމަތިޔަބައިމީހުންގެ ނަފުސުތަކުން އަނބިން ހެއްދެވިކަމީ، އެކަލާނގެ ކުޅަދުންވަންތަކަމުގެ ހެކިތަކުގެ ތެރެއިންވާ ކަމެކެވެ. އެއީ ތިޔަބައިމީހުން އެކަނބަލުންގެ ފަރާތުން ހަމަހިމޭންކަން ލިބިގަތުމަށްޓަކަ އެވެ. އަދި އެކަލާނގެ ތިޔަބައިމީހުންގެ މެދުގައި ލޯތްބާއި، އޯގާވެރިކަން ލެއްވި އެވެ. ހަމަކަށަވަރުން، ފިކުރު ހިންގާ ބަޔަކަށް އެކަމުގައި ހެކިތަކެއް ވާކަން ކަށަވަރެވެ.”\nމި އާޔަތުގައި އަންގަވާފައިވާ ލޯތްބާއި އޯގާވެރިކަމާއި ހަމަހިމޭންކަން އުފެދެނީ، ޙަޤީޤަތުގައި ވެސް ކާވެނިކުރުމުން ނެވެ. މިކަންތައްތައް ޒަވާޖީ ޙަޔާތުގައި ލެއްވީ، ކާވެނި ޝަރުޢުކުރެއްވި ޚާލިޤުވަންތަ ރަސްކަލާނގެ އެވެ. އަޅުގަނޑުމެން މުސްލިމުން ޤަބޫލުކުރަނީ މިގޮތެވެ. ބައެއް ދީންތަކުގެ މީހުން ބުނާ ފަދައިން، ކާވެނީގެ ނިޒާމު ލެއްވީ ނޭޗަރ ކަމަށް އަޅުގަނޑުމެންނަކު ޤަބޫލެއް ނުކުރަމެވެ.\nމާތް ﷲ ވޮޑިގެންވާކަން ޤަބޫލުނުކުރާ މީހުން ވަނީ، ކާވެނީގެ މަގުން އެއްކިބާވެގެންނެވެ. ކާވެނިކުރާކަން އެބައިމީހުން ބޭނުމެއް ނޫނެވެ. އެބައިމީހުން ޤަބޫލުކުރަނީ ރައްޓެހިވެގެން އުޅުމާއި، ބަދުއަޚުލާޤީ ޢަމަލުތައް ހިންގުމާއި، އެއް ޖިންސުން ގުޅުން ބޭއްވުމެވެ. އެބައިމީހުން މިކަންތައްތައް ކުރުމުގެ ސަބަބުން ވަނީ، ގައިންގަޔަށް އަރާ ޖިންސީ ބަލިތަކާއި މުޞީބާތްތައް ކުރިމަތިވެފަ އެވެ. އަދި އެބައިމީހުންގެ މުޖުތަމަޢުތަކުގައި ވަނީ، ކަންބޮޑުވުމުގެ ވަބާ ވެސް ފެތުރިފަ އެވެ. އެމެރިކާގެ ކުޑަކުދިންގެ 13 އިންސައްތަ އަށް ވަނީ، ނަފުސާނީ ބަލިތައް ޖެހިފައި ކަމަށް، ދާދި ފަހުން ކުރެވިފައިވާ ދިރާސާއެއްގައިވެ އެވެ.\nއިސްލާމީ މުޖުތަމަޢުތަކުގެ ޙާލަތު ބަލައިލަމާތޯ އެވެ. އިސްލާމީ މުޖުތަމަޢުތައް ވަނީ މިޒަމާނުގެ ސައިންސާއި ޓެކްނޮލޮޖީގެ މައިދާނުގައި ވަރަށް ވެސް ފަހަތުގަ އެވެ. ނަމަވެސް، އަޅުގަނޑުމެންގެ މުސްލިމު މުޖުތަމަޢުތަކާ، ހުޅަނގުގެ ޣައިރު މުސްލިމު މުޖުތަމަޢުތަކާ އަޅާބަލާއިރު، ވަރަށް ބޮޑެތި ތަފާތުތަކެއް ވާކަން އެނގެ އެވެ. ނަހަމަ ގޮތުގައި ޖިންސީ ގުޅުން ހިންގުމަކީ، އިސްލާމީ މުޖުތަމަޢުތަކުގައި މަނާ ކަމެކެވެ. އެފަދަ ގުޅުންތައް ހިންގުމަކީ، ހުޅަނގުގެ މުޖުތަމަޢުތަކުގައި ހުއްދަ ކަމެކެވެ. ނަތީޖާއަކީ ކޮބައިތޯ އެވެ؟ ހުޅަނގުގެ މުޖުތަމަޢުތަކާ އަޅާބަލާއިރު، އަޅުގަނޑުމެންގެ އިސްލާމީ މުޖުތަމަޢުތަކުގައި، ކަންބޮޑުވުމާއި، ދަންޖެހުމާއި، ޖިންސީ ގޮތުން ގައިންގަޔަށް އަރާ ބަލިތައް ވަރަށް ވެސް މަދެވެ. މީން އެނގޭ އެއްޗަކީ، މާތްވެގެންވާ އިސްލާމްދީނުގައި އަންގަވާފައިވާ ގޮތަށް ދިރިއުޅުން ބައްޓަންކުރުމުގެ މޮޅުއިތުރު ކަމެވެ. ދީނުގައި އަންގަވާފައިވާ ގޮތަށް އުޅުމުން، މުޅި މުޖުތަމަޢަށް ސަލާމަތާއި ރައްކާތެރިކަން ލިބޭ ކަމެވެ.\nމިހާރު ހުޅަނގުގެ ޢާލިމުން ގޮވާލައްވަމުން އެގެންދަވަނީ، ކާވެނިކުރުމަކީ ފުރިހަމަ ޞިއްޙަތެއް ލިބިގަތުމަށްޓަކައި ކޮންމެހެން ކުރަންޖެހޭ ޟަރޫރީ ކަމެއް ކަމަށެވެ. އެބޭކަލުން ކާވެނިކުރުމަށް ގޮވާލައްވަމުން އެގެންދަވަނީ، އެތައް އަހަރެއް ވަންދެން ކުރެވިފައިވާ ހަރުދަނާ ދިރާސާތަކަކަށްފަހުގަ އެވެ. ކާވެނިނުކޮށް ތިބުމަށްވުރެ، ކާވެނިކުރުމަކީ މާ ފައިދާހުރި ކަމެއް ކަމަށް، ސައިންޓިފިކް ދިރާސާތަކުގެ އަލީގައި އެބޭކަލުން ކަށަވަރުކޮށްދެއްވަ އެވެ… އެބޭކަލުންގެ މި ގޮވާލެއްވުންތަކުގެ ކުރިމަތީގައި އަޅުގަނޑުމެން މިބުނަނީ ކީކޭތޯ އެވެ؟ ތިޔަ ބޭކަލުން ތިޔަ ގޮވާލައްވާ ކަމަކީ، މީގެ ސާދަސަތޭކަ އެތައް އަހަރެއް ކުރިން، މާތްވެގެންވާ އިސްލާމްދީނުގައި އަންގަވާފައިވާ ކަމެކެވެ.\nކީރިތި ރަސޫލާ (ޞައްލަ ﷲ ޢަލައިހި ވަސައްލަމަ) ޙަދީޘްނުކުރައްވާތޯ އެވެ؟\n(إِنَّ الرَّهْبَانِيَّةَ لَمْ تُكْتَبْ عَلَيْنَا)\nރިވާކުރެއްވީ: އިމާމު އަޙުމަދު.\nމާނައީ، “ހަމަކަށަވަރުން ތިމަންމެންގެ މައްޗަށް، ދުންޔަވީ ކަންތައްތަކުން އެއްކިބާވެ، ހަމައެކަނި އަޅުކަންކުރަން ތިބުން ފަރުޟުކުރެއްވިގެނެއް ނުވެ އެވެ.”\nތިމަން ދުވަހަކުވެސް ކާވެނިނުކުރާނަމޭ، ޒުވާނަކު ބުނި ހިނދު، ރަޙުމަތުގެ ނަބިއްޔާ އޭނާއާ މުޚާޠަބުކުރައްވައި ޙަދީޘްކުރެއްވީ ކީކޭތޯ އެވެ؟\n(فَمَنْ رَغِبَ عَنْ سُنَّتِى فَلَيْسَ مِنِّى)\nމާނައީ، “ފަހެ، ތިމަންކަލޭގެފާނުގެ ސުންނަތުން އެއްކިބާވެއްޖެ މީހާއީ، ތިމަންކަލޭގެފާނުގެ މަގުގައިވާ މީހެއް ނޫނެވެ.”\nއަދި އެހެން ޙަދީޘްފުޅެއްގައި ވެ އެވެ.\n(يَا عُثْمَانُ إِنِّى لَمْ أُومَرْ بِالرَّهْبَانِيَّةِ، أَرَغِبْتَ عَنْ سُنَّتِى؟ قَالَ: لاَ يَا رَسُولَ اللَّهِ. قَالَ: إِنَّ مِنْ سُنَّتِى أَنْ أُصَلِّىَ وَأَنَامَ، وَأَصُومَ وَأَطْعَمَ، وَأَنْكِحَ وَأُطَلِّقَ، فَمَنْ رَغِبَ عَنْ سُنَّتِى فَلَيْسَ مِنِّى، يَا عُثْمَانُ إِنَّ لأَهْلِكَ عَلَيْكَ حَقًّا وَلِعَيْنِكَ عَلَيْكَ حَقًّا)\nމާނައީ، “އޭ ޢުޘްމާނެވެ. ހަމަކަށަވަރުން ދުންޔަވީ ކަންތައްތަކުން އެއްކިބާވެވަޑައިގެން، ހަމައެކަނި އަޅުކަންކުރައްވަން ހުންނެވުމަށް ތިމަންކަލޭގެފާނަކަށް އަމުރުކުރެއްވިގެނެއް ނުވެ އެވެ. ކަލޭގެފާނު، ތިމަންކަލޭގެފާނުގެ ސުންނަތާމެދު ރުހިވަޑައިނުގަންނަވަނީތޯ އެވެ؟ އެކަލޭގެފާނު ދެންނެވި އެވެ. ﷲ ގެ ރަސޫލާ އެވެ! ނޫނެކެވެ. (ތިމަންކަލޭގެފާނު ރުހިވަޑައިގަންނަވަމެވެ.) އިތުރުއެކަލޭގެފާނު ޙަދީޘްކުރެއްވި އެވެ. ތިމަންކަލޭގެފާނު ނަމާދުފުޅު ކުރައްވައި، އަވަހާރަފުޅު ލައްޕަވަމެވެ. އަދި ރޯދަހިއްޕަވައި ފަރީއްކުޅުއްވަމެވެ. އަދި ކާވެނިފުޅު ބައްލަވައި ވަރިފުޅުކުރައްވަމެވެ. ހަމަކަށަވަރުން މިކަންތައްތައްވަނީ ތިމަންކަލޭގެފާނުގެ ސުންނަތުގެ ތެރެއިންނެވެ. ފަހެ، ތިމަންކަލޭގެފާނުގެ ސުންނަތާމެދު ނުރުހިއްޖެ މީހާއީ، ތިމަންކަލޭގެފާނުގެ ދީނުގައިވާ މީހެއް ނޫނެވެ. އޭ ޢުޘްމާނެވެ! ހަމަކަށަވަރުން ތިބާ، ތިބާގެ އަނބި ދަރީންނަށްޓަކައި އަދާކުރަންޖެހޭ ޙައްޤެއް ވެ އެވެ. އަދި ތިބާ، ތިބާގެ ދެލޮލަށްޓަކައި އަދާކުރަންޖެހޭ ޙައްޤެއް (ވެސް) ވެ އެވެ.”\nމާތް ﷲ ވޮޑިގެންވާކަން ޤަބޫލުނުކުރާ ކޮންމެ މުލްޙިދަކަށް ބުނަމެވެ. ނަންގަނެވިދިޔައީ، ކީރިތި ރަސޫލާ (ޞައްލަ ﷲ ޢަލައިހި ވަސައްލަމަ) އުނގަންނަވައި ދެއްވި ތަޢުލީމެވެ. ތިބާ މި ތަޢުލީމު ޤަބޫލުނުކުރައްވަނީ ކިއްވެތޯ އެވެ؟ ތިބާއާއި ތިބާގެ މުޖުތަމަޢުގެ ސަލާމަތާއި ރައްކާތެރިކަން ވަނީ މި ތަޢުލީމުގަ އެވެ.


Ithuru 30 meehaku COVID-19 ah positive vejje – Iru\nއިތުރު 30 މީހަކު ކޮވިޑް-19އަށް ޕޮޒިޓިވް ވެއްޖެ\nރާއްޖެއިން ކޮވިޑް-19 އަށް މިއަދު 30 މީހަކު ޕޮޒިޓިވް ވެފައިވާކަމަށް ހެލްތް ޕްރޮޓެކްޝަން އެޖެންސީ (އެޗްޕީއޭ) އިން ބުނެފިއެވެ.\nއެޗްޕީއޭން ބުނީ މިއަދު ކޮވިޑަށް ޕޮޒިޓިވް ވި މީހުންގެ ތެރޭގައި ހިމެނެނީ 29 ދިވެހިންނާއި ބަންގްލަދޭޝްގެ މީހެއް ކަމަށެވެ. މިއަދު 30 މީހަކު ޕޮޒިޓިވް ވެފައި ވާއިރު، ބަލި ޖެހިފައިވާ މީހުންގެ ޖުމްލަ އަދަދު 2831 އަށް އަރާފައެވެ.\nރާއްޖެއިން މިހާރު 2321 މީހުން ރަނގަޅުވެފައި ވާއިރު، ރާއްޖެ ވަނީ ނިއު ނޯމަލްގެ އާ އާންމު ހާލަތަށް ހުޅުވާލާފައެވެ. ބޭރަށް ނުކުމެ އުޅުމާއި ވިޔަފާރިތަކާއި ކެފޭ ރެސްޓޯރަންޓުތަކާއި ޕާކުތައްވެސް ވަނީ ހުޅުވާލާފައެވެ. އަދި މިހާރު މާލެތޭރޭގައި މީހުންނަށް ނުކުމެ އުޅެވޭ ވަގުތުވެސް ވަނީ ފަތިހު 5:00 އިން ރޭގަނޑު 11:00 އަށް ހަމަޖައްސާފައެވެ.\nމިވަގުތު ކަރަންޓީންގައި 32 މީހުން ތބި އިރު އައިސޮލޭޝަންގައި 384 މީހުން ތިބި ކަމަށް އެޗްޕީއޭއިން ބުނެއެވެ. އަދި މިބަލީގައި މިހާރު ފަރުވާ ހޯދަމުން ދަނީ 482 މީހެކެވެ.


ދީނީ ޢިލްމުވެރިންގެ މުހިންމުކަމާއި އަދި އެބޭކަލުންގެ މާތްކަން ހަމަ ނޭންގެނީ ތޯއެވެ.؟ – Dhuvas Online\nދީނީ ޢިލްމުވެރިންގެ މުހިންމުކަމާއި އަދި އެބޭކަލުންގެ މާތްކަން ހަމަ ނޭންގެނީ ތޯއެވެ.؟\nފަހަކަށް އައިސް ރާއްޖޭގެ ދީނީ ޢިލްމުވެރިންނަށް އަމާޒުކޮށް މީސް މީޑިއާ މެދުވެރިކޮންނާއި އެހެނިހެން ގޮތް ގޮތުން ވަރަށް ދަށު ދަރަޖައިގެ ބަސްތަށް ރައްދުކުރަމުން އަންނަ މަންޒަރު ދަނީ ފެންނަމުންނެވެ. އެގޮތުން ޢިލްމުވެރިންގެ އަގު ވައްޓާލުމަށްޓަކައި ޢިލްމުވެރިންގެ ސިފަޖައްސާ އެކިވައްތަރުގެ ކާޓޫންތައް ވެސް ކުރަހާ ސޯޝަަލް މީޑިއާގައި އާންމުކުރި މައްޒަރުވެސް ވަނީ ފެނިގެން ގޮސްފައެވެ. މިއީ ކޮންމެ ބަޔަކު ކުރިޔަސް ވަރަށް ދެރަ އަދި ހިތާމަހުރި ކަންކަމެވެ.\nޢިލްމުވެރިންނަކީ ރަސޫލްނާއި ނަބިއްޔުންގެ ވާރުތަވެރިންގެ ގޮތުގައި ޢިލްމުވެރިން ސިފަކޮށްފައިވާއިރު، ޢިލްމުވެރިންނަކީ އަޅުގަނޑުމެންނަށް ހެޔޮ މަގު ދެއްކެވުމަށްޓަކައި ބުރަ މަސައްކަތް ތަކެއް ރެއާއި ދުވާލު ކެނޑިނޭޅި ކުރަމުން އަންނަ ބައެކެވެ. އެފަދަ ބަޔަކާއި ދިމާއަށް ބޭނުންހައި ހަޑި ހުތުރު އެއްޗެއް ގޮވާ ހެދުމަކީ އަޅުގަނޑުމެން މުސްލިމުން ކޮށްގެންވާނެ ކަމެއް ނޫނެވެ.\nދީނީ ޢިލްމުވެރިންނަކީ ﷲގެ ދީނުގެ މަޢުލޫމާތު އަޅުގަނޑުމެންނަށް ފޯރުކޮށްދޭ ފަރާތްތަކެވެ. އެބައިމީހުންނަކީ ދީން އުނގެނި އެހެން މީސްތަކުންނަށް ޙައްޤު މަގު ބަޔާންކޮށްދޭ މީހުންނެވެ. އެބައިމީހުންނަކީ ތެދުމަގާއި ބާޠިލުގެ މަގު ބަޔާންކޮށްދޭ މީސްތަކުންނެވެ. އެބައިމީހުންނަކީ ނަބިއްޔާ ޞައްލަﷲ ޢަލައިހި ވަސައްލަމަ ގެންނެވި ގޮތް ދަސްކޮށްދެއްވާ މުދައްރިސުންނެވެ. އެބައިމީހުންނަކީ އެބައިމީހުންގެ ނަފުސުތަކާ އެއްވަރަށް އެހެންމީހުންގެ ނަފުސުތައްވެސް އިޞްލާޙުކުރުމަށް މަސައްކަތްކުރައްވާ އެދުރުންނެވެ.\nއަދިވެސް އެތައް ރިވާޔަތްތަކެއްގައި ޢިލްމުވެރިންގެ މާތްކަން ބަޔާންވެފައިވެއެވެ. އަދި މިކަމުން ޢިލްމުވެރިންގެ މުހިންމުކަން އެނގިގެން ދެއެވެ. އެހެން ކަމުން މިފަދަ ބައެއްގެ އަގުވައްޓާލާ އެފަރާތްތަކަށް ބަދުބަސް ރައްދުކޮށް ހެދުމަކީ އެއްގޮތަކަށްވެސް ކުރުން ހެޔޮވާވަރުގެ ކަމެއްނޫނެވެ.\nKalo nabee beykalunge vaarisunnakee dhe moosumah dhe anga hunna ilmu verinneh noon.\nAdhi mi liyunu faraathun ilmuveringe sulooku hunnan jehey goiy bayaan koffavaa hadhees thah genaa nama salhi vees.\nބްރޯ،. އެންމެ ފުރަތަމަ ކަލޭ ދުނިޔެއަށް އުފަންވިއިރު އޮތްހާލު ހިތްމައްޗަށް ގެނެސްބަލާ. އޭރުން އެނގޭނީ ތިމާގެހުރި ގޮތެއްނެތްކަން.


Covid-19: India Ga Dhuvaalehge Mahchah Maruvaa Meehun Bodu Thanun Ithuru Vedhaane - Vaguthu\nކޮވިޑް-19: އިންޑިއާގައި ދުވާލެއްގެ މައްޗަށް މަރުވާ މީހުން ބޮޑު ތަނުން އިތުރުވެދާނެ\nއިންޑިއާގައި މޭ 10 ވަނަ ދުވަހާ ހިސާބަށް ދުވާލެއްގެ މައްޗަށް 5،000 އަށް ވުރެ ގިނަ މީހުން މަރުވެދާނެ ކަމަށް ދިރާސާއަކުން ދައްކައިފިއެވެ.\nއިންސްޓިޓިއުޓް ފޯ ހެލްތް މެޓްރިކްސް އެންޑް އިވެލުއޭޝަން (އައިއެޗްއެމްއީ) އިން ކުރިއަށް ގެންދިޔަ ދިރާސާގެ ނަތީޖާ ރިޕޯޓުގައި ބުނެފައިވަނީ މި އަހަރުގެ އޮގަސްޓް މަހާ ހިސާބަށް އިންޑިއާ އިން 665،000 މީހުން މަރުވެދާނެ ކަމަށެވެ.\nރިޕޯޓުގައި ބުނެފައިވަނީ އޮގަސްޓު މަހުގެ އެއްވަނަ ދުވަހާއި ހިސާބަށް އެގައުމުގައި ކޮވިޑުގައި މަރުވާ މީހުންގެ އަދަދު 729،000 އާ ގާތްކުރާ އަދަދަކަށްް ގޮސްދާނެ ކަމަށެވެ. އޭގައި ފާހަގަ ކޮށްފައިވަނީ ގައުމުގެ ހާލަތު ކިތަންމެ ގޯސް ނަމަވެސް، މާސްކު އަޅައިގެން އުޅޭނަމަ އޮގަސްޓް މަހުގެ ނިޔަލަށް 70،000 މީހުންގެ ފުރާނަ ސަލާމަތް ކުރެވިދާނެ ކަމަށެވެ.\nއޮގަސްޓް މަހުގެ އެއްވަނަ ދުވަހާއި ހިސާބަށް އިންޑިއާގައި 700 މިލިއަން މީހުންނަށް ވުރެ ގިނައިން ވެކްސިން ޖަހާފާނެ ކަމަށާއި، ވެކްސިން ޖެހުމުގެ ސަބަބުން 85،000 މީހުންގެ ފުރާނަ ސަލާމަތް ކުރެވިދާނެ ކަމަށް ދިރާސާއިން ދައްކައެވެ.\nދިރާސާއިން ދައްކާ ގޮތުން އިންޑިއާގައި ފަސްވަނަ އަށް އެންމެ ގިނަ މީހުން މަރުވާ ސަބަބަަކަށް ވެފައިވަނީ ކޮވިޑެވެ. މިހާރު އެގައުުމުގައި ދުވާލެއްގެ މައްޗަށް ލައްކަ އަކަށް ވުރެ ގިނަ މީހުން ކޮވިޑަށް ފައްސި ވަމުން ދާއިރު ދުވާލަކު ހާހަކަށް ވުރެ ގިނަ މީހުން ކޮވިޑުގައި މަރުވާކަން ފާހަގަ ކޮށްލެވެއެވެ.\nމި މަހުގެ 12 ވަނަ ދުވަހާއި ހިސާބަށް އިންޑިއާގެ އާބާދީން 24 އިންސައްތަ މީހުންނަށް ކޮވިޑް ޖެހިފައިވާ ކަމަށް ތަފާސް ހިސާބުތަކުން ދައްކައެވެ.


ވޯލްޑިވްސް ވޮލީ ބޯޅަ އެސޯސިއޭޝަންގެ ރައީސްކަމަށް ކުރީގެ ގައުމީ ސެޓަރު މުހައްމަދު ރަނޭޝް ހޮވިއްޖެއެ - Voice of Meedhoo\nވޯލްޑިވްސް ވޮލީ ބޯޅަ އެސޯސިއޭޝަންގެ ރައީސްކަމަށް ...\nއައްޑޫ ސަރަޙައްދީ ބަނދަރު ތަރައްޤީ ކުރުމުގެ ...\nރަނޭޝް ރައީސްކަމަށް ހޮވުނީ ކުރީގެ ނާއިބްރައީސް އިލްޔާސާ ވާދަކޮށްގެން\nby vomadmin April 2, 2021\nވޯލްޑިވްސް ވޮލީ ބޯޅަ އެސޯސިއޭޝަންގެ ރައީސްކަމަށް ކުރީގެ ގައުމީ ސެޓަރު މުހައްމަދު ރަނޭޝް ހޮވިއްޖެއެވެ.\nމައްސަލަ ބޮޑުވެފައިވާ ވީއޭއެމްގެ އިންތިޚާބު މިއަދު ބާއްވާފައި ވަނީ ފާއިތުވެގެންދިޔަ2އަހަރުގެ ތެރޭގައި އެތައް ބައެއްގެ ބުރަމަސައްކަތުންކަން ފާހަގަކޮށްލެވެއެވެ. އެފްއައިވީބީ އަދި އޭސީވީއިން ވާޗުއަލްކޮށް ބައިވެރިވި މިއިންތިހާބްގައި ވީއޭއެމްގެ ރައީސަކަށް މުހައްމަދު ރަނޭޝް ހޮވިފައިވަނީ އިންތިޚާބުގައި ބައިވެރިވި ކުލަބްތަކުގެ އަޣުލަބިއްޔަތުންނެވެ.\nރަނޭޝްއާއެކު ރައީސްކަމުގެ މަގާމަށް ވާދަކުރި ވީއޭއެމްގެ ކުރީގެ ނައިބް ރައީސް އިލްޔާސް އިބްރާހިމްވަނީ އިންތިޚާބުގައި ވޯޓު ލުމުގެ ކުރިން އިންތިހާބީ މަރުކަޒު ދޫކޮށް ގޮސްފައެވެ. އިލްޔާސްވަނީ ރައީސްކަމަށް ވާދަކުރި މުހައްމަދު ރަނޭޝްގެ ކެންޑިޑެންސީއާމެދު ސުވާލު އުފައްދާފައެވެ. އިލްޔާސްބުނީ ރަނޭޝްގެ ޓީމުން އެސޯސިއޭޝަނަށް ލިއުންތައް ހުށައަޅާފައިވަނީ މުއްދަތު ފަހަނައަޅާ ދިޔަފަހުންކަމަށް ބުނެފައެވެ. އަދި ރަނޭޝްގެ ކެންޑިޑެންސީ ބަލައިގަތުމަށް އެސޯސިއޭޝަނުން ނިންމުމާއި ގުޅިގެން އެކަމާ ހިތްހަމަނުޖެހިގެން އިލްޔާސްވަނީ އިންތިހާބީ މަރުކަޒު ދޫކޮށް ގޮސްފައެވެ.\nވީއޭއެމްގެ ރައީސްކަމަށް މުހައްމަދު ރަނޭޝް ހޮވިފައިވަނީ ވޯޓުގައި ބައިވެރިވި6ކުލަބްގެ ތެރެއިން6ވޯޓް ލިބިގެންނެވެ. އިލްޔާސްއަށް ވޯޓެއް ލިބިފައެއް ނުވެއެވެ.\nވީއޯއެމްގެކުރީގެ ރައީސް ލަޠީފު\nކުރީގެ ގައުމީ ސެޓަރު މުހައްމަދު ރަނޭޝްވަނީ 2016ވަނަ އަހަރު މުހައްމަދު ލަތީފްގެ ލީޑަރޝިޕްގެ ހަޒާންދާރުގެ މަގާމު ފުރުމަށްފަހު، ރަނޭޝްވަނީ ވީއޭއެމްގެ ސީނިއަރ ނާއިބް ރައީސްގެ މަގާމްވެސް އަދާކޮށްފައެވެ. އަދި ހިންހަމަނުޖެހުންތަކާއިއެކު 2018ވަނަ އަހަރު މުހައްމަދު ރަނޭޝްވަނީ މަގާމްއިން އިސްތިޢުފާދީފައެވެ\nއެސޯސިއޭޝަންގެ ނާއިބް ރައީސަކަށް ހޮވިފައިވަނީ6ވޯޓާއެކު އަލީ އަޝްރަފެވެ. ޔުމްނާ އަބްދުލް އަޒީމަށް އެއްމެ ވޯޓެއްވެސް ލިބިފައެއް ނުވެއެވެ. ހަޒާންދާރަކަށް ހޮވިފައިވަނީ6ވޯޓްއާއެކު މުހައްމަދު ރާމިޒެވެ. އަހުމަދު ނިޒާމަކަށް ވޯޓެއް ލިބިފައެއް ނުވެއެވެ. ވީއޭއެމްގެ ރޫލްސް ކޮމިޝަނަށް ހޮވިފައިވަނީ އަހުމަދު އަދީލް، މުހައްމަދު ޝާހިދު، މުހައްމަދު ހަމީދުއެވެ. ކޮންމެ ބޭފުޅަކަށްވެސް6ވޯޓް ލިބިފައިވެއެވެ. ޓެކްނިކަލް އަދި ޑިވެލޮޕްމަންޓް ކޮމެޓީއަށް އިންތިޚާބު ކޮށްފައިވަނީ މުހައްމަދު ސާޖިދާއި، ޝުއެއިބު އަހުމަދާއި، މުހައްމަދު ސަލީމެވެ. ބީޗް ވޮލީ ކޮމިޝަނަށް އިންތިޚާބު ކޮށްފައިވަނީ އަބްދުﷲ ނަޝީދާއި އިސްމާޢީލް ސަމާހާއި، އިސްމާޢީލް ޝަރީފާއި ހުސައިން ޝަރީފުގެ އިތުރުން އަދުނާން އަބްދުއްރަހީމެވެ.\nވީއޭއެމްގެ އިންތިޚާބުގައި ވޯޓު ދިނުމުގެ ޙައްގު ލިބިފައިވާ9ކުލަބް ހިމެނެއެވެ. އެއީ ދިވެހި ސިފައިންގެ ކްލަބް، ޕޮލިސް ކްލަބް، އައްޑޫ ސްޕޯޓްސް ކްލަބް، ސްޕޯޓްސް ކްލަބް ހޯކްސް، ގުޑީސް ސްޕޯޓްސް ކްލަބް، މޯލްޑިވިއަން، ޔޫތު ނިއު ޖެނެރޭޝަނާއި، ކުލަބް ހާފް ލިންކޭޖެވެ.\nމިއިންތިހާބްގައި އަމަލު ކޮށްފައިވަނީ 2015ވަނަ އަހަރުގެ އަސާސީ ޤާވާއިދާއި އެއްގޮތަށެވެ. އެގޮތަށް ފާސްކޮށްފައިވަނީ މިދިޔަ މަހުގެ 24ވަނަ ދުވަހު ކުރިއަށް ގެންދިޔަ އެކްސްޓަރ އޯޑަނަރީ ކޮންގްރެސްގައެވެ.\nވީއޭއެމްގެ މައްސަލަތަކެއް ހުރިކަމަށް ފާހަގަވެ، އެމައްސަލަތައް ބެލުމަށް ސްޕޯޓްސް ކޮމިޝަނަރވަނީ ވީއޭއެމް ނޯމަލައިޒިން ކޮމިޓީ އާއި ހަވާލުކޮށް މައްސަލަ ބަލަން ފެށިއެވެ. ވީއޭއެމްއަށް ކުރިމަތިވެފައިވާ މައްސަލަތަށް ހައްލުކުރުމަށް، 2019 ވަނަ އަހަރު، ސްޕޯޓްސް މިނިސްޓރަ އަހުމަދު މަހުލޫފާއި، މޯލްޑިވްސް އޮލިމްޕިކް ކޮމިޓީގެ ސެކްރެޓަރީ ޖެނެރަލް އަހުމަދު މަރުގޫޒު ވަނީ އެފްއައިވީބީ އާއެކު މަޝްވަރާ ބައްދަލުވުންތަކެއް ބާއްވާފައިވެއެވެ. ކުރެވުނު މަޝްވަރާތަކަށް ފަހު އެފްއައިވީބީ އިން އެޑްހޮކް ކޮމިޓީއެއް އުފައްދާ، ވީއޭއެމްއަށް ކުރިމަތިވެފައިވާ މައްސަލަތަކަށް ހައްލެއް ގެނައުމަށް މަސައްކަތްފެށިއެވެ. ނަމަވެސް، ކޯވިޑް 19ގެ ހާލަތާއި ގުޅިގެން މި މަސައްކަތް އެދެވޭ ގޮތެއްގައި ކުރިޔަށް ނުގެންދެވުނެވެ. އެހެންކަމުން، ނިމިގެންދިޔަ ވީއޭއެމްގެ އިންތިޚާބާއެކު، ކުރިމަތިވެފައިވާ މައްސަލަތަކަށް ހައްލެއް ލިބި ވީއޭއެމްގެ ހިންގުން ހަރުދަނާވެގެންދާނެކަމަށް ބެލެވެއެވެ.\nއައްޑޫ ސަރަޙައްދީ ބަނދަރު ތަރައްޤީ ކުރުމުގެ މަޝްރޫޢުގައި ސޮއިކޮށްފި\nހިތަދޫ ބަނދަރު ތަރައްގީކުރަން އެމްޓީސީއާއި ހަވާލްކޮށްފި\nއޭޑީޕީގެ ދަށުން އައްޑޫސިޓީ އިގްތިސާދީ ވަރުގަދަ ހަބަކަށް\nއައްޑޫ ޑިވެލޮޕްމަންޓް ޕްރޮޖެކްޓް (އޭޑީޕީ)ގެ ދަށުން އައްޑޫ ރެކްލެމޭޝަން ޕްރޮޖެކްޓު ފެށުމަށް ނިންމާ، މަޝްރޫއުގެ ތަފްސީލު ހާމަކޮށްފިއެވެ. އައްޑޫ ...\nއިސްލާމްދީނާ ދެކޮޅު ވެރިކަމެއް ޤާއިމްކުރުމަށް ގޮވާލުމުން ޝަހީދުއަށް ފާޑުކިޔުން އަމާޒުވެއްޖެ\nއިސްލާމް ދީނާ ދެކޮޅު ވެރިކަމެއް ރާއްޖޭގައި ޤާއިމްކުރުމަށް ގޮވާލުމުން، އެމްޑީޕީ ސަރުކާރުގެ ފޮރިން މިނިސްޓަރ ޑރ. އަހުމަދު ޝަހީދުއަށް ...\nvomadmin August 23, 2018\nމީދޫ ގެއަކުން ވަގަށް ނަގާފައިވާ ކަމަށް ބެލެވޭ ތަކެތި ހޯދައި މީހަކު ހައްޔަރުކޮށްފި\nމީދޫ ސައިގޭ ގޯތި ތެރޭގައި އަލަށް އިމާރާތްކުރަމުންދާ ބައިން ވަގަށް ނަގާފައިވާކަމަށް ބެލެވޭ ތަކެތި ހޯދައި 32 އަހަރުގެ ...\nކޮވިޑް 19 އަށް ހުޅުދޫ މީދުން މިއަދު ޕޮޒިޓިވްވީ ދެމީހުން\nމިއަދު ހުޅުދޫ އާއި މީދުން ކޮވިޑް 19 އަށް ދެމީހަކު ޕޮޒިޓިވް ވެއްޖެވެ. މައުލޫމާތު ލިބިފައިވާ ގޮތުގައި މިއަދު ...


Hashigandun Gulhifai Thibi2Kudhin Vaki Kurumuge Bodu Surgery Maadhamaa - Vaguthu\nހަށިގަނޑުން ގުޅިފައި ތިބި ދެކުދިން ވަކިކުރުމުގެ ބޮޑު ސާޖަރީ މާދަމާ\nއުފަންވިއިރު ގުޅިފައި ތިބި ސައުދީ އަރަބިއްޔާއަށް ނިސްބަތްވާ ދެ ކުދިންގެ، ހަށިގަނޑުން ވަކިކުރުމަށް ކުރާ ސާޖަރީ އޮޕަރޭޝަން މާދަމާ ކުރުމަށް ތައްޔާރުވެއްޖެއެވެ.\nޝެއިޚާ އަދި ޝުމޫޚް ނަމަކަށްކިޔާ މި ދެކުދިންގެ އޮޕަރޭޝަން ކުރުމަށް ހަމަޖެހިފައިވަނީ، ކިންގް އަބްދުލް އަޒީޒް މެޑިކަލް ސިޓީގެ، ކިންގް އަބްދުﷲ ސްޕެޝަލިސްޓް ޗިލްޑްރެންސް ހޮސްޕިޓަލުގައެވެ. މާދަމާ މި ދެކުދިންގެ ސާޖަރީ ކުރުމަށް ތައްޔާރުވަމުން މިދަނީ މީގެ ތިން ހަފްތާ ކުރިން، ކުރަން އޮތް މި ސާޖަރީ، އެ ކުދިންގެ ހާލު މާބޮޑަށް ދަށްވުމުން ފަސްކޮށްފައި ވަނިކޮށެވެ.\nޝޭޚާ އާއި ޝުމޫޚްގެ ބަރުދަނުގައި ޖުމްލަ 10.4 ކިލޯ ހުރެއެވެ. އެ ދެކުދިން ގުޅިފައި ވަނީ ބަނޑުން ތިރީގައިވާ "ޕެލްވިކް" ކަށިގަނޑާއި ދިމާލުންނެވެ. މިކަމުގެ ސަބަބުން ބަނޑުން ފެށިގެން ތިރީބައި ދެކުދިންވެސް ޙިއްސާކުރަނީ އެއް ހަށިގަނޑެއްގެ ގޮތުގައެވެ.\nޝޭޚާ އާއި ޝުމޫޚްގެ ސާޖަރީ ކުރާގޮތުގެ ތަފްސީލެއް އޮފިޝަލުން ހާމަކޮށްފައި ނުވީނަމަވެސް، އެ ސާޖަރީ، ހަތް ސްޓޭޖެއްގެ ދަށުން ބާރަ ގަޑިއިރަށް ދެމިގެންދާނެ ކަމަށް ޑޮކްޓަރުން ބުނެފައި ވެއެވެ. މި ސާޖަރީ ކުރާ ޓީމުގައި ޑޮކްޓަރުންނާއި ސްޕެޝަލިސްޓުންނާއި ޓެކްނީޝަނުންގެ އިތުރުން ނަރުހުން ހިމެނޭގޮތަށް 25 މީހުން ހިމެނެއެވެ.\nމި ދެކުދިންގެ ސާޖަރީ އާއި ފަރުވާގެ ކަންކަން ކުރިއަށްދަނީ ސައުދީ އަރަބިއްޔާގެ ރަސްގެފާނު، ސަލްމާން ބިން އަބްދުލް އަޒީޒް އާއި ދަރިކަލުން މުޙައްމަދު ދިން ސަލްމާނުގެ އެހީތެރިކަމުގެ ދަށުންނެވެ. މި ކުދިންގެ ސާޖަރީ ކުރާ ކިންގް އަބްދުﷲ ސްޕެޝަލިސްޓް ޗިލްޑްރެސް ހޮސްޕިޓަލް އަކީ ސައުދީގެ ޝާހީ އާއިލާގެ ބޭފުޅުންނަށް ޚާއްސަކޮށްގެން ހުޅުވާފައިވާ ހޮސްޕިޓަލެކެވެ.\nއުފަންވާއިރު ހަށިގަނޑުން ގުޅިފައިވުމީ ވަރަށް މަދުން ނޫނީ ދިމާނުވާ ހާލަތެކެވެ. މި ހާލަތު މެދުވެރިވާ ކުދިންގެ ހަށިގަނޑު ސާޖަރީ ކޮށް ވަކިކުރުމަކީ އެކަމުގެ ސަބަބުން ފުރާނައަށްވެސް ނުރައްކާވުމުގެ ފުރުސަތު އޮންނަ ކަމަކަށްވާއިރު، އެފަދަ ކުދިން ގެއްލުމެއް ނުލިބި ސަލާމަތްވުމަކީ މަދު ފަހަރެއްގައި ނޫނީ ނުވާކަމެކެވެ.\nކޮވިޑްގެ ގަވާއިދާ ހިލާފަށް އަމަލުކުރާ މީހުންނަށް ތިން އަހަރުގެ ރަށު ބަންދެއް!\nއޮކްޓޯބަރ 25, 2018 08:57\nއެކުދިންގެ އޮޕަރޭޝަން ކާމިޔާބު ކުރައްވައި، ދުޅަހެޔޮ ސިއްހަތެއް މިންވަރު ކުރައްވާށި،، އާމީން\nނޮވެމްބަރު 2, 2018 15:37\nއެކުދިންގެ އޮޕަރޭޝަން ﷲގެ އިރާދަފުޅާ މިންވަރުފުޅުން ކާމިޔާބު ކުރައްވާށި އާމީން


ދައުލަތް ގަޑުބަޑުކުރުން ހުއްޓުވުމަށް ކުރައްވަމުން ގެންދަވާ މަސަައްކަތްތައް ބާރަށް ކުރިއަށް ގެންދެވުމަށް ކައުންސިލަރުންނަށް ގޮވާލުން – Maldivian Democratic Party\nދައުލަތް ގަޑުބަޑުކުރުން ހުއްޓުވުމަށް ކުރައްވަމުން ގެންދަވާ މަސަައްކަތްތައް ބާރަށް ކުރިއަށް ގެންދެވުމަށް ކައުންސިލަރުންނަށް ގޮވާލުން\n1 ފެބްރުއަރީ 2018 ގައި ދިވެހިރާއްޖޭގެ ސުޕްރީމް ކޯޓުގެ5ފަސް ފަނޑިޔާރުން ނިންމަވައި ސިޔާސީ ލީޑަރުން މިނިވަން ކުރުމަށް ކުރެއްވި ޙުކުމް ތަންފީޒުކުރުމަށް ދިވެހި ސަރުކާރަށާއި މުވައްސަސާތަކަށް ލޯކަލް ކައުންސިލްތަކުން ގޮވާލުމުން 13 ކައުންސިލަރެއް މިހާރު ސަސްޕެންޑްކޮށްފައިވާތީ އެލް.ޖީ.އޭގެ މި ނާތަހުޒީބު ޢަމަލު އެންމެ ހަރު އަޑުން ދިވެހިރައްޔިތުންގެ ޑިމޮކްރަޓިކް ޕާޓީން ކުށްވެރިކުރަމެވެ.\nކައުންސިލަރުންނަކީ ރައްޔިތުން އިންތިޚާބުކޮށްފައިވާ ރައްޔިތުންގެ މަންދޫބުންނެވެ. ސަރުކާރުން ނުރުހޭ ކަމެއް ފެންނަ ކޮންމެ ހިނދަކު އެލް.ޖީ.އޭ މެދުވެރިކޮށް ސަސްޕެންޑްކޮށް، ކައުންސިލްތައް އުވާލައި، ކައުންސިލަރުން މަޤާމުން ވަކިކުރުމުގެ ބާރު ދައުލަތުގެ އެއްވެސް ފަރާތަކަށް ލިބިގެން ނުވެއެވެ. މިފަދަ ނާތަހުޒީބު ޢަމަލުތަކަކީ ސިޔާސީ ގޮތުން ބަލިކަށި، ރައްޔިތުންގެ ތާޢީދު ނެތް، ޤާނޫނަށް ބޯނުލަނބާ ޚުދުމުހުތާރު ސަރުކާރުތަކުން ކުރާ ކަންކަމެވެ.\nދައުލަތް ގަޑުބަޑުކުރުމަށް ޢަބްދުﷲ ޔާމީން ކުރަމުންގެންދާ މަސައްކަތްތައް ހުއްޓުވައި ދިވެހިރާއްޖެ ހަމަމަގަށް ގެނައުމުގެ މަަސައްކަތްތައް ކުރުމަކީ ކައުންސިލަރުންގެ ޤާނޫނީ ޒިންމާއެކެވެ. ޚުދުމުހުތާރުވެރިކަން އިއާދަވެ، ދައުލަތް ގަޑުބަޑުވެ، ކޮރަޕްޝަނާއި ވައްކަން އިންތިހާއަށް ބޮޑުވެ، އެއިން އެއްވެސް ކަމެއް ތަޙްޤީޤްނުކޮށް އެކަމާ މެދު ބަސްބުނާ ކޮންމެ މީހަކު ޖަލަށްލަމުން ގެންދިއުމުގެ ހިތި ނަތީޖާ އެންމެ ބޮޑަށް ތަޙައްމަލުކުރަން ޖެހެނީ އާންމު ރައްޔިތުންނެވެ. އަތްފޯރާ އަގުގައި ދޭން ބުނެ ވައުދުވި ފްލެޓްތައް އޭގެ ޙައްޤުވެރިންނަށް ނުދީ، ރަށްރަށުގެ ފެނާއި ނަރުދަމާ އަދި ކުނި ނައްތާލުމުގެ މަޝްރޫޢުތައް ނުނިމި ލަސްވުމުގެ އެންމެ ބޮޑު އެއް ސަބަބަކީ ސަރުކާރުގެ ތެރޭގައި އިންތިހާއަށް ކޮރަޕްޝަން ފެތުރިފައިވުމެވެ. ވަކި ބަޔަކަށް ސިޔާސީ މަންފާއެއް ނުލިބޭނަމަ މިނިވަންކަމާއެކު ވިޔަފާރި ކުރުމުގެ ފުރުޞަތު ނަގާލައި، ރައްޔިތުންގެ މުދާ ވިއްކަމުންދަނީ ހަމައެއް ލަމެއްނެތިއެވެ.\nމިފަދަ ކަންކަން ޙައްލުނުވެ ދިގުލައިގެންގޮސް ދިވެހިރާއްޖެ މިވަނީ ޚުދުމުހުތާރުކަމުގައި ތާށިވެފައެވެ. ލާމަރުކަޒީ ނިޒާމު ފުނޑާލައި، ކައުންސިލަރުންގެ ބާރުތައް ނަގައި މަރުކަޒީ އުސޫލުން ސަރުކާރު ހިންގުމުގެ ސަބަބުން ރައްޔިތުންގެ ބާރުވެެރިކަމަށް ސަރުކާރުން މިވަނީ އަރައިގެންފައެވެ. މިކަމާ ދެކޮޅަށް ކައުންސިލްތަކުން ތިޔަ ކުރައްވަމުން ގެންދަވާ މަސައްކަތްތައް ހުއްޓާނުލައްވައި ދައުލަތް ގަޑުބަޑުކުރުން ހުއްޓުވުމުގެ މަސައްކަތްތައް ބާރަށް ކުރިއަށް ގެންދެވުމަށް ގޮވާލަމެވެ.


2 އަހަރަށް ފަހު އޮސްޓްރޭލިއާއިން ބޯޑަރު ހުޅުވާލަނީ | Feshun.mv\n2 އަހަރަށް ފަހު އޮސްޓްރޭލިއާއިން ބޯޑަރު ހުޅުވާލަނީ\n7 ފެބްރުއަރީ 2022 - 22:37\nކޮވިޑް-19 އާއި ގުޅިގެން ބަންދުކުރި އޮސްޓްރޭލިއާގެ ބޯޑަރު ވެކްސިން ފުރިހަމަކޮށްފައިވާ ފަތުރުވެރިންނަށާއި، ވިސާ އޮތް މީހުންނަށް ހުޅުވާލަން ނިންމައިފައިވާކަން އެ ގައުމުގެ ސަރުކާރުން އިއުލާންކޮށްފި އެވެ. އޮސްޓްރޭލިއާގެ ބޯޑަރު މި ހުޅުވާލަނީ ގާތްގަނޑަކަށް ދެ އަހަރު ފަހުންނެވެ.\nމިކަން އިއުލާންކުރައްވާ އޮސްޓްރޭލިއާގެ ޕްރައިމް މިނިސްޓަރު ސްކޮޓް މޮރިސަން ވިދާޅުވީ، ވެކްސިންގެ ދެ ޑޯޒު ފުރިހަމަކޮށްފައިވާ އެންމެންނަށް އެ ގައުމުން މަރުހަބާ ކިޔާނެ ކަމަށެވެ. ބޯޑަރު އަލުން ހުޅުވާލަން ނިންމައިފައިވަނީ މި މަހުގެ 21 ވަނަ ދުވަހު އެވެ.\nކޮވިޑް ޕެންޑެމިކްގެ ތެރޭގައި ގިނަ ގައުމުތަކަކުން ބޯޑަރު ބަންދުކުރިއިރު، އޮސްޓްރޭލިއާއަކީ ފިޔަވަޅުތައް އެންމެ ވަރުގަދަ އެއް ގައުމެވެ. އޮސްޓްރޭލިއާ ސަރުކާރުން އެގައުމުގެ ބޯޑަރު ބަންދުކުރީ މިދިޔަ 2020 ވަނަ އަހަރުގެ މާޗު މަހު އެވެ. އެއާއެކު ކޮވިޑް ކޮންޓްރޯލުކުރުމަށް އެގައުމުން ބޭރުމީހުން އެތެރެވުން މަނާކުރި އެވެ.\nނަމަވެސް މިދިޔަ ޑިސެމްބަރު މަހުން ފެށިގެން އޮސްޓްރޭލިއާ ސަރުކާރުން ވަނީ ބޭރުގެ ބައެއް ދަރިވަރުންނަށާއި މަސައްކަތްތެރިންނަށް އެ ގައުމަށް އެތެރެވާން ހުއްދަ ދީފައެވެ.\nމިއަދު އޮސްޓްރޭލިއާގެ ބޮޑުވަޒީރު މޮރިސަން ވިދާޅުވީ، އެގައުމަށް އެތެރެވުމަށް ވެކްސިންގެ ދެ ޑޯޒުފުރިހަމަކޮށްފައި އޮތުން މަޖުބޫރުވާއިރު، އެކަމުގެ ހެކި ދައްކަން ޖެހޭނެ ކަމަށެވެ. އަދި ސިއްހީ ސަބަބަކާ ހެދި ވެކްސިން ނުޖަހާ ފަރާތްތަކުން ދަތުރުކުރުމުގެ ކުރިން އެކަމުގެ ހުއްދަ ހޯދާ، އެތެރެވުމަށްފަހު ކަރަންޓީނުގެ މުއްދަތު ފުރިހަމަކުރަން ޖެހޭނެ ކަމަށެވެ.


Maadhamain feshigen lockdown ah bodethi luithakeh dhinumah iulaankoffi\nމާލެ ލޮކްޑައުން އަށް ލުޔެއް\nމި ލުއިތައް ދެމިގެން ދާނީ ދެ ހަފުތާގެ މުއްދަތަށް\nދެ ހަފުތާގެ ފަހުން ލުއިތައް ދިނުމާއި ގުޅޭގޮތުން ގޮތެއް ނިންމާނެ\nބަލި ފެތުރޭ ރޭޓު ކޮންޓްރޯލް ކުރެވިއްޖެ\nކ. މާލެ | 27 މެއި 2020 | ބުދަ 21:32 | 22,297\nމާލެ ފުރަބަންދުގައި ފުލުހުން މަގުމަތީގައި ފޯރިމަރަނީ: ލުއިތަކެއް ދެމިގެންދާނީ ދެ ހަފުތާއަށް - ޕޮލިސް\nމިހާރުގެ ފުރަބަންދުގެ މުއްދަތު ނިމުމުން ފުރަބަންދަށް ބޮޑެތި ލުއިތަކެއް ދިނުމަށް ނިންމާ، އެކަންކަން ސަރުކާރުން އިއުލާންކޮށްފި އެވެ.\nމިކަންކަން އިއުލާންކުރެއްވީ ހެލްތް މިނިސްޓަރ އަބްދުﷲ އަމީން އެވެ. އެގޮތުން، ފުރަބަންދަށް ދެވޭ ލުއިތަކުގެ ފުރަތަމަ ފިޔަވަހީގައި، ދެވޭ ލުއިތައް ދިނުމާއި ގުޅޭގޮތުން ގޮތެއް ނިންމާނީ، ކުރިއަށް އޮތް ދެ ހަފުތާގެ ތެރޭގައި ހާލަތަށް އަންނަ ބަދަލުތަކަށް ބެލުމަށް ފަހުގައި ކަމަށް އަމީން ވިދާޅުވި އެވެ. ބަލި ފެތުރޭނަމަ އަނެއްކާ ވެސް މިހާރުގެ ހާލަތަށް ބަދަލުކުރަން ޖެހިދާނެ ކަމަށް އިލްތިމާސްކުރި އެވެ.\nލުއިތައް ދިނުމުގެ ފުރަތަމަ ފޭސްގައި ލުއި ދެވުނީ މީހުންނަށް ނިކުމެ އުޅެވޭނެ ގޮތާއި، އިގްތިސާދީ ހަރަކާތްތަކަށް ފުރުސަތު ދިނުމާއި، ވިޔަފާރިކުރުމަށް ލިބޭނެ ޖާގަ ދިނުމާއި، މާލޭ ސަރަހައްދުގައި ދަތުރުފަތުރުކުރުމަށް ލިބޭ ލުއިތަކާއި ސިއްހީ ހިދުމަތްތައް ފޯރުކޮށްދިނުމަށް ހުރި ޖާގައިގެ މައްޗަށެވެ.\nއިގްތިސާދީ ހަރަކާތްތައް ފެށުމުގެ ފުރަތަމަ ފިޔަވަޅު، އުއްމީދީ ލުއިތަކެއް\nއާންމުންނަށް ނިކުމެ އުޅުމުގައި ދެވޭ ލުއިތަކުގެ ތެރޭގައި ކޮންމެ ގޭބިސީއަކުން ދެ މީހަކަށް ދެ ގަޑިއިރަށް ބޭރަށް ދިއުމުގެ ފުރުސަތު ލިބޭނެ އެވެ. މި ހުރިހާ ފަރާތަކަށް ވެސް މަގުމައްޗަށް ނިކުމެ އުޅެވޭނީ ފުލުހުންގެ ހުއްދަ ލިބިގެންނެވެ. ހުއްދަ ލިބިގެން ނިކުންނަ ފަރާތްތަކަށް ދެވޭ ސަރަހައްދުތައް ވެސް އިތުރުވާނެ އެވެ.\nހުޅުވަން ނިންމާފައިވާ، ވިޔަފާރިތަކުގެ ތެރޭގައި ސުޕަރމާކެޓުތަކާއި، ބޭކަރީތަކާއި، ކަންމަތީ ފިހާރަތަކާއި، ބުކްޝޮޕް، ކުޑަކުދިންގެ ތަކެތި ވިއްކާ ފިހާރަތައް އަދި ހަރޑްވެއަރ ފިހާރަތަކެވެ. އޮންލައިން ޑެލިވަރީ ހިދުމަތް ދިނުމަށް ފުރުސަތު ހުޅުވާލާފައިވަނީ މޯބައިލް ފޯން ފިހާރަ، އިލެކްޓްރޯނިކް ފިހާރަ، ފޮތި ފިހާރަ، ކުޅިވަރު ސާމާނު ފިހާރަ، ކޮސްމެޓިކްސް އަދި ރާއްޖޭގައި އުފައްދާ ތަކެތި ވިއްކާ ވިޔަފާރިތަކެވެ.\nމަސް މާރުކޭޓު ވެސް ހުޅުވިގެން ދާނެ ކަމަށް ވަނީ އިއުލާންކޮށްފަ އެވެ. އަދި ވަރކްޝޮޕްތަކާއި ގަރާޖުތަކުގެ އިތުރުން ކޮންސްޓްރަކްޝަން މަސައްކަތްތައް ފެށުމުގެ ފުރުސަތު ލިބޭނެ އެވެ. ބޭންކުތައް ފުރަތަމަ ހަފުތާގެ ތެރޭގައި ދެ ދުވަހަށް ހުޅުވިގެންދާއިރު، ދެވަނަ ހަފުތާގައި ފަސް ދުވަހަށް ހުޅުވިގެން ދާނެ އެވެ.\nއަމިއްލަ އޮފީސްތައް ހުޅުވޭނެ، ރެސްޓޯރަންޓް ކެފޭތަކުން ޓޭކް އަވޭގެ ހިދުމަތް\nފުރަތަމަ ފިޔަވަހީގައި ހޮޓާ، ރެސްޓޯރަންޓް އަދި ކެފޭތަކަށް ދެވޭ ލުއިތަކުގެ ތެރޭގައި ދެވަނަ ހަފުތާ އިން ފެށިގެން ޓޭކް-އަވޭ ހިދުމަތް ދެވޭނެ އެވެ. ފުރަތަމަ ހަފުތާގައި ކުރެވޭނީ ޑެލިވަރީ އެވެ. ފުލް ލޮކްޑައުންގައި ވެސް ޑެލިވަރީ ކުރުމުގެ ފުރުސަތު ދެވުނެވެ.\nއޭގެ އިތުރުން ޓެކްސީ އަދި ޕިކަޕް ދުއްވާ ފަރާތްތަކަށް އެ ފުރުސަތު ދިނުމަށް ވަނީ ނިންމާފަ އެވެ. އަދި އަމިއްލަ އޮފީސްތައް ،މިނިސްޓްރީ އޮފް އިކޮނޮމިކް ޑިވެލޮޕްމަންޓްގެ ހުއްދަ ނަގައިގެން، ހުޅުވާލުމުގެ ފުރުސަތު ދިނުމަށް ވަނީ ނިންމާފަ އެވެ.


SunOnline: Raees ah report nulibey, idhaara thakun dhanee report dhiraasaa kuramun: Mabrook\nރައީސަށް ރިޕޯޓެއް ނުލިބޭ، އިދާރާތަކުން ދަނީ ރިޕޯޓް ދިރާސާ ކުރަމުން: މަބްރޫކް\nއާނިފާ ހުސައިން ސިރާޖް 10 Jul 2021, 20:29\nރައްޔިތުންގެ މަޖިލީހުގެ ރައީސް މުހައްމަދު ނަޝީދަށް އަމާޒުކޮށް ދިން ހަމަލާއާ ގުޅިގެން މަޖިލީހުގެ 241 ކޮމިޓީން އެކުލަވާލި ރިޕޯޓު ކަމާގުޅޭ އިދާރާތަކުން ދިރާސާކުރަން ފަށާފައިވާ ކަމަށް ރައީސް އޮފީހުގެ ތަރުޖަމާނު މުހައްމަދު މަބްރޫކް އަޒީޒު ވިދާޅުވެއްޖެއެވެ.\nރައީސް ނަޝީދަށް އަމާޒުކޮށް ދިން ހަމަލާއާ ގުޅިގެން މަޖިލީހުގެ ސަލަމާތީ ހިދުމަތްތަކާ ބެހޭ ކޮމިޓީ ނުވަތަ 241 ކޮމިޓީން އެކުލަވާލި ޕާލިމަންޓްރީ އިންކުއަރީ ރިޕޯޓު އާންމުކޮށްފައި ވަނީ މިދިޔަ ހުކުރު ދުވަހުއެވެ.\nއެ ރިޕޯޓާ ގުޅޭގޮތުން މަބްރޫކް މިއަދު "ސަން" އަށް ވިދާޅުވީ ރިޕޯޓު އަދި ރަސްމީކޮށް ރައީސުލްޖުމްހޫރިއްޔާއާ ހިއްސާ ކޮށްފައި ނުވާ ކަަމަށެވެ. ނަމަވެސް މަޖިލީހުން އާންމުކޮށްފައިވާ ރިޕޯޓް ކަމާ ގުޅޭ އިދާރާތަކުން މިހާރު ދިރާސާކުރަން ފަށާފައިވާ ކަމަށް މަބްރޫކް ވިދާޅުވިއެވެ.\n"ރިޕޯޓު ފާސްކުރީ ހުކުރު ދުވަހަށް ފަތިސް ވެފައި ވަނިކޮށް ކަމުން، މަޖިލިސް ރިޕޯޓު ރައީސް އަށް ހުށަހެޅުން ލަސްވެފައި ވަނީ ކަމަށް ނުދެކެން." މަބްރޫކް ވިދާޅުވިއެވެ.\nމިދިޔަ މެއި މަހުގެ ހަވަނަ ދުވަހު ރައީސް ނަޝީދަށް ދިން ހަމަލާއާ ގުޅިގެން ރިޕޯޓު އެކުލަވާލާފައި ވަނީ މަޖިލީހުގެ 241 ކޮމިޓީއަށް ގިނަ ފަރާތްތަކެއް ހާޒިރުކޮށް ސުވާލު ކުރުމަށް ފަހުއެވެ.\nއެގޮތުން އެ ރިޕޯޓަކީ ވަރަށް ފުރިހަމަ ރިޕޯޓެއް ކަމަށް މަޖިލީހުގެ ނައިބު ރައީސް އީވާ އަބްދުﷲ ވަނީ ވިދާޅުވެފައެވެ.


Hawwa Dhaiythage heiyvarun Heiyvaru Libigannamaa\nހައްވަދައިތަގެ ހިތްވަރުން ހިތްވަރު ލިބިގަންނަމާ\nކުއްލިއަކަށް އިނާމްތައް ލިބޭފަރާތްތަކުގެ ނަންތައް އިޢުލާންކުރަން ހުރި ދަރިވަރުގެ އަޑާއި ، ރާގު ބަދަލުވެއްޖެއެވެ. ފުރިބާރުވެފައިވާ މާލަމުގައި ތިބި އެންމެހާ ބޭފުޅުން ވަކިކާމިޔާބެއް ހާސިލްކުރެއްވި ފަރާތެއްގެ ޝަރަފުގައިކޮޅަށް ތެދުވެ ތަރުޙީބުގެ އަތްތިލަބަޑިން މުޅިމާލަން ގުގުމާލަ ދިނުމަށް އިޢުލާން ކުރެއްވިއްޖެއެވެ. ހަމަ އެއާއިއެކުނުހަނު ޖޯޝާފޯރީގައި އެހެނަސް މުޅިންތަފާތުގޮތަކަށް ވަރަށް ހާއްޞަނަމެއް އިޢުލާން ކުރެވިއްޖެއެވެ. ހާއްޞަ ފަރާތުގެނަން އިޢުލާންކުރެވުމާއި އެކު ޖަލްސާކުރާމާލަމުގައި ތިބި ކުދިބޮޑު އެންމެން ކޮޅަށް ތެދުވެ މުޅިމާލަން ތަރުހީބުގެ އަތްތިލަބަޑީގެ އަޑުން ގުގުމާލަދީފިއެވެ. ދެންފެނިގެން ދިޔައީ ހާޒިރުވެ ތިބި ގިނަބައެއްގެ ލޮލުން ހިފެހެއްޓުމެއް ނެތި ކަރުނަ އޮހޮރެމުންދިޔަ މަންޒަރެވެ\nޖަލްސާ ހުށައަޅަށް އެރި ދަރިވަރުގެ އަޑާއި ރާގުބަދަލުވެ އިއުލާން ކުރެވިގެން އެދިޔައީ ކީރިތި ޤުރުއާންގެ ތިންފޮތް ހިތުދަސްކޮށް ކިޔައިދިން އުމުރުން މިއަދު ފަންސާހުން މަތީގެއަހަރުތައް ގުނަމުން އަންނަ ނ.ލަންދޫ ފުސްފަރު އަލްފާޟިލާ ހައްވާ ދައޫދޫ (ހައްވަދައިތަ) ގެ ނަމެވެ.\nނ.ލަންދޫގައި ކީރިތި ޤުރާންގެ ޢިލުމު ފެތުރުމުގައި އެންމެ އިސްދަޢުރެއް މިއަދު އަދާކުރަމުން ގެންދާ ތަރުތީލުލް ޤުރުއާން އިންސްޓިޓިއުޓް (ޓީކިޔުއައި) ގެ ފަރާތުން މިއަހަރު ހުޅުވާލި ކީރިތި ޤުރުއާން ހިފްޠް ކުރުމުގެ ޕްރޮގްރާމުގައި ބައިވެރިވެ ބައެއް ދަރިވަރުން އެއްފޮތް ދަސްކޮށްފައިވާއިރު ހައްވަދައިތައަކީ މިޕްރޮގްރާމުގެ ދަށުން މިހާތަނަށް ތިންފޮތް ހިތުދަސްކޮށް ކިޔައިދިން ހަމަ އެކަނި ފަރާތެވެ.\nޤުރުއާން ހިތުދަސް ކުރުމަށްޓަކައި ހައްވާދައިތަ ކުރަމުން އެގެންދާ މަސައްކަތަކީ މިއަދުގެ ޒުވާނުންނާއި ތުއްތުކުދިންނަށް އަދި ހުރިހާ ޢުމުރު ފުރައެއްގެ މީހުންނަށްހުރި ރިވެތި ނަމޫނާއެކެވެ. ހައްވަދައިތަ ހާމަކުރެއްވި ގޮތުގައި ކިރީތި ޤުރުއާން އުނގެނި ދަސްކުރުމަކީ ވަކި ޢުމުރަކަށް ވަކިބަޔަކަށް އޮތްކަމެއްނޫނެވެ.\nހައްވަދައިތަ ހާމަ ކުރެއްވި ގޮތުގައި ހައްވަދައިތައަށް ރިވެތިކޮށް، ރީއްޗަށް ރަނގަޅުގޮތުގައި ޤުރުވާން އުނގެނި ދަސްކުރުމުގެ ފުރުޞަތެއް ނުލިބިހުއްޓައި ، އެފުރުޞަތު ލިބިގެން ދިޔައީ ޓީކިޔުއައިން ހުޅުވާލި ފުރުޞަތާއި ގުޅިގެންނެވެ. ޤުރުއާން ކިޔަވާ ހިތުދަސްކުރުމުގެ މަސައްކަތަކީ ހައްވަދައިތަ ނުހަނު ޝަޢުޤުވެރިކަމާއި އެކު ކުރަމުން އަންނަ މަސައްކަތެއްކަމަށް ހައްވަދައިތަ މަޢުލޫމާތު ދެއްވައެވެ. ” ލިބޭހުރިހާ ހުސްވަގުތެއްވެސް މިހާރު ހޭދަކުރެވެނީ ކީރިތި ޤުރުއާންކިޔެވުމަށާއި ، ޤުރުއާން ހިތުދަސްކުރުމުގަ ” މިހާރު ރީތި ރާގަކަށް ޤުރުއާން ކިޔަވަމުން އަންނަ ހައްވަދައިތަ ބުނެލިއެވެ.\nޤުރުއާން ކިޔެވުމާއި ދަސްކުރުމުގެ ޝަޢުޤުވެރިކަމުގައި އެކަން ކުރަމުން އަންނަ ހައްވަދައިތަގެ ނަސޭޙަތަކީ ކޮންމެ ކުއްޖަކުވެސް އަދި ކޮންމެ މީހަކަވެސް ޤުރުއާން ހިތުދަސް ކުރުމަށް ވަރުގަދަ އަޒުމެއް ކަނޑައަޅައި އެކަން ހާސިލްކުރުމަށް މަސައްކަތް ފެށުމެވެ. ލިބޭ ހުސްވަގުތުތައް ބޭކާރުގޮތުގައި ދޫކޮށް ނުލައި ލިބޭ ކޮންމެ ހުސްވަގުތެއް ޤުރުއާންކިޔެވުމުގައި ހޭދަކުރުމެވެ.\nކޮންމެ ކުއްޖަކުވެސް އަދި ކޮންމެ މީހަކުވެސް ހައްވަދައިތަގެ ނަސޭޙަތް އަހާ ، ހައްވަދައިތަގެ ހިތްވަރުން ހިތްވަރުލިބިގަނެ އަވަހަށް މަސައްކަތް ފަށަމާހިނގާށެވެ. ހުސްވަގުތުގެ އެންމެގާތް އެކުވެރިޔަކީ ކީރިތި ޤުރުއާން ކަމުގައި ހަދަމާ ހިނގާށެވެ. އޭރުން ދެދުނިޔޭގެ ފަލާހާއި ކާމިޔާބު ލިބިގެންދާނެއެވެ.\nފުރަތަމަ ސްމާޓްފޯނެއް އަތުޖެހުނު ހިސާބުން 2013 އިން ފެށިގެން ފޮޓޯގްރަފީގެ ތެރެއަށް ވަދެވުނު ނ.ލަންދޫ ފުޅޮއި އަލްފާޟިލް އަޙްމަދު އިލްހާމް …


ޢަދާލަތު ޕާޓީ އާއި އަންނި! – Shafeeu Abdullah\nޢަދާލަތު ޕާޓީ އާއި އަންނި!\nMay 14, 2019 ޝަފީޢު ޢަބްދުﷲ\n“ރާއްޖެއަށް ސެކިއުލާ ޚިޔާލުތައް އޮހިގެން އައީ، އެވިސްނުން އައީ އެންމެ ފުރަތަމަ އުފެއްދި ސިޔާސީ ޕާޓީގެ ތެރެއިން. އެއީ ކޮންބައެއްކަން އެނގޭ. އެމީހުންނާއި ދުރައްދާކަށް ނުޖެހޭނެތޯ. އެފަދަ ވިސްނުމެއްގައި ތިބި ބަޔަކު ކޮން ހެއްވެތޯ އަޅުގަނޑުމެންނަށް އެދޭނީ. ކޮން ރަނގަޅެއްތޯ އެމީހުން ވާނީ؟ އެމީހުން ތާއިދު ކުރާ ބޭފުޅުން ތިވިސްނަނީ ކޮންތާކުންތޯ؟ ފުންނާބުންތޯ ނުވަތަ ސިކުނޑިންތޯ؟ ބުއްދި ތިވަނީ ކޮންތަނަކަށްތޯ އެއްލާލާފައިތޯ؟”\nމަތީގައި އެވާ ސުވާލަކީ ރިޔާސީ އިންތިޚާބު ތެރޭގައި ޝެއިޚް މުޙައްމަދު ނަޝީދު އާދަމް، ޢަދާލަތު ޕާޓީގެ ބޭފުޅުންނަށް ނިސްބަތްކުރައްވާ ކުރެއްވި ސުވާލެކެވެ. މިއީ ތަންކޮޅެއް ހަރުކަށި ޢިބާރާތަކުން ކުރެއްވި ސުވާލެއް ކަމަށް އޭރު އަޅުގަނޑަށް ހީވިއެވެ. އެއީ އެ ސުވާލު ގޯސް ކަމަށް ދެކޭތީއެއް ނޫނެވެ. އެ ސުވާލަކީ އޭރުވެސް ކުރަން ޖެހޭ ސުވާލެކެވެ. ޢިބާރާތް ތަންކޮޅެއް ހަރުކަށިކަމަށް އޭރު ފާހަނގަކުރެވުނީއެވެ.\nނަމަވެސް މިއަދު ޢަދާލަތު ޕާޓީގެ ކަންތައް ގޮސްފައި އޮތް ހިސާބުން އެސުވާލު އެއަށްވުރެ ހަރުކަށިކޮށްވެސް ކުރުން އެންމެ މުނާސަބުކަމަށް ހީވާން ފަށައިފިއެވެ. މާތް ﷲ ގެ ދީނަށް ޣީރަތްތެރިކަމެއް ހިތުގައި އޮތް ކޮންމެ މީހަކު އެ ސުވާލު އެބޭފުޅުންނާ ކުރައްވަން އެބަޖެހެއެވެ. ހަރު އަޑުން ކުރަން އެބަ ޖެހެއެވެ.\nއާދެ، މިވާހަކަތައް ދައްކަން ޖެހެނީ ވަރަށް ހިތާމަ ކުރާ ޙާލުގައެވެ. އަޅުގަނޑުމެން ވަރަށް ޤަދަރުކުރާ، އިޙްތިރާމް ކުރާ ބޭފުޅުން ކޮޅަކާމެދު ދައްކަން ޖެހޭ ވާހަކައަކަށް ވާތީއެވެ. ނަމަވެސް، މިހާރު ޢަދާލަތު ޕާޓީގެ ކަންތައް ގޮސްފައި އޮތް ހިސާބަކީ އަޖައިބުވެ އަންތަރީސް ކުރުވާ ހިސާބެކެވެ.\nދިވެހިރާއްޖޭގެ ދުޢާތުންނާއި ދީނީ ޢިލްމުވެރިން އެންމެންވެސް އެތިއްބެވީ، އަންނިގެ ލީޑާޝިޕަށް މަލިޖިލިސް މެޖޯރިޓީ ލިބިއްޖެނަމަ، މިޤައުމު ވެއްޓިދާނެ، ނުރައްކާތެރި ޙާލަތަކާމެދު ބިރުފުޅުންނެވެ.\nއަދި ހަމައެހެންމެ، ޓްވީޓާގައި ޢަދާލަތު ޕާޓީގެ ޢިލްމުވެރިން މަޖިލީހުގެ ރައީސް ޝެއިޚް އިލްޔާސް ޙުސެއިން އާއި އެމަޖިލީހުގެ ނާއިބު ރައީސް ޑރ ޢިޔާޟު ޢަބްދުއްލަޠީފު އާއި ޕާޓީގެ އެހެނިހެން ޝެއިޚުން މީގެ ދުވަސްތަކެއް ކުރިން ހާމަކުރައްވަމުން ގެންދެވި ޓްވީޓުތަކުން އަންނިއަށް މެޖޯރިޓީ ލިބިއްޖެނަމަ އައިސްދާނެ ބިރުވެރިކަމަކާ މެދު ބިރުހީވެފައި ތިއްބެވިކަން ނުސީދާކޮށް ނަމަވެސް ދިޔައީ ފާޅުވަމުންނެވެ. މިބީދައިން މިކަން އޮތް ހިނދު، ޢަދާލަތުން އަންނިއާ ބައިވެރިވެގެން އެމްޑީޕީއަށް މެޖޯރިޓީ ލިބޭގޮތަށް މަސައްކަތް ކުރައްވަން ނިންމެވުމަކީ އަންތަރީސް ކުރުވި ކަމެކެވެ.\nއާދެ، މުޙަައްމަދު ނަޝީދު (އަންނި)ގެ “ލާދީނީ” ކަމަކީ އަޅުގަނޑުމެން ބަޔަކަށް އަލުން ސާބިތުކޮށްދޭން ޖެހޭ ކަމެއް ނޫނެވެ. އެކަން ވަނީ ޢަދާލަތުގެ ބޭފުޅުން ވަރަށް ސާފުކޮށް ދިވެހިންނަށް މީގެ ކުރިން އެތައް ތަނެއްގައި ސާބިތުކޮށްދީފައެވެ. “ނަޝީދަކީ ދިވެހިރާއްޖޭގެ މިއޮތް އިސްލާމްދީން ނައްތާލުމަށް ޔަހޫދީން ފޮނުވާފައިވާ އެޖެންޓެއް ކަމަށާއި އޭނާގެ ފަރާތުން ދުވަހަކުވެސް ދިވެހިރާއްޖޭއަށް ހެވެއް ނައަންނާނެ ކަމަށް” ވިދާޅުވީ ޝެއިޚް އިމްރާނެވެ. އެވެސް ދިވެހި ރައްޔިތުންނާ މުޚާޠަބުކުރައްވައެވެ. ހަމައެފަދައިން، އިހަކަށް ދުވަހު، އަންނިއަށް އިޝާރާތްވާ ގޮތަށް ޝެއިޚް އިލްޔާސް ވިދާޅުވެފައިވަނީ، “އިސްލާމްދީނަށް ޙުރުމަތްތެރިކޮށް ނުހިތާ، ދީނުގެ އުޞޫލުތަކަށް ފާޑުކިޔައި، ދީނާ ބީރައްޓެހި ޘަޤާފާތް ފަތުރާ ބަޔަކާއެކު ހިތާއި ހިތުގެ ގުޅުން ބޭއްވުން ހުއްދަ ނުވާނެ” ކަމުގައެވެ. އޭގެ ކުރިން ޝެެއިޚް އިލްޔާސްވެސް އެކިއެކި މައުޤިފުތަކުގައި އަންނިގެ ނުރައްކާތެރިކަމާ ބެހޭގޮތުން ދެއްކެވި ވާހަކަފުޅުތަކުގެ ވީޑިއޯއާއި އޯޑިއޯތައް ފެންނަން އެހުރީއެވެ. 2013ގައި، ޢަދާލަތު ޕާޓީގެ އޭރުގެ ނާއިބު ރައީސް ޑރ. މަޢުރޫފު ޙުސެއިން، އަންނިއަކީ ލާދީނީ މީހެކޭ ވިދާޅުވެގެން އެކަމަށް ޖަވާބުދެއްވުމަށް އީސީ އިން އެންގެވުމުން އެކަމާ ބެހޭގޮތުން ދެއްވި ދިގު ނޫސް ކޮންފަރެންސްގެ ވީޑިއޯ މިހާރުވެސް ޔޫޓިއުބުން ފެންނަން އެހުރީއެވެ.\nއެހެންކަމުން، އަންނިގެ “ލާދީނީކަން” އަޅުގަނޑުމެން ބަޔަކަށް ސާބިތުކޮށްދޭކަށް ނުޖެހޭނެއެވެ. އަޅުގަނޑު އެދެނީ އެކަން ރައްޔިތުންނަށް ސާބިތުކޮށްދެއްވި ޢަދާލަތުގެ ބޭފުޅުންގެ އަރިހުން އޭނައަކީ ލާދީނީ މީހެއްކަމަށް އެބޭފުޅުން ސާބިތުކޮށްދެއްވި ގޮތަށް އޭނާއަކީ ލާދީނީ މީހެއް ނޫންކަމަށް ސާބިތުކޮށްދެއްވުމެވެ. ދެން އެއަށްފަހު، އޭނައަށް މަޖިލިސް މެޖޯރިޓީ ކީއްކުރަންތޯ، މުޅި ދުނިޔޭގެ ރަސްކަން ދެއްވަން އުޅުއްވިޔަސް އަޅުގަނޑުމެންގެ މައްސަލައެއް ނެތެވެ.\nއަޅުގަނޑުމެންނަށް ކަމު ނުދަނީ، އިއްޔެ ދިވެހިރައްޔިތުންގެ ކައިރީގައި ވަކި ވާހަކަތަކެއް ދެއްކެވުމަށްފަހު، މިއަދު އެއާ ދިމާ އިދިކޮޅަށް ޢަމަލުތައް ފެންނާތީއެވެ. ތިބޭފުޅުންގެ އަމިއްލަ ނަފްސުތަކަށާއި ދިވެހި ރައްޔިތުންނަށް ކޮންމެވެސް ވަރެއްގެ އިޙްތިރާމެއް ކުރައްވާށެވެ.\nރައީސް ނަޝީދުއެމްޑީޕީޢަދާލަތު ޕާޓީ


GohRaalhu release kurun fas kuranee\nޑާކް ރެއިން އެންޓަޓެއިންމަޓުން ގެނެސްދިނުމަށް ތައްޔާރުމުން އަންނަ ކްރައިމް ތްރިލާ ފިލްމު "ގޮށްރާޅު" ރިލީޒްކުރުން ފަސްކުރަން ނިންމައިފި އެވެ. މި ފިލްމު ސިނަމާގައި އަޅުވަން ނިންމާފައި އޮތީ އަންނަ މަހު ފަހަކުން ފެށިގެންނެވެ.\nފިލްމުގެ ޕްރޮޑިއުސަރު މުހައްމަދު އަލީ (މޮގާ) ބުނީ ފިލްމު ފަސްކުރަން ނިންމީ ރާއްޖޭގެ މަޝްރަހު މިދުވަސްވަރު ހަލަބޮލިވެފައި އޮތުމުން ކަމަށެވެ. އަދި ހަލަބޮލި މާހައުލެއް އޮތްވާ "ހަލަބޮލި" ފިލްމެއް ބެލުމަށް ބެލުންތެރިން ވެސް ބޭނުންނުވެދާނެ ކަމަށް މޮގާ ބުންޏެވެ.\n"މި ދުވަސްވަރު މުޖުތަމައުގެ ހާލަތު އޮތް ގޮތުން، އަޅުގަނޑުމެންގެ ފިލްމުގެ ޓީމާއި ސްޕޮންސަރުން މަޝްވަރާކޮށްފައި ނިންމީ ފިލްމު ލަސްކޮށްލަން. މިހާރުގެ ހާލަތު ހަމައަކަށް އެޅިލީމަ ވަރަށް އަވަހަށް އަޅުގަނޑުމެން ފިލްމު ރިލީޒްކުރާނެ ތާރީހެއް ހާމަކުރާނަން،" މޮގާ ބުންޏެވެ.\nއަހްމަދު ޝިނާން ޑައިރެކްޓުކޮށްފައި މި ފިލްމުގެ ސްކްރީޕްލޭ ތައްޔާރުކުރީ މޫމިން ފުއާދެވެ. މި ފިލްމުގެ ފުރަތަމަ ޓްރެއިލާ ވެސް ވަނީ ދޫކޮށްލާފައި އެވެ. ޓްރެއިލާއަށް ބެލުންތެރިންގެ ތަރުހީބު ލިބުނެވެ.\nލީޑު ރޯލުން ޖުމައްޔިލް ނިމާލް ފެނިގެންދާ މި ފިލްމުގައި މުހިންމު ރޯލުތަކުން ހަސަން އިރުފާން (ޒަކިއްޓެ) އަދި އިސްމާއިލް ރަޝީދު (ކޮޕީ އިއްސެ) ފެނިގެންދާނެ އެވެ. މިއީ ޒަކިއްޓެއް ދިވެހި ސިނަމާއަށް ތައާރަފުވާ ފިލްމެވެ.


Covid ge ithuru mareh, Number 114 ah\nކޮވިޑްގެ އިތުރު މަރެއް، ނަންބަރު 114 އަށް\nއޭޑީކޭ ހޮސްޕިޓަލް --\nކޮވިޑް ޖެހިގެން ރާއްޖެއިން މަރުވި މީހުންގެ އަދަދު 114 އަށް އަރައިފި އެވެ.\nއެޗްޕީއޭ އިން ދެންމެ ބުނީ މިރޭ 6:52 ގައި މަރުވެފައިވަނީ އުމުރުން 62 އަހަރުގެ މީހެއް ކަމަށެވެ. އެއީ ދިވެހި ފިރިހެނެކެވެ.\nއޭނާ މަރުވީ އޭޑީކޭ ހޮސްޕިޓަލްގެ އީއާރުގައި ފަރުވާ ދެމުން ދަނިކޮށެވެ. އެމީހާ މަރުވިއިރު އެއީ ކޮވިޑް ބަލި މީހެއްކަން އެނގިފައެއް ނުވެއެވެ. މަރުވި ފަހުން ލިބުނު ނަތީޖާ އިން ކޮވިޑް ޖެހިފައިވާކަން އެނގިފައިވާތީ އެއީ ކޮވިޑް މަރެއްގެ ގޮތުގަައި ކަނޑައެޅީއެވެ.\nމިއީ މިއަދުގެ ދެވަނަ މަރެވެ. ރޭ މެންދަމު 2:00 ގައި މަރުވެފައި ވަނީ ލ. ކޮވިޑް ފެސިލިޓީގައި ފަރުވާ ހޯދަމުން ދިޔަ އުމުރުން 36 އަހަރުގެ ބިދޭސީ ފިރިހެނެކެވެ. އޭނާ އަކީ ނޭޕާލަށް ނިސްބަތްވާ މީހެކެވެ.\nއިއްޔެއަކީ ރެކޯޑް އަދަދަކަށް މީހުން މަރުވި ދުވަހެކެވެ. ކޮވިޑް ބަލީގައި އިއްޔެ ހަތް މީހަކު މަރުވިއެވެ. އޭގެ ތެރެއިން ދެ މީހުންނަކީ ލ. ކޮވިޑް ފެލިސިޓީގައި ފަރުވާ ހޯދަމުން އައި ދެ މީހެކެވެ. ދެން މަރުވީ ދަރުމަވަންތަ ހޮސްޕިޓަލާއި ހުޅުމާލެ މެޑިކަލް ފެސިލިޓީގައި ފަރުވާ ހޯދަމުންދިޔަ ފަސް މީހެކެވެ.\nކޮވިޑް ޖެހޭ މީހުންގެ އަދަދު އިތުރުވެފައިވާއިރު ރާއްޖޭގެ 105 ރަށެއްގައި 2969 މީހަކަށް މިހާރު ވެސް ބަލި ޖެހިފައި ވެއެވެ. 63 ރަށެއް އޮތީ އަރާ ފޭބުން މަނާކޮށް ބަންދު ކޮށްފައެވެ. މިވަގުތު 272 މީހަކަށް އެޑްމިޓް ކޮށްގެން ދަނީ ފަރުވާ ދެމުންނެވެ. މީގެ ތެރެއިން 260 މީހަކަށް ފަރުވާ ދެނީ ވޯޑްގައެވެ. އައިސީޔޫގައި ފަރުވާ ދެމުންދާ 14 މީހަކު ވެއެވެ. ނުވަ މީހަކު އޮތީ ވެންޓިލޭޓަރުގަ އެވެ.\nރާއްޖެ ކޮވިޑް-19 އިގެ ބަލިމަޑުކަމުގައި 438 ދުވަސް ހޭދަވެފައިވާއިރު މިދިޔަ މުއްދަތުގެ ތެރޭގައި 48،601 މީހަކަށް އެ ބަލި ޖެހިފައި ވެއެވެ. މިވަގުތުވެސް 18،843 މީހަކު ބަލިން ފަސޭހަ ނުވެ އެބަތިއްބެވެ\nމި މަހުގެ މިހާތަނަށް 41 މީހަކު ކޮވިޑް-19 ބަލީގައި މަރުވެފައިވާއިރު އޭގެ ތެރެއިން 64 ޕަސެންޓް މީހުން ވެކްސިންގެ އެއްވެސް ޑޯޒެއް ފުރިހަމަ ކޮށްފައިނުވާ މީހުން ކަމަށް ޓެގް ޓީމުން ބުނެއެވެ. ޓެގް ޓީމުގައި ހިމެނިވަޑައިގަންނަވާ ޑރ. ނަޒްލާ މުސްތަފާ ވިދާޅުވި ގޮތުގައި މި މަހު ރެކޯޑް އަދަދަކަށް ކޮވިޑްގެ ބަލި މީހުން މަރުވެފައި ވާއިރު ވެކްސިންގެ ފުރަތަމަ ޑޯޒް ފުރިހަމަ ކޮށްފައި ވަނީ 24 ޕަސެންޓް މީހުންނެވެ. ވެކްސިންގެ ފުރަތަމަ ޑޯޒް ފުރިހަމަ ކޮށްފައިވާ ކަމަށް ބަލަނީ ފުރަތަމަ ޑޯޒް ޖަހާތާ 14 ދުވަސް ވެފައި ވުމެވެ. މަރުވި މީހުންގެ ތެރެއިން ދެ ޑޯޒް ފުރިހަމަ ކޮށްފައިވަނީ 12 ޕަސެންޓް މީހުންނެވެ.\nއޭޑިކޭ ހޮސްޕިޓަލް ކޮރޯނާ ވައިރަސް ކޮވިޑް-19\nކޮވިޑްގައި އޭޑީކޭގައި މީހަކު މަރުވެއްޖެ\nރާއްޖޭގެ ކޮވިޑް ނަންބަރު 288 އަށް


In Pictuess: TTM fair\nޓީޓީއެމް ފެއާ ނިންމުން\n14 ޖޫން 2019: ޓީޓީއެމްއިން އަދާރަންގައި ބޭއްވި ގާލާ ނައިޓް: މި އަހަރުގެ ޓީޓީއެމް ފެއާގައި 200 އަށްވުރެ ގިނަ ޓްރެވަލް އެޖެންޓުން ބައިވެރިވި އެވެ. މި އެޖެންޓުން ޓޫރިޒަމް ސިނާއަތުގެ ފަރާތްތަކާއެކު 3000 މީޓިން ހަދާފައިވެ އެވެ. -- ފޮޓޯތައް: އޯކާ\n13 ޖޫން 2019:ޓީޓީއެމް ފެއާގައި ބައިވެރިވި ވާލްޑޮފް އެސްޓޯރިއާ މޯލްޑިވްސް: މި އަހަރުގެ ފެއާގައި 200 އަށްވުރެ ގިނަ ޓްރެވަލް އެޖެންޓުން ބައިވެރިވި؛ މި އެޖެންޓުން ޓޫރިޒަމް ސިނާއަތުގެ ފަރާތްތަކާއެކު 3000 މީޓިން ހަދާފައިވޭ- ފޮޓޯ: އޯކާ\n14 ޖޫން 2019: ޓީޓީއެމް ފެއާއަށް ޓޫރިޒަމް މިނިސްޓަރު އަލީ ވަހީދު ޒިޔާރަތް ކުރެއްވުން: މި އަހަރުގެ ފެއާގައި 200 އަށްވުރެ ގިނަ ޓްރެވަލް އެޖެންޓުން ބައިވެރިވި؛ މި އެޖެންޓުން ޓޫރިޒަމް ސިނާއަތުގެ ފަރާތްތަކާއެކު 3000 މީޓިން ހަދާފައިވޭ- ފޮޓޯ: އޯކާ\n14 ޖޫން 2019: ޓީޓީއެމްއިން އަދާރަންގައި ބޭއްވި ގާލާ ނައިޓްގައި އެވޯޑު ދެނީ: މި އަހަރުގެ ފެއާގައި 200 އަށްވުރެ ގިނަ ޓްރެވަލް އެޖެންޓުން ބައިވެރިވި؛ މި އެޖެންޓުން ޓޫރިޒަމް ސިނާއަތުގެ ފަރާތްތަކާއެކު 3000 މީޓިން ހަދާފައިވޭ- ފޮޓޯ: އޯކާ\n14 ޖޫން 2019: ޓީޓީއެމްއިން އަދާރަންގައި ބޭއްވި ގާލާ ނައިޓް: މި އަހަރުގެ ފެއާގައި 200 އަށްވުރެ ގިނަ ޓްރެވަލް އެޖެންޓުން ބައިވެރިވި؛ މި އެޖެންޓުން ޓޫރިޒަމް ސިނާއަތުގެ ފަރާތްތަކާއެކު 3000 މީޓިން ހަދާފައިވޭ- ފޮޓޯ: އޯކާ\n14 ޖޫން 2019: ޓީޓީއެމްއިން އަދާރަންގައި ބޭއްވި ގާލާ ނައިޓްގައި އުރީދޫގެ ސީއީއޯ ނަޖީބު ހާން ވާހަކަ ދައްކަވަނީ: މި އަހަރުގެ ފެއާގައި 200 އަށްވުރެ ގިނަ ޓްރެވަލް އެޖެންޓުން ބައިވެރިވި؛ މި އެޖެންޓުން ޓޫރިޒަމް ސިނާއަތުގެ ފަރާތްތަކާއެކު 3000 މީޓިން ހަދާފައިވޭ- ފޮޓޯ: އޯކާ\n14 ޖޫން 2019: ޓީޓީއެމް ގާލާ ނައިޓް: މި އަހަރުގެ ފެއާގައި 200 އަށްވުރެ ގިނަ ޓްރެވަލް އެޖެންޓުން ބައިވެރިވި؛ މި އެޖެންޓުން ޓޫރިޒަމް ސިނާއަތުގެ ފަރާތްތަކާއެކު 3000 މީޓިން ހަދާފައިވޭ- ފޮޓޯ: އޯކާ\n14 ޖޫން 2019: ޓީޓީއެމް ފެއާގައި ކުރިއަށް ގެންދިޔަ ބައެއް މީޓިންތައް:މި އަހަރުގެ ފެއާގައި 200 އަށްވުރެ ގިނަ ޓްރެވަލް އެޖެންޓުން ބައިވެރިވި؛ މި އެޖެންޓުން ޓޫރިޒަމް ސިނާއަތުގެ ފަރާތްތަކާއެކު 3000 މީޓިން ހަދާފައިވޭ- ފޮޓޯ: އޯކާ\n14 ޖޫން 2019: ޓީޓީއެމް ފެއާގައި މިނިސްޓަރު އަލީ ވަހީދު :މި އަހަރުގެ ފެއާގައި 200 އަށްވުރެ ގިނަ ޓްރެވަލް އެޖެންޓުން ބައިވެރިވި؛ މި އެޖެންޓުން ޓޫރިޒަމް ސިނާއަތުގެ ފަރާތްތަކާއެކު 3000 މީޓިން ހަދާފައިވޭ- ފޮޓޯ: އޯކާ\n14 ޖޫން 2019: ޓީޓީއެމް ފެއާގެ ބައެއް ބައިވެރިވިން: ޓީޓީއެމް ފެއާ ބާއްވަނީ ޓޫރިޒަމްގެ އާމްދަނީ 3.4 ބިލިއަން ޑޮލަރަށް އިތުރު ކުރަން ޓޫރިސްޓުންގެ އަދަދު ދެ މިލިއަންއަށް މައްޗަށް ޖެއްސުމަށް- ފޮޓޯ: އޯކާ\n14 ޖޫން 2019: ޓީޓީއެމް ފެއާގެ ބައިވެރިއެއް: ޓީޓީއެމް ފެއާ ބާއްވަނީ ޓޫރިޒަމްގެ އާމްދަނީ 3.4 ބިލިއަން ޑޮލަރަށް އިތުރު ކުރަން ޓޫރިސްޓުންގެ އަދަދު ދެ މިލިއަންއަށް މައްޗަށް ޖެއްސުމަށް- ފޮޓޯ: އޯކާ


SunOnline: Maaveyo miskiy zamaanee fenvarah imaaraikoh ninmaalaifi\nމާވެޔޮ މިސްކިތް ޒަމާނީ ފެންވަރަށް އިމާރާތްކޮށް ނިންމާލައިފި\nނަޖާހު މަސްއޫދު 11 Jun 2020, 18:03\nމަސްޖިދުލް ބަހާއުއްދީން (މާވެޔޮ މިސްކިތް) މިހާރު ހުންނަ ގޮތް: އެ މިސްކިތް އިމާރާތް ކުރީ ވިޔަފާރިވެރިޔާ މުހައްމަދު އަލީ ޖަނާހުގެ ހަރަދުގައި -- ސަން ފޮޓޯ/ ފަޔާޒު މޫސާ\nމާފައްނުގައި ހުންނަ މަސްޖިދުލް ބަހާއުއްދީން (މާވެޔޮ މިސްކިތް) ޒަމާނީ ފެންވަރަށް އިމާރާތްކޮށް ނިންމާލައިފިއެވެ.\nކުރިން ދެ ބުރިއަށް އަޅާފައި ހުރި މަވެޔޮޮ މިސްކިތް ތަޅާލައި އެތަން ފަސް ބުރިއަށް ތަރައްގީ ކުރަން ނިންމީ ކުރީގެ ރައީސް އަބްދުﷲ ޔާމީންގެ ސަރުކާރުގައި 2016 ވަނަ އަހަރުއެވެ. އެތަން ތަރައްގީކުރަން ނިންމީ ވިޔަފާރިވެރިޔާ މުހައްމަދު އަލީ ޖަހާނުގެ ބައިވެރިވުމާއެކު، ދައުލަތުން 17 މިލިއަން ރުފިޔާ ހަރަދުކުރާ ގޮތަށެވެ. އެއީ މިސްކިތުގެ ފަސް ބުރީގެ ތެރެއިން ތިން ބުރިއަށް ވާ ހަރަދެވެ.\nނަމަވެސް މިސްކިތް ހަތް ބުރިއަށް އަޅަން ނިންމަވައި، އެތަނުގެ ހުރިހާ މަސައްކަތެއް ނިންމެވީ ދައުލަތުގެ އެއްވެސް ހަރަދެއް ނުނަންގަވައި، ޖަނާހުގެ އަމިއްލަ ހަރަދުގައެވެ. މިސްކިތުގެ ޑިޒައިނާއި އިމާރާތްކުރުމުގެ މަސައްކަތް ކުރީ އޭނާގެ އެޗްއާރުސީ ކުންފުނިންނެވެ.\nއިސްލާމިކް މިނިސްޓްރީގެ މީޑިއާ އޮފިޝަލު އިސްމާއިލް އަފްރާހު މިއަދު "ސަން"އަށް ވިދާޅުވީ، މާވެޔޮ މިސްކިތުގެ މަސައްކަތް ނިމިފައިވާކަން އެ މިސްކިތުގެ ކޮންޓްރެކްޓަރު އަންގާފައިވާ ކަމަށެވެ. ނަމަވެސް، އަދި މިސްކިތް ރަސްމީކޮށް މިނިސްޓްރީއާ ހަވާލުކޮށްފައި ނުވާ ކަމަށް އަފްރާހު ވިދާޅުވިއެވެ.\nޖަނާ "ސަން"އަށް ވިދާޅުވީ، މިސްކިތުގެ މަސައްކަތް ނިންމާލައި އެތަން ސަރުކާރާ ހަވާލު ކުރުމަށް ސިޓީވެސް ފޮނުވާފައިވާ ކަމަށެވެ. އޭނާ ވިދާޅުވީ މާލޭ ސަރަހައްދު ލޮކްޑައުން ކުރުމުގެ ކުރިންވެސް އެ މިސްކިތުގެ މަސައްކަތް އޮތީ ނިމިފައި ކަމަށެވެ.\nމީގެ ކުރިން 400 އެއްހާ މީހުންގެ ޖާގައިގެ މާވެޔޮ މިސްކިތް އަލުން އިމާރާތްކޮށްފައި ވަނީ ޓެރަހަކާއެކު ހަތް ބުރިއަށެވެ. މިހާރު އެ މިސްކިތުގެ ޖާގަ ވަނީ ގާތްގަނޑަކަށް 2000 އަށް އިތުރުވެފައެވެ. މިސްކިތުގެ އެއް ފްލޯ އަކީ އަންހެނުންނަށް ހާއްސަ ފްލޯއެކެވެ. އެއް ފްލޯއިން އަނެއް ފްލޯއަށް ދިޔުމަށް ލިފްޓުވެސް ބަަހައްޓާފައި ހުރެއެވެ.\nމަސްޖިދުލް ބަހާއުއްދީން (މާވެޔޮ މިސްކިތް) މިހާރު ހުންނަ ގޮތް: އެ މިސްކިތް އިމާރާތް ކުރީ ވިޔަފާރިވެރިޔާ މުހައްމަދު އަލީ ޖަނާހުގެ ހަރަދުގައި -- ފޮޓޯ/ އެޗްއާރުސީ\nމީގެ އިތުރުން އެތަނުގައި ބޭސްމަންޓެއް ހުންނަ އިރު ހުރިހާ ފްލޯއެއްގައި ހުންނަނީ އެއާކޮންޑިޝަން ކޮށްފައެވެ. އަދި އެތެރެއާ ބޭރުން ސީސީޓީވީވެސް ހަރުކޮށްފައި ހުރެއެވެ. މިސްކިތުގެ އިންޓީރިއާ ހަދާފައިވަނީ މާބަލް ޖަހައި، އަދި ކާޕެޓުވެސް އަޅައިގެންނެވެ.\nކޮވިޑް-19އާ ގުޅިގެން މިހާރު މާލޭ ސަރަހައްދުގެ މިސްކިތްތަކުގައި ޖަމާއަތުގައި ނަމާދު ކުރުން ވަނީ ވަގުތީ ގޮތުން ހުއްޓާލާފައެވެ. އެހެންކަމުން، މާވެޔޮ މިސްކިތް ހުޅުވިގެންދާނީ މާލޭ ސަރަހައްދުގެ ލޮކްޑައުން ނިމުމުންނެވެ.


Supreme Court ge hukumaa eku Imran Khan ge ithubaaru nei kamuge vote honihiru dhuvahu naganee - vNews.mv\nސުޕްރީމް ކޯޓުގެ ހުކުމާއެކު އިމްރާން ޚާންގެ އިތުބާރުނެތްކަމުގެ ވޯޓު ހޮނިހިރު ދުވަހު ނަގަނީ\nސައިފް އަޒްހަރު 07 April 2022, 23:24\nޕާކިސްތާނުގެ ބޮޑުވަޒީރު އިމްރާން ޚާންއާ ދެކޮޅަށް ޕާލަމެންޓަށް ހުށަހެޅި އިތުބާރުނެތް ކަމުގެ މައްސަލަ، ޕާލަމެންޓުގެ ނައިބް ގާސިމް ސޫރީ، ވޯޓަށް ނާހައި ޖަލްސާއިން ބޭރުކޮށްލީ ގާނޫނާ ޚިލާފަށް ކަމަށް ޕާކިސްތާނުގެ ސުޕްރީމް ކޯޓުން ކަނޑައަޅައިފިއެވެ.\nއަދި ހަމަ އެއާއެކު، ބޮޑުވަޒީރުގެ އެންގެވުމަށް ޕާކިސްތާނުގެ ރައީސް އާރިފް އަލްވީ ޕާލަމެންޓް ރޫޅާލެއްވީވެސް ގާނޫނާ ޚިލާފަށް ކަމަށް ސުޕްރީމް ކޯޓުން ހުކުމް ކޮށްފައި ވެއެވެ.\nއަދި ޕާލަމެންޓް އަލުން އެއްކުރުމަށްވެސް އަމުރު ކޮށްފައި ވެއެވެ.\nމިކަމާ ގުޅިގެން، ބޮޑުވަޒީރު އިމްރާން ޚާންގެ މައްޗަށް ހުށަހެޅިފައިވާ އިތުބާރު ނެތްކަމުގެ މައްސަލައިގަ ވޯޓަށް އެހުން އަންނަ ހޮނިހިރު ދުވަހަށް މިހާރުވަނީ ތާވަލް ކޮށްފައެވެ.\nސުޕްރީމް ކޯޓުގެ ނިންމުމުގެ ސަބަބުން ބޮޑުވަޒީރު އިމްރާން ޚާންއަށް ވަރަށް ބޮޑު ނާއުންމީދަކާ ކުރިމަތިވެވަޑައި ގަންނަވާނޭ ކަމަށް މުހައްލިލުން ވިދާޅުވެއެވެ. ސަބަބަކީ، އިދިކޮޅު ހުށަހަޅާފައިވާ އިތުބާރު ނެތްކަމުގެ މައްސަލައިގެ އަޑީގައި އޮތީ އެމެރިކާ ކަމަށް އިމްރާން ޚާން ތުހުމަތު ކުރައްވާފައި ވުމުންނެވެ.\nއިތުބާރު ނެތްކަމުގެ މައްސަލަ ވޯޓަށް އަހަން އޮތްދުވަސް ކަމަށްވާ އޭޕްރީލްމަހުގެ3ވަނަ ދުވަހު މައްސަލަ ޖަލްސާއިން ބޭރުކޮށްލީ އެއީ ގާނޫނާ ޚިލާފަށް ހުށަހެޅި މައްސަލައެއް ކަމަށް ބުނެއެވެ. އަދި ހަމަ އެ ދުވަހު ބޮޑުވަޒީރު އިމްރާން ޚާންގެ ލަފާގެމަތިން ޕާކިސްތާނުގެ ރައީސް، ޕާލަމެންޓްވެސް ރޫޅާލެއްވިއެވެ.\nނަމަވެސް، އިދިކޮޅު މި މައްސަލަ ސުޕްރީމް ކޯޓަށް ވެއްދިއެވެ. ޕާލަމެންޓު ރޫޅާލެއްވި މައްސަލައާއި، އިތުބާރު ނެތްކަމުގެ ވޯޓް ބޭރުކޮށްލި މައްސަލަވެސް އިދިކޮޅުން ސުޕްރީމް ކޯޓަށް ވެއްދިއެވެ.\nއިމްރާން ޚާންގެ މައްޗަށް އިތުބާރު ނެތްކަމުގެ ވޯޓު، އޭޕްރީލް9ގައި ނަގާއިރު، 342 މެމްބަރުން ހިމެނޭ ޕާލަމެންޓުގައި ބޮޑުވަޒީރުގެ އިތުބާރު ނެތްކަމަށް ފާސްކުރަން ބޭނުންވަނީ 172 ވޯޓެވެ. އިދިކޮޅު ބުނަނީ 177 ވޯޓް ހަމަކޮށްފައިވާ ކަމަށެވެ.\nއިމްރާން ޚާން މަގާމުން ދުރުކުރަން، ޚުދު އިމްރާން ޚާންގެ ތަހްރީކޭ އިންސާފު ޕާޓީގެ ބައެއް މެމްބަރުންވެސް އިދިކޮޅާ ގުޅިފައި ވާއިރު، ވެރިކަންކުރާ ކޯލިޝަންގައި ހިމެނޭ އެންމެ ބޮޑު ޕާޓީވެސް ކޯލިޝަނުން ވަކިވުމުން އިމްރާން ޚާންއަށް މިހާރުވަނީ ޕާލަމެންޓުގެ އަޣުލަބިއްޔަތު ގެއްލިވަޑައި ގެންފައެވެ.\nސުޕްރީމް ކޯޓުގެ ނިންމުމާ ގުޅިގެން އިމްރާން ޚާން މިހާރުވަނީ ކެބިނެޓުގެ ކުއްލި ބައްދަލުވުމެއް މާދަމާ ބާއްވަން ނިންމަވާފައެވެ.\nއިމްރާން ޚާން ކުރެއްވި ޓްވީޓެއްގައި ވިދާޅުވެފައިވަނީ، ގައުމަށްޓަކައި އެންމެ ފަހު ވަގުތާ ޖެހެންދެންވެސް ފައިޓްކުރައްވާނެ ކަމަށެވެ.


MP Naseem Thulusdhoo dhaairaage konme meehakah mask eh hadhiyaa kurahvanee | Mihaaru\nތުލުސްދޫ ދާއިރާގެ އަމިއްލަ މެމްބަރު އިބްރާހިމް ނަސީމް: އޭނާ ވަނީ ދާއިރާގެ ކޮންމެ ރައްޔިތަކަށް މާސްކެއް ހަދިޔާ ކުރައްވާފައި-- ފޮޓޯ: މަޖިލިސް\n20 މެއި 2020 - 19:53 11 comments\nނަސީމް ވަނީ، ހިންމަފުއްޓާއި ދިއްފުއްޓަށް 2،000 މާސްކް މިއަދު ފޮނުއްވާފައި. އެއީ ކޮންމެ ރަށަކަށް 1،000 މާސްކް. ތުލުސްދު އާއި ހުރަ އަށް މާދަމާ މާސްކްތައް ފޮނުވާނެ ކަމަށް އޭނާ ވިދާޅުވޭ. މާސްކްތައް އާންމުންނަށް ބެހުމަށް ނިންމާފައި ވަނީ ކައުންސިލްތައް މެދުވެރިކޮށް.\nނަސީމް "މިހާރު" އަށް ވިދާޅުވީ، އޭނާގެ ދާއިރާގެ ކޮންމެ މީހަކަށް މާސްކެއް ހަދިޔާ ކުރަން ނިންމެވީ، ލޮކްޑައުން އަށް ފަހު "ނިއު ނޯމަލް" އަށް ދާއިރު ބޭރުގައި އުޅެން ޖެހޭނީ މާސްކް އަޅައިގެން ކަމަށް ވާތީ އެ ކަމަށް އެހީތެރިވުމުގެ ގޮތުން ކަމަށެވެ.\n"އަޅުގަނޑުމެންނަށް ލިބިފައި ވަނީ ލާމަސީލު މެމްބަރެއް. ދާއިރާގެ ރަށްތަކަށް ކުރިމަތިވެފައިވާ މި ކަހަލަ ކިތަންމެ ކަމެއްގައި ނަސީމް މީގެ ކުރިން ވެސް އެހީތެރިކަން ދެއްވާފައި އެބަހުރި. މިއީ މީގެ ކުރިން ނުފެންނަ މަންޒަރެއް،" އޭނާ ވިދާޅުވި އެވެ.\nއިތުރު ލިޔުންތައް ރައްޔިތުންގެ މަޖިލިސް ކ. ދިއްފުށި ކ. ތުލުސްދޫ ކ. ހުރާ ކ. ހިންމަފުށި މެމްބަރު އިބްރާހިމް ނަސީމް (ތުލުސްދޫ)


Kureege majlis membarunge anbinaai ailaa meehunah 78 flat\nހިޔާ މަޝްރޫއުގެ ހިޔާނަތް\nއިސްކަންދީފައިވަނީ ސިޔާސީ މީހުން ރުއްސުމަށް\nމެމްބަރުންގެ ލިސްޓުތަކަށް ފްލެޓް ދީފައިވާ ކަމަށް ބެލޭ\nއެންމެ ގިނަ ފްލެޓް ކުރީގެ ނިލަންދޫ ދާއިރާގެ މެމްބަރުގެ އާއިލާއަށް\nކ. މާލެ | 24 އޯގަސްޓް 2020 | ހޯމަ 20:55 | 58,332\nއާއިލީ ފަރާތްތަކަށް ހިޔާ ފްލެޓު ލިބިވަޑައިގެންނެވި ބައެއް މެމްބަރުން - ރާއްޖެއެމްވީ\nކުރީގެ ރައީސް އަބްދުﷲ ޔާމީނުގެ ސަރުކާރުން ހިންގި ހިޔާ ފްލެޓް މަޝްރޫއަކީ ގެދޮރުވެރިކަމުގެ ގޮތުން މިހާތަނަށް ރާއްޖޭގައި ހިންގާފައި ނުވާ ފަދަ ބިޔަ ބޮޑު މަޝްރޫއެއް ކަމަށް ވެއެވެ. އެ މަޝްރޫއުގެ ސަބަބުން އެކަށީގެންވާ ބޯހިޔާވަހިކަމެއް ލިބިފައިނެތް އެތައް ނިކަމެތި ރައްޔިތުން ތިބީ އިންސާފުން އެމީހުންނަށް ހައްގު މިންވަރު ލިބޭނެ ކަމުގެ އުއްމީދުގައެވެ.\nއެހެން ނަމަވެސް ހިޔާ މަޝްރޫއުގެ ފްލެޓްތައް ގާތުން ބަލާލައި، އެތަނަށް ޒިޔާރަތް ކޮށްލި އެންމެންވެސް ސިފަކުރަނީ އެއީ ލިޔެ ނުނިމި އޮތް ފޮތެއްގެ ގޮތުގައެވެ. ހަމައެކަނި ސުރުހީއެއް އަޅާލާފައިވާ އެ ފޮތުގެ ސޮފްހާތަށް ފުރަން ޖެހެނީ އެހެން ބަޔަކަށެވެ. ކޮންމެއަކަސް އެގޮތަށްވެސް ރައްޔިތުން ތިބީ ހެޔޮ ވެގެންނެވެ. ބޯހިޔާވަހިކަމަށް ފެންބޮވައިގެންފައިވާއިރު، ފްލެޓްތައް ލިބުމުގެ އުއްމީދުގައި ތިބީ އެ މިންވަރަށްވެސް ޝުކުރު ކޮށްލައިގެންނެވެ.\nއެހެން ނަމަވެސް ކުރީ ސަރުކާރުން ފްލެޓް ދިން މީހުންގެ ހަގީގަތްތައް ހޯދުމަށް ރާއްޖެއެމްވީން ކުރި މަސައްކަތުން ފެނުނީ މުޅިން އެހެން މަންޒަރެކެވެ. ފްލެޓް ދިނުމުގައި އިސްކަން ދިނީ ނިކަމެތިންނަށް ވުރެ ބޮޑަށް ފޯރާ މީހުންނަށެވެ. ނުފޫޒް ގަދަ މަގާމްތަކުގައި ތިބި ފަރާތްތަކަށެވެ. ރައީސް ޔާމީން އާއި ޔާމީންގެ ޕާޓީގެ ވަފާތެރިންނަށެވެ. ފްލެޓުގެ ޕްރިއޯރިޓީގައި ހަމަ ގައިމުވެސް ރައްޔިތުންގެ މަޖިލީހުގެ މެމްބަރުންގެ ތެރެއިން ރައީސް ޔާމީނަށް ސަނާ ކިޔާ މެމްބަރުން އޮތީ މާ ފުރިހަމައަށްވެސް ހިމެނިފައެވެ.\nމަޖިލިސް މެމްބަރުންނާއި، އާއިލާއާއި، އަނބިން ހިމެނޭ ގޮތަށް 73 މީހަކަށް ފްލެޓް!\nނިމިދިޔަ ސަރުކާރުގައި މަޖިލީހުގައި އުޅުއްވި މެމްބަރުންގެ ތެރެއިން އޭރު ރައީސް ޔާމީންއާ އަރިސްކޮށް އުޅުއްވި މެމްބަރުންގެ އާއިލާއާއި، އަނބިން ހިމެނޭ ގޮތަށް 73 މީހަކަށް ފްލެޓް ދިންކަން ރާއްޖެއެމްވީގެ ހޯދުންތަކުން ކަށަވަރު ކުރެވެއެވެ. މިއީ ހައްތަހާވެސް އޭރުގެ ސަރުކާރުން ފްލެޓް ލިބޭކަމަށް ކަނޑައަޅާފައިވާ މީހުންނެވެ.\nމަޖިލިސް މެމްބަރުންނަށް ބަލާއިރު އެންމެ ގިނަ ފްލެޓް ލިބިފައިވަނީ ނިލަންދޫ ދާއިރާގެ އޭރުގެ މެމްބަރު އަބްދުﷲ ޚަލީލްގެ އާއިލާއަށެވެ. މެމްބަރު ޚަލީލްގެ އާއިލާގެ 11 މީހަކަށް ފްލެޓް ލިބިފައިވާއިރު، އޭގެ ތެރޭގައި އަނބިކަނބަލުންނާއި، އާއިލާގެ 10 މީހަކު ހިމެނެއެވެ. މެމްބަރު ޚަލީލަކީ މިހާރުވެސް ޕީޕީއެމްގެ ސިޔާސީ ޙަރަކާތުގައި ކުރީ ސަފުގައި މަސައްކަތް ކުރައްވަމުން ގެންދަވާ ބޭފުޅެކެވެ.\nދެވަނައަށް އެންމެ ގިނަ ފްލެޓް ލިބިފައިވަނީ ކެލާ ދާއިރާގެ ޕީޕީއެމް މެމްބަރު އަލީ އާރިފްގެ އާއިލާއަށެވެ. އެގޮތުން މެމްބަރު އާރިފްގެ އާއިލާގެ 8 މީހަކަށް ފްލެޓް ލިބިފައިވާއިރު، މެމްބަރު އާރިފަކީވެސް ރައީސް ޔާމީނަށް ސަނާ ކިޔުއްވުމުގައި ނަގާ ކިޔޭ މެމްބަރެކެވެ. ރައްޔިތުންގެ މަޖިލީހުގެ އޭރުގެ މައިނޯރިޓީ ލީޑަރު އަދި މިހާރުގެ ރައީސް އިބްރާހިމް މުހައްމަދު ސޯލިހު (އިބޫ) ގެ ކޮޓަރިކޮޅުގެ ދޮރުގައި، މެންބަރު އަލީ އާރިފް "ކިކު ޖަހައި" ދޮރު ހުޅުވައި ވަދެގަނެ ހަމަނުޖެހުން ހިންގި ވާހަކައަކީވެސް މިދަނޑިވަޅުގައި ހަމަ ހަނދާނަށް އަންނަ ވާހަކައެކެވެ. ފަހަރުގައި މިއީވެސް "ޕޮއިންޓް ސްކޯރ" ކުރުމުގައި ބެލި މިންގަނޑަކަށް ވެދާނެއެވެ.\nމައިނޯރިޓީ ލީޑަރުގެ ކޮޓަރިކޮޅުގެ ދޮރުގައި އަލީ އާރިފް ކިކު ޖައްސަވަނީ\nތިންވަނައަށް އެންމެ ގިނަ ފްލެޓް ލިބިފައިވަނީވެސް ހަމަ އެފަދަ "ފަހުލަވާނެއްގެ" އާއިލާ މެމްބަރުންނަށެވެ. ބާރަށު ދާއިރާގެ ޕީޕީއެމް މެމްބަރު އިބްރާހިމް ޝުޖާއުގެ އާއިލާގެ7މެމްބަރަކަށް ފްލެޓް ލިބިފައިވާއިރު، މައްޗަންގޯޅީ ދެކުނު ދާއިރާގެ މެމްބަރު އަބްދުﷲ ސިނާންގެ އާއިލާއިންވެސް7މީހަކަށް ފްލެޓް ލިބިފައިވާކަން ރާއްޖެއެމްވީއަށް ފާހަގަވިއެވެ.\nދެން ލިސްޓުގެ ހިމެނެނީ އިހަވަންދޫ ދާއިރާގެ އޭރުގެ މެމްބަރު މުޙައްމަދު އަބްދުﷲ އާއި، އިނގުރައިދޫ ދާއިރާގެ އޭރުގެ މެމްބަރު އިބްރާހިމް ފަލާހުގެ އާއިލާއިންވެސް4މީހަކަށް ފްލެޓް ލިބިފައިވެއެވެ.\nއަދި ހޯރަފުށީ ދާއިރާގެ ކުރީގެ މެމްބަރު މުޙައްމަދު އިސްމާއިލްގެ އަނބިކަނބަލުންނަށްވެސް ފްލެޓް ލިބިފައިވާއިރު، އަނބިކަނބަލުންގެ އާއިލާގެ3މެމްބަރަކަށްވެސް ފްލެޓް ދީފައިވެއެވެ.\nފާހަގަވި އަނެއް ކަމަކީ އޭރު ރައީސް ޔާމީނުގެ ސަރުކާރު ދިފާއު ކުރެއްވުމުގެ ބުރަ ބޮޑު މަސްއޫލިއްޔަތު އުފުއްލެވި ވިލިމާލޭ ދާއިރާގެ މެމްބަރު އަހުމަދު ނިހާން ހުސައިން މަނިކުގެ އާއިލާ މެމްބަރަކަށްވެސް ފްލެޓް "ޙައްޤުވެރިއެއް" ގޮތުގައި ކަނޑައެޅިފައިވާ ކަމެވެ.\nއޭގެ އިތުރުންވެސް ގިނަ މެމްބަރުންތަކެއްގެ އާއިލާއާއި، އަނބިންނާއި، އަނބިންގެ އާއިލާ ހިމެނޭ ގޮތަށް 73 މީހަކަށް ވަނީ ފްލެޓް ދީފައެވެ. އެ އަދަދުތަކަށް ބަލާއިރު، މެމްބަރުންގެ އަނބިކަނބަލުންގެ ތެރެއިން ފްލެޓް ކާމިޔާބު ކޮށްފައިވަނީ ހޯރަފުށީ ދާއިރާގެ މެމްބަރު މުޙައްމަދު އިސްމާއިލްއާއި، އިނގުރައިދޫ ދާއިރާގެ މެމްބަރު ފަލާހުއާއި، ނިލަންދޫ ދާއިރާގެ މެމްބަރު ހަލީލްގެ އިތުރުން، ގެމަނަފުށީ ދާއިރާގެ މެމްބަރު ޖަމީލް އުސްމާނުގެ އަނބިކަނބަލުންނަށެވެ. ހައްތަހާވެސް ފްލެޓުގެ "ޙައްޤުވެރިންނެވެ".\nމި އަދަދުތަކަށް އެކަނި ބަލާލި ނަމަވެސް، އުފެދޭ ސުވާލަކީ ދިރިއުޅުމުގެ ޙާލަތު ދަށް އެތައް ރައްޔިތުންނެއް ތިއްބައި އެފަދަ އެތައް ބަޔަކަށްވުރެ މަތިން ޕޮއިންޓް ލިބި، ފްލެޓުގެ ޙައްޤުވެރިންގެ ގޮތުގައި މި މެމްބަރުންނާއި، މެމްބަރުންގެ އާއިލާ މީހުންނާއި، އަނބިންނަށް ފްލެޓް ދިނީ ހަމަ އިންސާފުންބާއެވެ؟ ނުވަތަ ފްލެޓް ލިބުމަށް ޕޮއިންޓް ލިބޭ މިންގަނޑުތަކުގެ ތެރޭގައި ވެރިޔާއާ އަރިސް ފަރާތަކަށް ވުންވެސް ހިމެނިފައި އޮތީބާއެވެ؟ ގައިމު މާރކްސް ދޭ މިންގަނޑުގެ ތެރޭގައި އެފަދަ ކެޓެގަރީއެއް ހިމެނިފައި އޮތް ކަމަކަށް ލިއެކިއުންތަކުން ފެންނާކަށް ނެތެވެ. ކޮނުނު ވަރަކަށް ފަސް ގިނަވާހެން، ބެލި ވަރަކަށް އެނގިގެން މި ދިޔައީ މިއޮތީ ގެދޮރުވެރިކަން ހޯދައި ދިނުމުގެ ނަމުގައި، ރައްޔިތުންނަށް ބޮޑު އޮޅުވާލުމެއް އޮޅުވާލާ ޖަރީމާއެއް ހިންގާފައެވެ. ސަރުކާރު ބަދަލު ވެގެން ނުދިޔަ ނަމަ، އެގަހުކޭލެއް މިގަހުކޭލެއް ނޭނގޭ ގޮތައް މި އެންމެން ތިބޭނީ ފްލެޓްތަކަށް ވެރިވެގެންތާއެވެ.\nމެމްބަރުންގެ އަނބިންނާއި އާއިލާއަށް ދިން ފްލެޓުގެ އިތުރުން، މެމްބަރުން ހުށަހެޅި ލިސްޓުތަކަށްވެސް ފްލެޓް ދީފައިވާ ކަމަށް ބެލޭ މައުލޫމާތު ރާއްޖެއެމްވީއަށް ވަނީ ލިބިފައެވެ.\nއެންމެ ފަހުން އަޕްޑޭޓް ކުރީ: 1 މަސްކުރި | ރިވިއު ކުރީ: ރާއްޖެ އެމްވީ


SunOnline: Heki nethigen Hishan ah dhauvaa nukuran ninmaifi\nހެކި ނެތިގެން ހިޝާންއަށް ދައުވާ ނުކުރަން ނިންމައިފި\nނަޖާހު މަސްއޫދު 23 Jun 2020, 19:51\nޖެނުއަރީ 23، 2020: ޖިންސީ ގޯނާގެ ތުހުމަތު ކުރެވިފައިވާ އަހުމަދު ހިޝާން ސަންއަށް އިންޓަވިއު ދެނީ -- ސަން ފޮޓޯ/ ފަޔާޒު މޫސާ\nކުރީގެ ޑިސްއެބިލިޓީ އެމްބެސެޑަރު ކ. މާލެ، ގ. ނީރުވީކް، އަހުމަދު ހިޝާން އެކި ދުވަސްމަތިން އުމުރުން 18 އަހަރު ނުފުރޭ ކުޑަކުދިންތަކަކަށް ޖިންސީ ގޯނާ ކުރި ކަމަށް ތުހުމަތު ކުރެވޭ މައްސަލައިގައި ހެކި ނެތިގެން އޭނާގެ މައްޗަށް ދައުވާ ނުކުރަން ޕީޖީ އޮފީހުން ނިންމައިފިއެވެ.\nހިޝާން ކުޑަކުދިންތަކަކަަށް ޖިންސީ ގޯނާ ކުރި ކަމަށް ތުހުމަތު ކުރެވޭ މައްސަލައެއް ތަހުގީގުކޮށް ދައުވާ ކުރަން މީގެ ކުރިން ފުލުހުން ވަނީ ޕީޖީއަށް ފޮނުވައިފަައެވެ. އެއީ ހަތް ކުޑަކުއްޖަކަށް އެކި ދުވަސްމަތިން ޖިންސީ ގޯނާ ކުރި ކަމަށް ތުހުުމަތު ކުރެވޭ މައްސަލަތަކެެކެވެ.\nޕީޖީ އޮފީީހުގެ ޕަބްލިކް ޕްރޮސެކިއުޓާ އަދި މީޑިއާ އޮފިޝަލު އަހުމަދު ޝަފީއު މިއަދު ވިދާޅުވީ، ހިޝާންގެ މައްޗަށް ދައުވާ ނުކުރަން ނިންމާފައިވާ ކަމަށެވެ.\nޝަފީއު ވިދާޅުވި ގޮތުގައި، ހިޝާން ކުޑަކުދިންނާ މެދު ޖިންސީ އަމަލު ހިންގިކަމަށް ތުހުމަތުކުރެވޭ މައްސަލާގައި ލިބިފައިވާ ހެކި ގަރީނާއަށް ބަލާއިރު ޖިނާއީ ދައުވާއެއް ކުރެވޭ މިންވަރަށް ހެކި ލިބިފައި ނުވެއެވެ.\nއަދި ތުހުމަތު ކުރެވޭ ބައެއް މައްސަލަތަކުގައި ހިޝާން ކުރި ކަމަށް ބުނާ ކުށުގެ ހާދިސާތައް ހިނގިތާ ގިނަދުވަސްތަކެއް ވެފައިވާތީ ޖިނާއީ ދައުވާކުރުމުގެ މުއްދަތު ހަމަވެފައިވާ ކަމަށްވެސް ވިދާޅުވިއެވެ.\nދައުވާ ނުކުރި ނަމަވެސް، ހިޝާން ގޯނާކޮށްފައިވާ އިތުރު ކުދިން އަދިވެސް ތިބުމަކީ އެކަށީގެންވާ ކަމެއްކަމަށް ފެންނާތީ އިތުރު ކުޑަކުދިންތަކަކަށް ޖިންސީ ގޯނާކޮށްފައިވޭތޯ ސާފުކުރުމުގެ ގޮތުން "ޕަބްލިކް ޕްލެޖް އެނައުންސްމެންޓެއް" ކުރުމަށް ޕީޖީއިން ފުލުހުންނަށް ލަފާ ދީފައިވާ ކަމަށް ޝަފީއު ވިދާޅުވިއެވެ.\nއޭނާ ވިދާޅުވި ގޮތުގައި، ވޭތުވެދިޔަ އަށް އަހަރު ތެރޭގައި ހިޝާންގެ ފަރާތުން ޖިންސީ އަނިޔާ ލިބިފައިވާކަމަށް ކިޔައިދޭ ވިކްޓިމްއެއް ތަހުގީގަށް ފާހަގަކުރެވިއްޖެނަމަ، އެ މައްސަލައެއް ތަހުގީގުކޮށް ހެއްކާއި ގަރީނާއާއެކު ޕީޖީ އޮފީހަށް ފޮނުވުމަށް ލަފާ ދީފައިވެއެވެ.\nމި އަހަރުގެ ޖެނުއަރީ 31 ވަނަ ދުވަހު ހިޝާން ސްރީލަންކާއަށް ދިއުމަށްޓަކައި ފްލައިޓަށް އަރައި ހުއްޓާ ފުލުހުން ގޮސް އޭނާ ފްލައިޓުން ވަނީ ބާލުވެފައިވެއެވެ. އަދި އޭނާގެ ޕާސްޕޯޓު ހިފަހައްޓައި އޭނާގެ މައްޗަށް ތުހުމަތު ކުރެވޭ މައްސަލަތައް ތަހުގީގު ކުރަން ފެށިއެވެ.\nހިޝާން އަކީ މިދިޔަ ސަރުކާރުގައި ހިތްވަރު ދިނުމުގެ ގައުމީ އިނާމު ލިބިފައިވާ މީހެކެވެ. އޭނާއަށް ދިން އިނާމު އަތުލަން މީގެ ކުރިން ގިނަ ބަޔަކު ވަނީ ގޮވާލައިފައެވެ. މިއަދު ފޭސްބުކުގައި ކުރި ޕޯސްޓެއްގައި ހިޝާން ބުނީ އެ އިނާމު އަމިއްލައަށް ހަވާލު ކުރަން ނިންމާފައިވާ ކަމަށެވެ.


Newge Kureege Coach Kavazovic Victory ah\nނިއުގެ ކުރީގެ ކޯޗު ކަވަޒޮވިޗް ވިކްޓަރީ އަށް\nނިއުގެ ސާބިއާ ކޯޗު ދިވެހި ލީގުގެ އައްޑަނަ އުފުލާލަނީ: އޭނާ ދެން އަންނާނީ ވިކްޓަރީ އަށް\nހުސްވެފައިވާ ވިކްޓަރީ ސްޕޯޓްސް ކުލަބުގެ ކޯޗުކަމަށް ނިއުރޭޑިއަންޓަށް މިދިޔަ އަހަރު ކޯޗުކޮށްދިން ސާބިއާގެ ކޯޗު ނިކޮލާ ކަވަޒޮވިޗް ހަމަޖައްސައިފި އެވެ.\nވިކްޓަރީގެ ބޯޑުން މި ގޮތަށް ނިންނީ ކޯޗުކަމުން މުހައްމަދު ނަޒީހު ވަކިވުމުގެ ކުރިންނެވެ.\nކަވަޒޮވިޗް ވަނީ މިދިޔަ އަހަރުގެ ދިވެހި ލީގުގެ ފަހު ބުރުގައި ނިއުއާ ހަވާލުވެ އެކުލަބަށް ލީގު ޗެމްޕިއަންކަން ދިފާއުކޮށްދީފަ އެވެ. މި ކާމިޔާބީ އަށް ފަހު ނޫސްވެރިންނާ ވާހަކަ ދައްކަމުން އޭނާ ބުނެފައިވަނީ ނިއުއަށް އޭނާ ދިވެހި ލީގު ކާމިޔާބުކޮށްދިނީ ރާއްޖޭގެ ފުޓްބޯޅައިގެ އެންމެނާ ދެކޮޅަށް މަސައްކަތްކޮށްގެން ކަމަށް ބުނެފަ އެވެ.\nމި އަހަރުގެ ސީޒަނަށް އޭނާ ގެނައުމަށް ވެސް ނިއުއިން ނިންމި އެވެ. ނަމަވެސް ކޯޗުގެ އަމިއްލަ ސަބަބުތަކާހުރެ އޭނާ ނުގެންނަން ނިންމީ ކަމަށް ފަހުން ނިއުއިން ބުނެފައިވެ އެވެ. އޭގެ ފަހުން ކަވަޒޮވިޗް ލާއޯސް ޓީމާ ހަވާލުވި ނަމަވެސް މިވަގުތު އޭނާ ހުރީ ހުސްކޮށެވެ.\nކަވަޒޮވިޗް އަކީ ޔުއެފާ އޭ ލައިސަންސް އޮންނަ ކޯޗެވެ. އޭނާ ވަނީ މީގެ ކުރިން ސްރީލަންކާ އާއި ތަޖަކިސްތާންގެ ގައުމީ ޓީމަށް ކޯޗްކަން ކޮށްދީފަ އެވެ. މީގެ އިތުރުން ތަޖަކިސްތާނުގެ އެއްވަނަ ޑިވިޝަންގެ ޗެމްޕިއަން އިސްތިގްލޯލް ޑުޝަންބީ އަށް 2012 ވަނަ އަހަރުގެ އޭއެފްސީ ޕްރެޒިޑެންޓްސް ކަޕް ކާމިޔާބްކޮށްދީފައެވެ.\nވިކްޓަރީން ކަވަޒޮވިޗް ގެންނަން ނިންމާފައިވާއިރު އެކުލަބުގެ ޗެއާމަންކަމުން ރައްޔިތުންގެ މަޖިލީހުގެ ދާންދޫ ދާއިރާގެ މެމްބަރު އަހުމަދު އައްސަދު ވެސް ވަނީ އިއްޔެރޭ އިސްތއުފާދީފަ އެވެ. އޭނާއާއެކު ބޯޑު މެމްބަރު އަހުމަދު ނާޝިދު ވެސް އިސްތިއުފާދީފައިވެ އެވެ.\nނިއުރޭޑިއަންޓް ވިކްޓަރީ ދިވެހި ޕްރެމިއާ ލީގް\nވިކްޓަރީ ބަލިކޮށް ނިއު ރޭޑިއަންޓަށް ހަމަޖެހުމުގެ ނޭވާއެއް


Heyo Magun Kassaali Dhivehi Anhenakah Libunu Naseebu - Vaguthu\nމިއީ މި ހާދިސާ ކުރިމަތިވެފައިވާ ފަރާތުން "ވަގުތު" އާއި ހިއްސާ ކޮށްފައިވާ މައުލޫމާތުގެ މަށްޗަށް ބިނާކޮށް ލިޔެފައިވާ ވާހަކައެކެވެ. މި ވާހަކައިގެ އަސްލު ނުގެއްލޭނެ ގޮތަށް އުނި އިތުރުތައް ގެނެސްފައިވާނެއެވެ. އަދި މަސްލަހަތަށްޓަކައި ވާހަކައިގައި ހާދިސާ އާއި ގުޅޭ ފަރާތެއްގެ އަސްލު މަޢުލޫމާތެއް ހިމަނާފައި ނުވާނެއެވެ.\nއަހަރެން އުޅެބޮޑުވީ ވެރިރަށް މާލޭގައެވެ. ސްކޫލު ދައުރު ނިމުމުން އަހަރެންވެސް އަހަރެންގެ އެހެން އެކުވެރިން ފަދައިން މަޖާކޮށް ސަކަރާތް ޖެހުމުގައި ވަގުތުތަށް ހޭދަކުރަމުން އައީމެވެ. އެގޮތަށް ގޮސް އުޅޭއިރު އަހަރެމެންނާއި ބައެއް މީހުން ދިމާކޮށް ފޮށި އުޅެއެވެ. ނަމަވެސް އަހަރެން އެ ފަދަ މީހުންނަކަށް އެއްވެސް ޝައުގުވެރިމެއް އަދި އަޅާލުމެއް ނުބަހަށްޓަމެވެ.\nއަހަރެންގެ ރަށްޓެހިން "ބިޓުން" ނަގައިގެން އުޅޭއިރު އަހަރެން "ބިޓެއް" ނުނަނގާ ހުންނާތީ އެމީހުން އަބަދުވެސް ޝަކުވާކުރާނެއެވެ. ނަމަވެސް އަހަރެން އެކަމާއި ދެރައެއް ނުވެއެވެ. އެއީ އަހަންނަކީ ފިރިހެނުންނާއި އެކުގައި އެފަދަ ގުޅުމެއްގައި އުޅެން މާ ޝައުގުވެރިކަން ހުންނަ މީހަކަށް އޭރު ނުވުމުންނެވެ. އަދި ޒުވާން އުމުރު މިނިވަންކަން މަތީ އަމިއްލަ އިޚްތިޔާރުގައި ބޭނުންވާގޮތަކަށް އުޅުމަށްވެސް އަހަރެން އެދޭތީއެވެ.\nރަށްޓެހިންނާއި އެކު ގްރޫޕް ހަދާލާފައި ވަރަށް ގިނައިން އަހަރެމެން ޝީޝާ ބޯން މާލޭގެ ކެފޭތަކަށް ދަމެވެ. އަދި ބައެއް ފަހަރު ދަންނަ ފިރިހެން ގްރޫޕްތަކާއި އެކުވެސް ޝީޝާ ބޯން ރެސްޓީރެންޓުތަކަށް ގޮސް އުޅުނީމެވެ. އަހަރެން ގަބޫލު ކުރާ ގޮތުގައި ދިރިއުޅުމަކީ އެއީ އެވެ. މަޖަލާއި އަރާމު ކުރުމެވެ. އަދި ރަށްޓެހިންނާއި އެކު ގިނަ ވަގުތު ހޭދަކުރުން ނޫންކަމެއް ދިރިއުޅުމުގައި އޭރު އޮތްކަމަކަށް އަހަރެންގެ ބުއްދިއެއް ޤަބޫލެއް ނުކުރެއެވެ.\nބައެއް ދުވަސް ދުވަހު ޝީޝާތަށް ނިންމާލުމަށް ފަހު "ރައިޑު"ތަކަށް ދާއިރު އަހަރެންވެސް އެމީހުންނާއި އެކުގައި ދަމެވެ. ކޮންމެވެސް ފިރިހެނެއް ފަހަތަށް އަރައިގެން "ރައިޑު"ތަކަށް ދާއިރު މަންޒަރު ބަލާ މީހަކަށް އެއީ އަހަރެން ލޯބީގެގޮތުން ގުޅިގެން އުޅޭ މީހާއޭ ހީވެދާނެއެވެ. ނަމަވެސް ގިނަ ފަހަރަށް އަހަރެން އެގޮތަށް ދަނީ ދަނީ އަހަރެންގެ އެކުވެރި އަންހެން ކުދިންގެ ފަރާތުން ދިމާވާ ފިރިހެން ކުދިންނާއި އެކުގައެވެ.\nގިނަ ރޭރޭ ވަރަށް ދަން ވަންދެންވެސް އެ ސަކަރާތުގައި އުޅެމެވެ. އަހަރެން ގެއަށް ނައިސްގެން މައިންބަފައިން ދުވަހަކުވެސް ކަންބޮޑެއް ނުވެއެވެ. ފަހަރުގައި އެއީ އެމީހުން އަހަންނަށް ކުރާ އިތުބާރެއްގެ ބޮޑު ކަމުން ކަމުގައިވެސް ވެދާނެއެވެ.\nއަހަރެންގެ ބައެއް ރަށްޓެހިންނަކީ މަސްތުވާތަކެތި ބޭނުން ކުރާ ރަށްޓެހިންނެވެ. ބައެއް ފަހަރު އަހަރެން ކައިރީގައި ހުރެގެން އެމީހުން މަސްތުވާއިރު އަހަންނަށްވެސް އެކަމުގައި ބައިވެރިވުމަށް ދައުވަތުދެއެވެ. އަދި ރަށްޓެހިންގެ ދައުވަތު ގަބޫލުކޮށް އަހަރެންވެސް ބައެއް ރޭރޭ މަސްތީހާލުގައި އުޅެމެވެ. މަސްތުވެގެން ކުރެވޭ ނުކުރެވޭއެއް ނޭނގޭ ހާލު އަހަރެމެން އުޅޭއިރު ބައެއް ފިރިހެނުން އަހަރެމެންނާއި ގައިގޯޅިވެ ހަދާނެއެވެ. އަދި އަހަރެމެންގެ ކިބައިން އުފާ ހާސިލް ކުރާން އެދެމުންދެއެވެ. ނުވެސް ދަންނަ ބަޔަކާއި ގައިގޯޅިވެ އުޅޭއިރު އަހަރެމެން މާބޮޑު ފަރުވާލެއް ނުދެމެވެ. އެއީ އެކަމުން އަހަރެމެންނަށްވެސް ހިތްހަމަ ޖެހުން ލިބޭތީއެވެ. އެހެންކަމުން މަސްތީ ހާލުގައި އުޅޭ ގިނަ ރޭރޭ އަހަރެންގެ ގައިން އެތަށް މާބޫރެއް ފޮނިބޯނެއެވެ.\nމިގޮތުގައި އަހަރެންގެ ދުވަސްތަށް ކަނޑައްތު ކުރަމުން ދިޔައީމެއެވެ. އުފަލާއި މަޖަލުގައެވެ. މަސްތީ ހާލުގައެވެ. އަހަރެންގެ ވިޔާނުދާ އުޅުން ބަދަލުވީ އެއްދުވަހަކު ކޮފީއަކުން އަހަންނާއި ދިމާވި އެކުވެރިއެއްގެ ސަބަބުންނެވެ.\nޝަރީފަކީ (އަސްލު ނަމެއް ނޫން) އެހެން ޒުވާނުން ފަދައިން މަޖާކުރަން ބޭނުންވާ ޒުވާނެއް ނޫނެވެ. އަދި އަންހެނުންނާއި ގައިގޯޅިވާން ބޭނުންވާ ފިރިހެނެއްވެސް ނޫނެވެ. އަހަރެން އޭނާއާއި ކައިރިވާން މަސައްކަތް ކުރިޔަސް އޭނާ އަހަރެން ދުރުކުރެއެވެ. އެހެން ނަމަވެސް ރުޅިއައިސްގެންނެއް ނޫނެވެ. އޭނާއަކީ ވަރަށް އަވަހަށް "ރަކިވާ" ލަދުރަކި މީހެކެވެ. މިފަދަ އެތަކެއް ސަބަބުތަކަކާއި ހުރެ އަހަރެންގެ ހިތުގައި ޝަރީފްއަށް ޝައުގުވެރިކަން އުފެދުނެވެ.\nޝަރީފްއާއި ބައްދަލުވެ، ދިމާކޮށް ވާހަކަ ދައްކާތާ ދެ މަހަށްވުރެ ގިނަ ދުވަސް ވީއިރުވެސް އަހަރެންގެ އުޅުން ބަދަލު ކުރަން އޭނާ އަހަރެންގެ ކިބައިން ނޭދެއެވެ. އަދި އަހަރެން ކުރާ ކަންކަމަށް ފާޑެއްވެސް ނުކިޔައެވެ. އަހަރެން ހިތުގެ އަޑިން އެކަމަށް އެދިއެދި ހުރިނަމަވެސް މެއެވެ.\nއެ ހުރިހައި ކަމެއް ބަދަލުވެގެން ދިޔައީ ކުއްލިއަކަށެވެ. އަހަންނާއި ޝަރީފް ދިމާވިތާ ތިން މަސް ފުރުނު ދުވަހު ޝަރީފްގެ ކިބައިން އަހަންނަށް ފެނުނީ އަހަރެން އުންމީދުވެސް ނުކުރާ ފަދަ ކަމެކެވެ.\nކުޑަވަރެއްގެ ޕާޓީއަކާއި އެކު އަހަރެންގެ ރަށްޓެހިންގެ ކުރިމަތީގައި ޝަރީފް އަހަންނަށް ލޯބި ހުށައެޅިއެވެ. އަހަންނަކީ މީގެ ކުރިން ލޯބީގެ ގޮތުން މީހަކާއި ގުޅިފައިނުވާ މީހެއްކަމުން ދޭނެ ޖަވާބެއް ނޭނގުނެވެ. އެހެންކަމުން އަހަންނަށް ބަލާލެވުނީ ކައިރީގައިވާ ރަށްޓެހިންގެ މޫނަށެވެ. އެ ރަށްޓެހިން އަހަންނަށް އާއެކޭ ބުނުމަށް ބާރު އެޅުމުގެ ގޮތުން ވައިއަޑުން "ޔެސް" އޭ ބުނުމަށް ގޮވަމުން ދިޔައެވެ. އެހެންކަމުން ލޯ މަރާލައިގެން ހުރެ އަހަރެން ޝަރީފް އެއްލި ލޯބީގެ ހުށައެޅުމަށް އާނބަސް ދިނީމެވެ.\nއޭގެފަހުން އަހަރެންގެ ހަޔާތް ވަރަށް ބޮޑަށް ބަދަލުވިއެވެ. ޝަރީފްގެ ހުރިހާ ވަގުތެއް އަހަންނަށް ދިނެވެ. އަދި އަހަރެން ހިތް އުފާވާނެ ހުރިހާ ކަމެއް ޝަރީފް ކޮށްދިނެވެ. އަދި ކައިވެނީގެ އިމުން ބޭރުގައި ކުރުން ހަރާމް އެއްވެސް ކަމެއް ކުރުމަށް ޝަރީފް އަހަންނަކަށް ބާރެއް ނާޅައެވެ. ޝަރީފްގެ ހިތްހެޔޮކަމުގެ ސަބަބުން އޭނާގެ އިޝްޤުގައި އަހަރެން ހަމަ ރަނގަޅަށްވެސް ޖެހުނެވެ. އަދި ޝަރީފްގެ އެދުމުގެ މަތިން އަހަރެން އުޅުނު ވިޔާނުދާ އުޅުމާއި އަހަރެން އެއްފަރާތް ވީމެވެ. އަދި ޝަރީފް ބޭނުންވާ ފަދަ މީހަކަށް ވުމަށް އަޒުމް ކަނޑައަޅައި އަހަރެން މަސައްކަތް ކުރީމެވެ. ކުރެވުނު ކުށްތަކަށް ތައުބާވީމެވެ. އަދި ކުރިން ލަމުންދިޔަ ހެދުންތަށް ދޫކޮށް ދިގު ހެދުންލާން ފެށީމެވެ. އަދި ނަމާދުކޮށް ހެޔޮ ޢަމަލުކުރުން މަތީ އުޅެން ފެށީމެވެ.\nއަހަރެންގެ އުޅުމަށް ބަދަލު އައިތާ އެއް އަހަރު ފަހުން ޝަރީފް އަހަންނާއި ކައިވެނި ކުރިއެވެ. ކައިވެންޏަށް ފަހު މިއަދާ ޖެހެންދެންވެސް އަހަރެމެން މިއުޅެނީ އުފަލުގައި ހިތްހަމަ ޖެހިގެންނެވެ. ދުނިޔޭގެ އުފަލާއި މަޖަލުގައި ވަގުތުތަށް ބޭކާރު ކުރި ދުވަސްތައް މާޒީވެއްޖެއެވެ. މިހާރު އަހަރެން ގުނަމުން މިދަނީ ހަޤީގީ ހިތްހަމަ ޖެހުމާއި އުފަލުގެ ދުވަސްތަކެވެ. ލޯބިވާ ފިރިއަކާއި ލޯބި ލޯބި ދަރިއަކާއި އެކުގައެވެ.\nޑިސެމްބަރު 10, 2021 14:05\nތިހެން މަވެސް މިއުޅެނީ\nޑިސެމްބަރު 10, 2021 16:25\n"ހެޔޮ މަގުން ކައްސާލި ދިވެހި އަންހެނަކަށް ލިބުނު ނަސީބު" މީ މި ޚަބަރުގެ ހެޑިން. ހެޔޮމަގުން ކައްސާލުމުން ލިބޭ ނަސީބުގެ ވާހަކަ. ހެޔޮވާނީ ކިހިނެއް.\nޑިސެމްބަރު 10, 2021 18:58\nޙާން މަވެސް މިކިޔޔަނީ ހަމަ ތިހެން. މީ ވަރަށް ނުރައްކާތެރި ގޮވާލުމމަކަށް ހިތްވަރުދޭ ގޮތަކަށް އިން ހެޑިންނެއް. ހެޑިން ރްނގަޅުކޮށްލާ. "ހެޔޮމަގުން ކައްސާލި އަންހެނަކު ހެޔޮމަގަށް ރުޖޫޢަވުމުން ލިބުނު ނަސީބު" މިިހެން.\nޑިސެމްބަރު 11, 2021 08:30\nސުރުޙީ ކަމަކު ނުދޭ (ފާހިޝް)އަމަލުތަކުގަ އުޅޭ މީހުންނަ ނަސީބް ކަމަކުނުދޭ\nމާޗް 5, 2022 00:04\nކިތަންމެ ނުބައި މީހަކަށްވެސް ﷲ ތެދުމަގު ދައްކަވާފާނެ. އެއީ ދެން ނަސީބު ނޫން ކޯއްޗެއް. އެ އންހެން މީހާއަށް ނަސީބު މެދުވެރިވީ ވިޔާނުދާ ޢަމަލުތަކުގެ މަތީގައި ވަނިކޮށްކަން ލިޔުމުން އެބަ އެނގޭ. އެއީކީ ކޮންމެހެން ވިޔާނުދާ ޢަމަލުކުރުމުން އޭގެ ބަދަލުގައި ލިބުނު ނަސީބެކޭ އެއަކު ބުނެފައެއް ނެތް.\nމާޗް 17, 2022 10:44\nއެެއީ ﷲ ގެ ފަޟްލުވަނަތަކަން ނޫން ކޯންޗެއް... ނަސީބަކީ މިކަން އޮޅުވާލަން ބޭނުންކުރާ ރީތިބަހެއް


Raees Waheed Ah "Hamalaa Dhinee" Anga Bahun - Vaguthu\nރައީސް ވަހީދަށް"ހަމަލާ ދިނީ" އަނގަ ބަހުން\nކުރީގެ ރައީސް ޑރ. މުހައްމަދު ވަހީދާއި އެމަނިކުފާނުގެ އަނބިކަނބަލުން އިލްހާމް ހުސެއިނަށް މިއަދު ހެނދުނު އެމްޑީޕީގެ އެކްޓިވިސްޓަކު ހަމަލާ ދީފައި ވަނީ އަނގަ ބަހުން ކަމަށް ރައީސް ވަހީދުގެ އޮފީހުން ނެރުއްވި ބަޔާނެއްގައި ވިދާޅުވެއްޖެއެވެ.\nރައީސް ވަހީދު ކުރެއްވި ޓުވީޓެއްގައި ވިދާޅުވީ މިއަދު ހެނދުނު އެމަނިކުފާނާއި އަނބިކަނބަލުން އިލްހާމްއަށް އެމްޑީޕީ އެކްޓިވިސްޓެއް ކަމަށްވާ ޖޯރޭ ހަމަލާދީފައިވާ ކަމަށެވެ. ދެ ބޭފުޅުންނަށް ހަމަލާ ދިނީ ކަސްރަތަށް ބޭރަށް ނުކުންނެވި ވަގުތެވެ.\nއެމަނިކުފާނާއި އަނބިކަނބަލުންނަށް ދިން ހަމަލާ ކުށްވެރި ކުރައްވާ ކަަމަށާއި އުސްފަސްގަނޑު ސަރަހައްދުގައި ކަސްރަތު ކުރަން ތިބި މީހުންނަށް އެ ހަޑި އަމަލު ފެންނާނެ ކަމަށް އެމަނިކުފާނު ވިދާޅުވިއެވެ.\nއެ ހަމަލާގެ ތަފްސީލް ހާމަކުރައްވާ ރައީސް ވަހީދުގެ އޮފީހުން ނެރުއްވި ބަޔާނުގައި ވަނީ އެ ހާދިސާ ހިނގާފައި ވަނީ މިއަދު ހެނދުނު 06:30 ހާއިރު ކަމަށެވެ.\nރައީސް ވަހީދުގެ ދެކަނބަލުން ކަސްރަތު ކުރައްވަން ވަޑައިގެން އުސްފަސްގަނޑު ސަރަހައްދުގައި އުޅުއްވަނިކޮށް އެމްޑީޕީ އެކްޓިވިސްޓަކު އެ ދެ ބޭފުޅުން ފަހަތުން ގޮސް އަނގަ ބަހުން ފުރައްސާރަކޮށްފައިވާ ކަމަށް އެ ބަޔާނުގައިވެއެވެ.\nއެމްއެންޑީއެފްގެ ބޭފުޅުން ރައީސް ވަހީދުގެ ސަލާމަތާއި ރައްކާތެރިކަމަށްޓަކައި އޭރު ހަރަކާތްތެރިވަމުން ދިޔަ ކަމަށާއި ރައީސް ވަހީދުގެ ދެ ކަނބަލުންނަށް އަމާޒުކޮށް ބަހުގެ ހަމަލާ މީހާ ހުރީ އެ ދެ ކަނބަލުންނާއި ވަރަށް ކައިރީގައި ކަމަށް ބަޔާނުގައިވެއެވެ.\nއެކަމަކު، ޖިސްމާނީ އަނިޔާއެއް އޭނާގެ ފަރާތުން ކުރިމަތިވެފައި ނުވާ ކަމަށް އެ ބަޔާނުގައިވެއެވެ. އަދި ޖިސްމާނީ ހަމަލައެއް އޭނާގެ ފަރާތުން ކުރިމަތިވެފައި ނުވާތީ އެމްއެންޑީއެފްގެ ބޭފުޅުން ހުރަސް އަޅުއްވާފައި ނުވާ ކަމަށް ބަޔާނުގައިވެއެވެ.\nއެ މައްސަލަ ފުލުހުންނަށް ރިޕޯޓްކޮށްފަިއވާ ކަމަށާއި ވަކި މީހަކަށް އަމާޒުކޮށް ހިންގާ، ނަފްރަތުގެ އަމަލު އެކުލެވޭ މިފަދަ އަމަލުތައް ހަރުކަށި އިބާރާތުން ކުށްވެރިކުރާ ކަމަށް އެ ބަޔާނުގައިވެއެވެ.\nފާޠިމާ ( ލަންޑަން)\nޖޫން 14, 2020 12:52\nރައީސް ވަޙީދު ގެ ހަށިފާރަ ވެރިންނަށް ސިފައިންގެ ބޭކަލުން ތިބެ ފުރައްސާރައިގެ ޢަމަލެއް ހިންގުމަށް ފުރުޞަތު ދިނުމަކީ ޑިމޮކްރަސީ ގެ ޢަމަލެއް ގޮތުގައި ބަލައިގެންނުވާނެ ކަމުގައި ފެނެއެވެ.\nޖޫން 14, 2020 22:42\nއަނގަބަހުން ދޭ އުދުވާނީ ހަމަލާ ހުއްޓުވާ ސާމާނު ހުންނަނީ ހަސްފަތާލުގަ. އެއީ ދަތްއުފުރާއިރު އަނގަޔަށް އެޖަހާ އިންޖެކުސަން.\nތިއީ ވަރަށް ދެރަ ކަމެއް...ނަމަވެސް ސުވާލަކީ ޢާއްމު ރައްޔިތު މީހާ އަށް މިފަދަ ކަން ކަން ކުރިމަތިވީމަ ކީއްވެހޭ މައްސަލައަ ކަށް ނުވަނީ....ނިކަމެތިންގެ ޢަބުރެއްވެސް ނެތީތޯ ހަމަ...\nޖޫން 14, 2020 19:57\nޖަވާބު ވަރަށް ސާފު. އެއީ އާއްމު މީހެއްނޫން\nޖޫން 14, 2020 21:26\nއެއީ ބާޣީ ވަހީދު. ކާޅު ވަހީދު\nޖޫން 14, 2020 13:02\nއެސް.ޕީ.ޖީ އަކީ ހަމައެކަނި 'ފިޒިކަލް' ހަމައިން ދިފާއު ކޮށްދޭން ތިބޭ ބައެކޭ؟؟؟؟؟ ތިކަމާ ބެހޭ ލިޔެކިޔުމާ ގަަވައިދު ހޯދަބަލަ. އޭރުން އެނގޭނެ ވަރަށް ގިނަ އެއްޗިހި. އެހެން ވެއްޖިއްޔާ އިހުގެ އެހެން ރައީސުންނާ މިހާރުގެ ރައީސް ވެސް އެސް.ޕީ.ޖީން ދިފާއު ކުރާނީ އެހަމައިން ދޯ؟ ތިހުޅުވައިދިނީ ވަރަށް ފައްކާ ދޮރެއް އިދިކޮޅުގައި ތިބި މީހުންނަށް.\nޖޫން 14, 2020 13:38\nއެމަނިކުފާނުގެ ހަށިފަރަ ވެރިން ތިއްބަވަނިކޮށް ފުރައްސާރަ ކުރުމަށް ފުރުޞަތު ލިބުމަކީ ޑިމޮކްރަސީ ކަމަށް ބަލައި ގަތުމަކީ ހެޔޮވާނެ ގޮތެއްބާ ؟ ސިފައިންގެ ހުށިޔާރުކަން އެފަދަ ޙާލަތުގައި ކުށްކުރާ މީހުންނަށް އެނގެންޖެހެޭނެ އެވެ.\nޖޫން 14, 2020 14:02\nމަށާ ދިވާމި ނަމަވެސް ހަލޭއްލީމުސް. ކާޅު ވަހީދު. ކޮން އޮފީހަކުން ކޮން ބަޔާނެއް ނެރޭކަށް.\nޖޫން 14, 2020 14:04\nއެސްޕީޖީ އަކަށް އަނގަޔަކު އަތެއްނޭޅޭނެ. ކާޅު ވަހީދޫ. ލަންބާ ކަޅޭ.\nޖޫން 14, 2020 14:07\nބާޣީ ވަހީދު. ކާޅު ވަހީދު. ޑޮކްޓަރު ލަމްބާޑާ. ހަމަ ފެނުނީ ގޮވީ. ކާރެއް، ކަސްރަތެއް، އުސްފަސްގަނޑެއް، ގޭދޮރުމައްޗެއް، އެސްޕީޖީ އެއް ކިޔާނެ ކަމެއްނެތް. ކޮމެންޓު ޖެހިޔަސް ނުޖަހައި ދިނަސް ވަރިހަމަ.\nޖޫން 14, 2020 14:09\nކަސްރަތު ކޮށްބަލަ ގޭތެރޭގަ. ބޭރަށް ނިކުންނާތީ އަޑުއިވެނީ. އިވޭނެ އަދިވެސް.\nޖޫން 14, 2020 14:15\nހަށީފާރަވެރިން ތިއްބަވަނިކޮށް ވަޙިދުގެ ގެ ދެމަފިރި ކަނބަލުންނަށް ތިޔަފަދަ ބޮޑު ހަމަލާއެއްދިނުމަކީ ވަރަށް ވެސް ގޯސް ކަމެއްގެ ގޮތުގަ ސިފަކޮށް އެކަން ކުއްވެރި ކުރަމެވެ. އެއްވެސް މީހަކު ވަހީދުއަށް ޚާއްސަކޮށް އަނބިކަބަލުންނަށް މިފަދަ ހަމަލާތަށް ނުދިނުމަށް ވަރަށް އަސަރާއެކު ގޮވާލަމެވެ.\nޖޫން 14, 2020 14:17\nރައީސް ވަހީދުގެ އަނބިކަނބަލުންނަށް ތިޔަ ދިނީ ވަރަށް ބޮޑު ހަމަލާއެއް. ތިކަން ކުއްވެރި ކުރަން. އަދި ވަހީދުއަށްވެސް ދަންނަވަން އެކުން ގިނައިން ކަސްރަތަށް ނިކުމެވަޑައި ނުގެންނެވުމަށް.\nޖޫން 14, 2020 14:44\nއެމްޑީޕީގެ އިސްވެރިން މިފަދަ ޢަމަލުތައް މި މީހުންލައްވައި ހިންގަނީބާ؟ ސާލިހާ ނަޝީދު ލަދެއްނުގަންނާނެ ޕާޓީކުދިންކޮޅު ތަޅަން، ބަވަން ނެރޭކަށް. މަޖިލީހުގައިވެސް މިވެރިންގެ ފާޑުމީ މިކަންކަން ކުއްވެރިކުރަން\nޖޫން 14, 2020 15:05\nއަގަބަހުން ހަމަލާދެވޭތަ ، ހިޔާލުފާޅުކުރުމަކީ އަގައިންނާ ގަލަމުންނާ އިސާރާތުންނާ ހަނުހުރުމުންނާ ނޫތާ، ފުރަތަމަ ހަބަތު ފެތުރުނުގޮތުން ހީވީ ތާފޮޅުމެއްކަމައް\nޖޫން 14, 2020 16:52\nރައީސްވަހީދަކީ އަހަރެންގެ ނަފްސަށް ވަރަށްބޮޑު ހަމަލާއެއްދެއްވި ބޭފުޅެއް، އެމްޑީޕީ ވެރިކަމުގެ ނައިބްރައީސް ކަމުގައި ހުރެފައި ކަންތައްކުރެއްވިގޮތުން އަދިވެސް އަހަރެން މިއުޅެނީ ބަލިވެ. އަނގަބަހުންނާއި ޢަމަލުން ދިން ހަމަލާއެއް އެއީ އިނގޭތޯ. ދުލުގެ ތޫނުކަން ވަރަށް ނުބައިދެއްތޯ.\nޖޫން 14, 2020 17:37\nއަގަބަހުން ދިން މިފަދަ ބޮޑު ޙަމަލާ އަކުން ރައީސް ވަހީދުގެ ދެކަބަލުން ސަލާމަތް ކޮށްދެއްވީތީ ﷲ އަށް ޙަމްދުކުރަން. އަދި އެކަން ކުއްވެރި ކުރައްވައި އެމަނިކުފާނުގެ ޙާލު ބެއްލެވިހާ ރައީސުންނަށްވެސް ޝުކުރު ދަންނަވަން. ދުލަކީ އެންމެ ނުރައްކާތެރި ހަތިޔާރު. އެހާ ުރައްކާތެރި ހަތިޔާރެއް ބޭނުންކޮށްގެން ދިން ޙަމަލާ ތަޙުގީގު ކުރާ ކޮމެޓީއެއް ހެދެވުމަކީ މިވަގުތު ވަޙީދުގެ ދެމަފިރި ކަބަލުންނަށް ކޮށްދެވޭނެ އެނެމެ ބޮޑު ކަމަކީ. އަދި އެ ހަތިޔާރު ބެނުންކުރި ފަރާތުން ދެވެނަ ފަހަރަށް އެހާ ނުރައްކާތެރި ޙަމަލާއެއް އެހެން ރައީސަކަށް ދިޔަ ނުދިނުމަށް އޭނަގެ ދޫ އަބަދާ އަބަދަށް ބޭނުން ނުކުރެވޭ ގޮތަށް ބަންދުކުރުމާ އެކު އެމީހާއަށް ދޮހޮއްކޮބެއަށް ހެދިގޮތަށް ހަދަން ފެނޭ. ބަޢާވާތް ކުރި ދުވަހުވެސް މީނަ އުޅުއްވީ ކަސްރަތެއްގަ. އެހެންވެ އަންނި ގުޅުމުން ފޯނުވެސް ނުނެގުނު. ކަޅޭމެން ހީ ނުކުރާތި އެމްޑީޕީ ކުދިން ތިބީ ނިދަންކަމަށް. އެދުވަހުވެސް އަދި މިއަދުވެސް އެމްޑީޕީ ކުދިން ތިބޭނީ ހޭލާ.\nރައީސް މާފުކުރައްވާ އޮޅިގެންލިޔެވުނީ ރައީސް. ވަހީދު އެބަޖެހޭ ބަޢާވަތްކުރީތީ މަޢާފަށް އެދެން\nޖޫން 14, 2020 17:51\nމިނާއަށް ޙަމަލާ ދިނީ އަގަބަހުންނޭ. ހައް ހައް ހައް އަގަ ބަހަކީ ހާދަހާ ވާ ވޭންދެނިވި ހަތިޔާރެކޭ. އެހެން ވެއްޖިއްޔާ މިދެކަބަލުން އަތުގަވެސް މިހަތޔާރު އޮންނާނެ ދޯ؟\nޖޫން 14, 2020 18:00\nކީކޭތަ މީނަ ޓްވީޓްކުރި އެހެން ޤައުތަކުގެ ރައީސުން ވިދާޅުވީ. ކުއްވެރިއެއް ނުކުރައްވާތަ. ރާއްޖޭގައި ތިބި ގަމާރުން ވަގުތުން ތެޅިބާލައިފި. ބަލަ މައުމޫނު ވެސް މީހާދަ ހެއްވާ ބޭފުޅެކޭ. މައުމޫނަށް 2008 އިން ފެށިގެން ހުރިހާ ބަހަކުން ދިން ޙަމަލާ ދިން އިރު ހިތަކަށް އެއްބަހެއްވެސް ނައަރާ. އެކަމަކު މިހާރު ކަޅޭ ޓްވިޓެއް ކުރައްވާ އިރަށް އެކުއްވެރި ކުރީ. މީނަގެ ދަރިންކޮޅުވެސް އަގަބަހުން ބުނަން ބޭނުން އެއްޗެއް ބުލެލަ ބުނެލާ ތިބީ. ޖަލަށް ލީމަވެސް ހަމަލާ ދިނުމަކަށް ހުއްޓުމެއް ނައަި ގައިމު. ހާދަ ހަނދާން ބަލި ކުދިންކޮޅެކޭ މީ.\nހޭލާ ތިއްބާ ދޯ އިސްތިއުފާ ދިނީ.\nޖޫން 14, 2020 19:21\nއެއްލޯ ޖައުފަރު މިދިޔަ ޑިސެމްބަރު މަހު އޮކްސިޖަން ކައިރީ ފޮޓޯ ނަގަން އުޅެފައި އޭނާއަށް ފޮޓޯ ނަގަން އުނދަގޫ ވަނީއޭ ކިޔާފައި މީހެއްގެ ލޯމަތީގައި ޖަހާ ފަޅާލި އެމައްސަލަ ވެސް ފުލުހަށް ހުށަހެޅުމުން ނުބެލި.. އެމީހާގެ ލޯލަށް ފަރުވާ ކުރަންޖެހުނީ އިންޑިޔާއިން ފަޅާލި ލޯމަތީގައި ބޮޑުލަކުނެއްވެސް ހުރި މިހިރީ ކަންކަން ވާގޮތް ވަރު ހުރި މީހަކާއި ޖެހިގެން އެއްލޯ ޖައަުފަރު މައިތިރި ވާނީ ކުރިން ވެސް މީހާކަާ މާރާމާރި ހިންގައިގެން އެއްލޯ ދިޔައީ ....\nޖޫން 14, 2020 22:49\nބަޔަކު މީހުނަށް ހަޖަމު ވިއަސް ނުވިއަސް ރައިސް ވަޙީދަކީ ފަހުގެ ތާރީޚުގައި މިރާއްޖޭގައި ވެރިކަންކުރެއްވި އެންމެ ހެޔޮ ދެވެރިންގެ ތެރެއިން އެއްބޭފުޅެއް. ރާއީސް ޔާމީނަކީ އެފަދަ ދެވަނައެއް ރާއްޖޭގެ ފަހުގެ ތާރީޚުގައި ފެނިފައިނުވާފަދަ ބޭފުޅެއް. އަދި އިންޝާﷲ މިރާއްޖޭގައި ވެރިކަންކުރެއްވުމުގެ ފުރުޞަތު އެމަނިކުފާނަށް ދެއްވާށި!


Plan Kuri Varah Vureh Bodah Lui Dhevunu Kan Gaboolu Kuran: TAG | Hathaavees\nޕްލޭން ކުރި ވަރަށްވުރެ ބޮޑަށް ލުއި ދެވުނުކަން ގަބޫލުކުރަން: ޓެގް\nމާލޭގެ މަގު މަތީގައި ފުލުހުން ހަރަކާތްތެރިވަނީ -- ރޭގަނޑު 8 އިން ފަތިހު5އަށް އެއްގަމު އުޅަނދު ދުއްވުން ވަނީ މަނާކޮށްފައި: ފޮޓޯ / ހަތާވީސް އޮންލައިން\nރާއްޖެއިން ކޮވިޑް19 ފެނިގެން ދިއުމާއި އެކު އެކަމުން ރައްކާތެރިވުމުގެ ގޮތުން މާލެ ސަރަހައްދު ލޮކްޑައުން ކުރުމަށްފަހު ލޮކްޑައުން އަށް އަލުން ލުއިތައް ދިންއިރު ޕްލޭން ކުރެވިފައިވާ މިންވަރަށް ވުރެ ބޮޑަށް ލުއިތައް ދެވުނު ކަމަށް ގަބޫލުކުރާ ކަމަށް ޓެކްނިކަލް އެޑްވައިޒަރީ ގްރީޕް (ޓެގް) އިން ހާމަކޮށްފިއެވެ.\nހެލްތު އިމަޖެންސީ އޮޕަރޭޝަން ސެންޓަރުން ރޭ ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުން ޓެގްގައި އެންމެ އިސްކޮށް ހަރަކާތްތެރިވާ ޑރ. އަލީ ލަތީފު ވިދާޅުވީ އެކަން އެގޮތަށް ކުރެވުނުކަން ގަބޫލު ކުރާ ކަމަށާއި އެހެންނަމަވެސް ލުއިތައް އެފަދައިން ވެސް ދިނީ އާއްމުން ކުރަންޖެހޭ ކަންކަން ކުރުމަށް ފުރުސަތު ދިނުމުގެ ގޮތުން ކަމަށެވެ.\nއޭނާ ވިދާޅުވީ ރާއްޖެއިން ކޮވިޑް19 ކޮންޓްރޯލް ކުރުމަށް އެންމެންގެ ވެސް އެއްބާރުލުން ބޭނުންވާ ކަމަށެވެ. އިތުރަށް ވިދާޅުވީ ކޮވިޑް ކޮންޓްރޯލް ނުވެގެން އުޅެނީ އެއްވެސް ހާލެއްގައި އާއްމުންގެ ސަބަބުން ކަމަށް ނުދަންނަވާ ކަމަށެވެ. އެހެންނަމަވެސް އެކަމުގައި އެންމެ އެކުގައި މަސައްކަތް ކުރަން ޖެހޭ ކަމަށް ޑރ. އަލީ ލަތީފް ވިދާޅުވިއެވެ.\n"އަޅުގަނޑުމެން ވެސް ގަބޫލުކުރަން އިނގޭތޯ އަޅުގަނޑުމެން ރިލީޒްކުރަމުން ދިޔައިރުގައި އަޅުގަނޑުމެން ފުރަތަމައިނުން ޕްލޭންކުރި ވަރަށް ވުރެ ބޮޑަށް ކަން ރިލީޒްކޮށްފައި އޮތީ،" ޑރ. އަލީ ލަތީފު ވިދާޅުވިއެވެ.\nހަމަމިއާއިއެކު އޭނާ ވިދާޅުވީ އިތުރަށް ފިޔަވަޅު އެޅުމަކީ ވެސް އެންމެ ރަނގަޅު ގޮތް ނޫން ކަމަށެވެ. އަދި ފިޔަވަޅުތައް ދޫކޮށްލައިގެންވެސް ވަކި ރަނގަޅެއް ނުވާނެ ކަމަށް އޭނާ ވިދާޅުވިއެވެ.\nރާއްޖެއިން ކޮވިޑް19 މިހާރު ފެންނަމުންދާ މިންވަރަށް ބަލާ ބަލި ކޮންޓްރޯލް ނުކުރެވިއްޖެ ކަމަށްވާ ނަމަ އަލުން ލޮކްޑައުން އަކަށް ދާން ޖެހިދާނެ ކަމަށް ވެސް ޑރ. އަލީ ލަތީފް ވަނީ ވިދާޅުވެފައެވެ.\nPrevious މި ދަނޑިވަޅު އިހުތިޖާޖުތައް ނުބޭއްވުމަށް ފުލުހުން އެދިއްޖެ\nNext އައްޑޫއަށް ފަސް އަސް އެބަ ގެނޭ، މިއީ ޝައުގުވެރި ޕްރޮޖެކްޓެއް: ނަޝީދު


Gasim balikoh bodu agulabiyyathakun majileehuge raees kan Nasheed ah | Mihaaru\nނަވާރަވަނަ ރައްޔިތުންގެ މަޖިލިހުގެ ފުރަތަމަ ޖަލްސާގެ ރިޔާސަތު، ނަޝީދު މިރޭ ބަލަހައްޓަވަނީ.---ފޮޓޯ: މަޖިލިސް\nގާސިމް ބަލިކޮށް ބޮޑު އަޣުލަބިއްޔަތަކުން މަޖިލިހުގެ ރައީސްކަން ނަޝީދަށް\n29 މެއި 2019 - 00:40 75 comments\nމިދިޔަ މަހު ބޭއްވި އާންމު އިންތިޚާބުގައި ހޮވި 19 ވަނަ ރައްޔިތުންގެ މަޖިލީހުގެ ރައީސަކަށް ކުރީގެ ރައީސް އަދި މައްޗަންގޮޅި މެދު ދާއިރާގެ މެމްބަރު މުހައްމަދު ނަޝީދު އަދި ނައިބު ރައީސަކަށް ގަލޮޅު އުތުރު ދާއިރާގެ މެމްބަރު އީވާ އަބްދުﷲ މިރޭ ހޮވައިފި އެވެ.\nއާ މަޖިލިހުގެ ފުރަތަމަ ޖަލްސާގައި މަޖިލިހުގެ ރައީސަށް ނަޝީދު ހޮވިވަޑައިގެންނެވީ 18 ވަނަ މަޖިލިހުގެ ރައީސްކަން ކުރެއްވި މާމިގިލީ ދާއިރާގެ މެމްބަރު އަދި ޖުމްހޫރީ ޕާޓީގެ ލީޑަރު ގާސިމް އިބްރާހިމާ ވާދަކުރައްވަ އެވެ. ސިޔާސީ ގޮތުން ވާދަވެރި ދެ ބޭފުޅުންގެ މެދުގައި ނެގި ސިއްރު ވޯޓުގައި ނަޝީދަށް 67 މެމްބަރުން ވޯޓު ދެއްވި އިރު، ގާސިމަށް ވޯޓު ދެއްވީ 17 މެމްބަރުންނެވެ. ބާތިލްވީ އެއް ވޯޓެވެ.\nMajileehuge raees akah Nasheed, Naibakah Eva inthihaabu koffi\nރައީސާއި ނައިބު ރައީސް ހޮވި ޖަލްސާގެ ލައިވް އަޕްޑޭޓް\nމަޖިލިހުގެ ރައީސްކަމަށް ނަޝީދުގެ ނަން ހުށަހެޅުއްވީ އެ މަގާމަށް ކުރިން ޝައުގުވެރިކަން ފާޅުކުރެއްވި ހިތަދޫ އުތުރު ދާއިރާގެ އެމްޑީޕީގެ މެމްބަރު މުހައްމަދު އަސްލަމެވެ. އަދި އަސްލަމްގެ ހުށަހެޅުއްވުމަށް ތާއީދު ކުރެއްވީ މެދުހެންވޭރު ދާއިރާގެ އެމްޑީޕީގެ މެމްބަރު އަލީ އާޒިމެވެ. ގާސިމްގެ ނަން ހުށަހެޅުއްވީ މަހިބަދޫ ދާއިރާގެ ޕީޕީއެމްގެ މެމްބަރު އަހުމަދު ތޯރިގް (ޓޮމް) އެވެ. އެ ނަމަށް ތާއީދު ކުރެއްވީ އަމިއްލަ މެމްބަރެއްގެ ގޮތުގައި މަޖިލިހަށް ހޮވިވަޑައިގެންނެވި ފަރެސްމާތޮޑާ ދާއިރާގެ މެމްބަރު ހުސެއިން މުހައްމަދު ލަތީފެވެ.\nރައްޔިތުންގެ މަޖިލީހުގެ ޖަލްސާގައި ގާސިމް އިބްރާހިމް. އެމަނިކުފާނު ވަނީ 18 ވަނަ މަޖިލިހުގައި ކުޑަ ދުވަސްކޮޅަކު ރައީސް ކަން ކުރައްވާފައި.-- ފޮޓޯ: މަޖިލިސް\nމަޖިލިހުގެ ނައިބު ރައީސްކަމަށް އީވާގެ ނަން ހުށަހެޅުއްވީ ވެސް އަސްލަމެވެ. އަދި އަސްލަމްގެ ހުށަހެޅުއްވުމަށް ތާއީދު ކުރެއްވީ އާޒިމެވެ. އީވާ ފިޔަވައި އިތުރު ބޭފުޅަކު އެ މަގާމަށް ކުރިމަތިނުލައްވަ އެވެ. އީވާ އެ ވޯޓު ކާމިޔާބު ކުރެއްވީ 76 މެމްބަރުންގެ ވޯޓުންނެވެ. ނުފެންނަ ކަމަށް ހަ މެންބަރަކު ވޯޓު ދެއްވި އެވެ.\nނަވާރަވަނަ ރައްޔިތުންގެ މަޖިލިހުގެ ފުރަތަމަ ޖަލްސާގެ ރިޔާސަތު ނަޝީދު ބަލަހައްޓަވަނީ.---ފޮޓޯ: މަޖިލިސް\nނަވާރަ ވަނަ ރައްޔިތުންގެ މަޖިލިހުގެ ރައީސްކަމަށް ނަޝީދު ހޮވިއިރު، 1999 ގައި ބޭއްވި މަޖިލިހުގެ އިންތިޚާބުގައި މާލޭގެ ދެ ގޮނޑީގެ ތެރެއިން އެއް ގޮނޑި ކާމިޔާބު ކުރެއްވީ އެމަނިކުފާނެވެ. ނަމަވެސް، މަޖިިލިހުގައި ކުރީގެ ރައީސް މައުމޫން އަބްދުލްގައްޔޫމްގެ ސަރުކާރަށް ފާޑުވިދާޅުވުމާއި ޑިމޮކްރަސީ އަށް ވަކާލާތު ކުރައްވާތީ، ވައްކަމުގެ އަމަލެއް ސާބިތުކޮށް 2001 ގައި ގޮނޑި ގެއްލުވައިލި އެވެ.\nނަޝީދުގެ މައްޗަށް ވައްކަން ސާބިތުކުރީ ކުރީގެ ރައީސް އިބްރާހިމް ނާސިރުގެ ގެކޮޅު ކަމަށްވާ ވެލާނާގެ ތަޅާލި އިރު އެތަނުން އުކާލަން ބަހައްޓާފައި ހުރި ކުނި އެއްޗަކުން ކަރުދާސްތަކެއް ނެންގެވުމުންނެވެ. މިހާރުގެ ސަރުކާރުގެ ބޮޑު އޮފީސް އިމާރާތް ހަދާފައި އެހުރީ ވެލާނާގޭގެ ބިމުގަ އެވެ.\nރައްޔިތުންގެ މަޖިލީހުގެ ރައީސަކު ހޮވުމަށް އީވާ ވޯޓު ލައްވަނީ. މަޖިލިހުގެ ނައިބު ރައީސް ކަމަށް އީވާ ފިޔަވައި އިތުރު ބޭފުޅަކު ކުރިމަތިލައްވާފައި ނުވޭ. -- ފޮޓޯ: މަޖިލިސް\nއޭރު ވެސް އެތައް ބަޔަކު ގަބޫލުކުރި ގޮތުގައި ނަޝީދު ނޫން އެހެން މީހަކު އެތަނުން އެއްޗެއް އެދުވަހު ގެންދިޔަ ނަމަވެސް ވައްކަމުގެ ދައުވާއެއް ނުކުރީހެވެ. އެމަނިކުފާނާ ދެކޮޅަށް ވައްކަން ސާބިތުކުރީ، މަޖިލިހުގައި ސަރުކާރު ޖަވާބުދާރީކުރުވަން ކުރެއްވި މަސައްކަތުގެ ސަބަބުން ކަމަށް އެތައް ބަޔަކު އޭރު ގަބޫލުކުރި އެވެ.\nއޭގެ ފަހުން، ކުރީގެ ރައީސް އަބްދުﷲ ޔާމީންގެ ވެރިކަމުގައި ނަޝީދުގެ މައްޗަށް ޓެރަރިޒަމްގެ ދައުވާ އުފުލައި 2015 ވަނަ އަހަރުގެ ތެރޭގައި 13 އަހަރަށް ޖަލަށްލި އެވެ. މިދިޔަ މަހު ބޭއްވި އާންމު އިންތިހާބުގައި ނަޝީދަށް ވާދަކުރެއްވުނީ އެމަނިކުފާނުގެ މައްޗަށް ކުރި ހުކުމް ސުޕްރީމް ކޯޓުން މިދިޔަ އަހަރު ބާތިލް ކުރުމުންނެވެ.\nމަޖިލިހުގެ ރައީސާއި ނައިބު ރައީސަކު ސިއްރު ވޯޓަކުން އިންތިހާބު ކުރުމުގެ ކަންކަން ކުރިއަށް ގެންދިއުމަށް ފަސް މެމްބަރުންގެ ކޮމިޓީއެއް އެކުލަވައިލި އެވެ. ފަސް މެމްބަރުންގެ ނަން ހުށަހެޅުއްވީ އަލިފުށީ ދާއިރާގެ މެމްބަރު އަހުމަދު ރަޝީދު ހުސެއިނެވެ. އަދި ތާއީދު ކުރެއްވީ މަރަދޫ ދާއިރާގެ މެމްބަރު އިބްރާހިމް ޝަރީފެވެ.\nމަޖިލީހުގެ ރައީސަކު ހޮވުމަށް މިރޭ ބޭއްވި ޖަލްސާގައި މެމްބަރުން ބައިވެރިވެވަޑައިގަންނަވަނީ.-- ފޮޓޯ: މަޖިލިސް\nމަޖިލިހުގެ ރައީސާއި ނައިބު ރައީސްގެ އިންތިޚާބުގެ ކަންކަން ބެލުމަށް ކަނޑައެޅި ކޮމިޓީގައި ތިއްބެވީ ތުޅާދޫ ދާއިރާގެ އެމްޑީޕީގެ މެމްބަރު ހިސާން ހުސެއިން، އިސްދޫ ދާއިރާގެ ޖުމްހޫރީ ޕާޓީގެ މެމްބަރު އަލީ ހަމީދު، ނައިފަރު ދާއިރާ ޕީޕީއެމް މެމްބަރު އަހުމަދު ޝިޔާމް، މާވަށު ދާއިރާގެ ޕީއެންސީގެ މެމްބަރު އަދި ކުރީގެ އިކޮނޮމިކް މިނިސްޓަރު މުހައްމަދު ސައީދާއި އަމިއްލަ މެމްބަރެއްގެ ގޮތުގައި މަޖިލިހަށް ހޮވިވަޑައިގެންނެވި ވިލިނގިލީ ދާއިރާގެ މެމްބަރު ސައުދު ހުސެއިންވެ.\nމަޖިލީހުގެ ރައީސާއި ނައިބު ރައީސްގެ މަގާމަށް ބޭފުޅަކު ހޮވި ޖަލްސާގެ ރިޔާސަތު ބެލެހެއްޓެވީ، ގާނޫނުއަސާސީގައިވާ ގޮތުގެ މަތިން، މަޖިލީހުގައި މެދުނުކެނޑި އެންމެ ގިނަ ދުވަސްވީ މެމްބަރުގެ ހައިސިއްޔަތުން މީދޫ ދާއިރާގެ މެމްބަރު އަހުމަދު ސިޔާމް މުހައްމަދެވެ. މަޖިލީހުގެ ރައީސާއި ނައިބު ރައީސް ހޮވުމުގެ ވޯޓުގައި، މަޖިލިހުގެ ގަވާއިދުގައިވާ ގޮތުގެ މަތިން އޭނާ ބައިވެރިވެވަޑައިނުގަންނަވަ އެވެ.\nމަޖިލިހުގެ ރައީސްކަމަށް އެމްޑީޕީން ނަޝީދުގެ ނަން ކަނޑައެޅީ ރޭ ބޭއްވި އެ ޕާޓީގެ ރައްޔިތުންގެ މަޖިލިހުގެ ބައްދަލުވުމުގައި ކުއްލި ގޮތަކަށެވެ. ނައިބު ރައީސަކަށް އެމަނިކުފާނަށް ބޮޑުބޭބެ ވިދާޅުވާ އީވާގެ ނަން ވެސް ފާސްކުރީ އެ ބައްދަލުވުމުގަ އެވެ.\nއެމްޑީޕީގެ ފަރާތުން އަސްލަމާއި އަފީފް މަޖިލިހުގެ ރައީސްކަމަށް ވަޑައިގަތުމަށް ވަރުގަދަ އަށް ކެމްޕެއިން ކުރައްވަމުން ގެންދަވަނިކޮށް، ނަޝީދުގެ ނަން އައީ ހުރިހާ މެމްބަރުންގެ އެދިވަޑައިގަތުމަކަށެވެ.\nމަޖިލިހުގެ މެމްބަރުން ހުވާ ކުރެއްވުމަށް ފަހު ބޭއްވި ފުރަތަމަ ޖަލްސާގައި 86 މެމްބަރުން ބައިވެރިވެވަޑައިގެންނެވި އެވެ. ގުރައިދޫ ދާއިރާގެ މެމްބަރު އިބްރާހިމް ރިޒާ އުމްރާއެއްގައި ހުންނެވުމުން މެމްބަރުކަމުގެ ހުވައެއް އޭނާ ނުކުރައްވަ އެވެ. މަޖިލިހުގެ އިދާރާ އިން ބުނީ އުމްރާގެ އަޅުކަމަށް ފަހު، ރިޒާ ވަޑައިގަތުމުން އޭނާ ހުވާކުރުމުގެ އިންތިޒާމު ހަމަޖައްސަވާނެ ކަމަށެވެ.\nއިތުރު ލިޔުންތައް ރައީސް މުހައްމަދު ނަޝީދު އެމްޑީޕީ ރައްޔިތުންގެ މަޖިލިސް މަޖިލީހުގެ މެމްބަރުން މެމްބަރު އީވާ އަބްދުﷲ\nމޫސަ: އިދާރީ މޭޒު އުސްކުރުމުގެ ފަސޭހަ މިހާރު އެނގޭނެ


Channel13 in Dhekki Programeh Ge Mahsala Broadcom in Balanee ޗެނަލް 13 އިން ދެއްކި ޕްރޮގްރާމްއެއްގެ މައްސަލަ ބްރޯޑްކޮމްއިން ބަލަނީ – Huvadhoo News Channel13 in Dhekki Programeh Ge Mahsala Broadcom in Balanee Huvadhoo News\nޗެނަލް 13 އިން ދެއްކި ޕްރޮގްރާމްއެއްގެ މައްސަލަ ބްރޯޑްކޮމްއިން ބަލަނީ\nޗެނަލް13 އިން ދެއްކި ޕްރޮގްރާމެއްގެ މައްސަލަ ބްރޯޑްކޮމްއިން ވަނީ ބަލަން ފަށާފައެވެ.\nބްރޯޑްކޮމުން ބުނީ ރޭގެ ވަގުތެއްގައި ޗެނަލް 13ގެ “ހަޖަމް” ޕްރޮގްރާމުގައި ދެއްކި ވާހަކަތަކުގެ މައްސަލަ އެ ކޮމިޝަނުގެ ސަމާލުކަމަށް އައިސްފައިވާ ކަމަށެވެ. އަދި އޮންނަ އިޖުރާއަތްތަކުގެ ތެރެއިން އެ މައްސަލަ އެ ކޮމިޝަނުން ބަލަމުން އަންނަ ކަމަށް ވެސް ބްރޯޑްކޮމުން ބުނެއެވެ.\nސޯޝަލް މީޑީއާގައި ދައުރުވަމުން އަންނަ ކްލިޕްތަކުގައި، އެ ޕްރޮގްރާމްގައި ވާހަކަ ދައްކަން ހުރި ޕްރެޒެންޓަރު ޕީޖީ ޝަމީމަށް ނިސްބަތްކޮށް ވަރަށް ހުތުރުކޮށް ވާހަކަ ދައްކައެވެ.\nމި މައްސަލައިގައި ކޮމިޝަނުގެ ރައީސާ މަރިޔަމް ވަހީދާ އާއި ހަވާލާދީ ނޫސްތަކުން ރިޕޯޓްކޮށްފައިވާގޮތުގައި، ސޯޝަލް މީޑިއާގައި ރައްޔިތުންގެ ކަންބޮޑުވުން ހުރިކަމަށް ފާހަގަކުރެވުމާ އެކު މައްސަލަ ބަލަން ފަށާފައިވާ ކަމަށެވެ. އަދި ކުރިއަށް އޮތް އާދިއްތަ ދުވަހު މި މައްސަލަ ބަލަން ކޮމިޝަނުގައި ތާވަލުކުރެވިފައިވާ ކަމަށް ވެސް ރައީސާއަށް ހަވާލާދީ ނޫސްތަކުން ރިޕޯޓްކޮށްފައި ވެއެވެ.\nމީގެ ކުރިން ވެސް ބްރޯޑްކޮމުން ވަނީ ޗެނަލް13ގެ ހަޖަމް ޕްރޮގްރާމްގެ މައްސަލަތަކެއް ބަލާފަ އެވެ. ނަމަވެސް ޕްރޮގްރާމުގެ ބަސް މަގު ރަނގަޅު ކުރަން އެންގުމުގެ އިތުރަށް އެހެން ފިޔަވަޅުތަކެއް ބްރޯޑްކޮމުން އަޅާފައެއް ނުވެ އެވެ.


ގަދަބަސް ބުނަން ފަށަން އަދި މާއަވަސް!\n2008 ވަނަ އަހަރުގެ ރިޔާސީ އިންތިޚާބަށާއި 2013 ވަނަ އަހަރުގެ ރިޔާސީ އިންތިޚާބަށް ބެލިނަމަވެސް ދިވެހި ރައްޔިތުން ވެރިކަން ހަވާލުކުރީ އެއް ޕާޓީއަކާއެއް ނޫނެވެ. ގުޅިފައިވާ ޕާޓީތަކަކާއިއެވެ. ނަމަވެސް ވެރިކަމަށް އައުމަށްފަހު ކޮންމެ ފަހަރަކުވެސް ވަނީ ކޯލިޝަން ރޫޅާލައި އެކަނި ވެރިކަން ކުރެވޭނެ ކަމަށް ނިންމައިފައެވެ.\nކޯލިޝަން ރޫޅައިލުމުން ކޮންމެ ފަހަރަކުވެސް ވަނީ ޤައުމުގައި ބޮޑެތި ހަމަނުޖެހުންތައް އުފެދިފައެވެ. ވެރިކަން ކުރުމަށް ތަފާތު ހުރަސްތައް ކުރިމަތިވެފައެވެ. ޤައުމުގެ ޞުލްހަމަޞްލަހަތާއި އަމާންކަން ވެސް ގެއްލިފައެވެ.\n2008 ވަނަ އަހަރު އެމްޑީޕީ މައި ޕާޓީއެއްގެ ގޮތުގައި އޮވެ ވެރިކަމަށް އައުމަށްފަހު ކޯލިޝަނުގެ އެންމެ ބޮޑު ބައިވެރިޔާ، ޖުމްހޫރީ ޕާޓީ އެކަހެރިކޮށްލީ ދާދި މަދު ދުވަސްކޮޅެއްގެ ތެރޭގައެވެ. ނަތީޖާއަކަށް ވެގެންދިއައީ5އަހަރު ދުވަހަށް އިންތިޚާބުކުރި ވެރިކަމުގެ ދައުރުގެ މެދުތެރެއިން ވެރިކަން ނިމުމަކަށް އައުމެވެ.\nވެރިކަން ނިމުނު ސަބަބު އެބައަކަށް ނުވަތަ އެމީހަކަށް ފެންނަ ގޮތަކަށް މާނަކުރެވިދާނެއެވެ. އެއީ އެމީހެއްގެ އަމިއްލަ އިޚްތިޔާރުގައި އޮތް ކަމެކެވެ. އެކަމަށް އެމީހަކު ދޭން ބޭނުންވާ ކޮންމެ ނަމެއްވެސް ދެވިދާނެއެވެ. މުހިންމީ ދޭ ނަމެއް ނޫނެވެ. ކަން ނިމުނު ގޮތެވެ. ވެރިކަމެއް ވެއްޓޭނީ ވެރިކަމުގައި ތިބި ބައަކަށް އެކަން ނުކުރެވުމުންނެވެ. މިއީ ދެކޮޅު ހެދޭނެ ކަމެއް ނޫނެވެ. އެކަން ޖެހޭނީ ހަމަ ކޮންމެ މީހަކުވެސް ޤަބޫލުކުރާށެވެ.\nމިއަދާއި ހަމައަށް އައިއިރު ޤައުމުގެ ޙާލަތު މިވަނީ މުޅިން ބަދަލުވެފައެވެ. މިއަދުގެ ސަރުކާރުން ވެރިކަން ކުރަނީވެސް މުޅިން ތަފާތު ގޮތަކަށެވެ. ކޮންމެ ގޮތަކަށް ވެރިކަން ކުރި ނަމަވެސް މިއަދުގެ ސަރުކާރަކީ "ވަރުގަދަ" ސަރުކާރެކެވެ. ވަރުގަދަ ބާރެއް ދުއްވައިލުމަކީވެސް ހަމަ އެހައި ފަސޭހައިން ކުރެވޭނެ ކަމެއް ނޫނެވެ.\nއެހެންކަމުން ރާއްޖޭގައި މިހާރު އޮތް ވެރިކަން ބަދަލުކުރަން އިދިކޮޅު ކޯލިޝަން ބަދަހިކަމާއިއެކު ކުރިއަށްދާންޖެހެއެވެ. ބައިބައިވެގެން މަޤްޞަދު ޙާޞިލުކުރުމަކީ ކުރަން އެހައި ފަސޭހަކަމަކަށް ނުވާނެއެވެ. އެކަން ގުޅިފައިވާ ޕާޓީތަކުގެ ލީޑަރުންވެސް ޤަބޫލުފުލު ކުރައްވައެވެ.\nކޮންމެ ލީޑަރެއްގެވެސް އަމިއްލަފުޅު ވިސްނުންތަކެއް ހުންނާނެއެވެ. އެމްޑީޕީގެ ރައީސް މުޙައްމަދު ނަޝީދު ބޭނުންފުޅުވާ ކަންތައްތަކަކާއި ގޮތްތަކެއްވެސް ހުންނާނެއެވެ. ޖުމްހޫރީ ޕާޓީގެ ލީޑަރު ޤާސިމް އިބްރާހީމް ބޭނުންފުޅުވާ ކަންތައްތަކަކާއި ގޮތްތަކެއްވެސް ހުންނާނެއެވެ. އަދާލަތުޕާޓީ އާއި ރައީސް މައުމޫންގެ ފަރާތްޕުޅުންވެސް ބޭނުންފުޅުވާ ގޮތްތަކެއް ހުންނާނެއެވެ.\nކަންކަން މިހެން ހުރުމުން ގިނަ ބައަކު ބުނަނީ ގަދަ ބަސް ބުނަން ފަށަން އަދި މާއަވަސް ކަމަށެވެ. މާފަހުގެ މަރުހަލާއެއްގައި ކުރަންޖެހޭނެ ކަމެއް މާކުރިން ކުރަން ފެށުމަކީ ވަރަށް ބޮޑު މައްސަލައެއް ކަމަށެވެ.\nރައީސް ނަޝީދު އެންމެ ފަހުންވެސް ވިދާޅުވެފައިވަނީ ގުޅިފައިވާ ޕާޓީތަކުން އެއް ކެންޑިޑޭޓަކު ނެރެން ހުރަހަކަށް އެމަނިކުފާނު ވެވަޑައިނުގަންނަވާނެ ކަމަށެވެ. ޖޭޕީގެ ލީޑަރު ޤާސިމް އިބްރާހީމްވެސް ވަނީ އެއް ކެންޑިޑޭޓަކު ނެރުމުގެ މުހިންމުކަން ވަރަށް ބޮޑު ކަމަށެވެ. އަދި ޖުމްހޫރީ ޕާޓީން އެންމެ ފަހުވަގުތާއި ހަމައަށްވެސް މަސައްކަތް ކުރާނީ އެއް ކެންޑިޑޭޓަކު ނެރެން ކަމަށެވެ.\nދެ ލީޑަރުންގެ ވިސްނުންފުޅު މިގޮތަށް ހުރި ނަމަވެސް އެމްޑީޕީގެ ޗެއަރޕަރސަން ޙަސަން ލަޠީފް މިހާރު ހުންނެވީ ވަރަށް ބޮޑަށް މޭ ފުޅައުކުރައްވައިގެންނެވެ. އެޕާޓީގެ މެންބަރު ނިޒާރު ގެންދަނީ މަލާމާތާއި ފުރައްސާރަކުރަމުންނެވެ. ޒާތީ ދިރިއުޅުމާއިވެސް ބެހެމުންނެވެ. އެހެން ނަމަވެސް ޖުމްހޫރީ ޕާޓީގެ ތެރެއިން މިފަދަ އެއްވެސް ކަމެއް އަދިވެސް ފެނިފައެއް ނުވެއެވެ.\nޖޭޕީގެ ސެކެޓްރީ ޖެނެރަލް އަޙްމަދު ސަމީރު އެންމެފަހުން ވެސް ވިދާޅުވީ އިދިކޮޅު ޕާޓީތަކުން 1 ކެންޑިޑޭޓަކު ނެރުމުގެ ކަންކަން އެންމެ ފަހުވަގުތުގައިވެސް ހަމަޖެހިގެން ހިނގައިދާނެ ކަމަށާއި އެގޮތަށް އެކަން މެދުވެރިވުމަށް ވަރަށް ބޮޑަށް އެދިވަޑައިގަންނަވާ ކަމަށެވެ. އެހެންކަމުން އެވަގުތު އައުމުގެ ކުރިން މޭފުއްޕައި ދެމޫނު ކުރިމަތި ނުލެވޭވަރަށް ދެފުރަގަސް ޖެއްސުމަކީ ބުއްދިވެރިން ކުރާނެ ކަމެއް ނޫން ކަމަށް ގިނަ ބައަކު ދަނީ ބުނަމުންނެވެ.


އަޅުގަނޑުމެންގެ ގިނަ ޒުވާނުންނަކީ ހެޔޮވިސްނޭ ރަނގަޅު ބައެއް ކަމުގައި ވާތީ ކުޅުދުއްފުށީގެ ރައްޔިތެއްގެ ހައިސިއްޔަތުން އަޅުގަނޑު އެކަމާ އުފާކުރަމެވެ. އެހެންނަމަވެސް ހިތާމައަކީ އަދުގެ ބައެއް ޒުވާނުންނަށް އަޅުގަނޑުމެންގެ ހަމަތަކާއި، އުސޫލުތަކަކީ ކަޓު އެއްޗެއް ކަމުގައި ދެކޭތީއެވެ. މިފަދަ ޒުވާނުން ދެކޭގޮތުގައި އެމީހުންނަށް ހިތުހުރިގޮތަކަށް އުޅުމުގެ މިނިވަންކަން ލިބިފައިވެއެވެ. މިނިވަންކަމަކީ ކޮބައިބާވައެވެ. އަޅުގަނޑު ހަމަ ކުޑަ ކުޑަ ވާހަކައެއް ހިއްސާކޮއްލާ ނަމެވެ.\nއެއްދުވަހަކު ތުއްތު ކުއްޖަކު އޭނާގެ ބައްޕައާއެކީ ގުޑި އަރުވަން ދިޔައެވެ. ގުޑީ ގެ އެއްކޮޅުގައި އައްސައިފައިވާ ވާ ފަށް އެކުއްޖާގެ ބައްޕަ ދޫކުރަމުން ދިޔަވަރަކަށް އެގުޑި ވަޔާއެކީ މައްޗަށް އަރަމުން ދިޔައެވެ. ވަކިހިސާބަކަށް މައްޗަށް އެރުމަށްފަހު ވައިގެ ތެރޭގައި އެގުޑި ވިހުރި ވިހުރި ހުއްޓެވެ. އެވަގުތު އެ ތުއްތު ކުއްޖާ އޭނާގެ ބައްޕަ ގާތު އެއްސެވެ. ބައްޕަ ތި ވާފަށުގައި ތި ހިފަހައްޓަނީ ކީއްކުރަން ތޯ އެވެ. އަޅުގަނޑު ބޭނުން ވަނީ ތި އަށްވުރެ ވެސް މައްޗަށް ތި ގުޑި އަރުވާށެވެ. އެވަގުތު ދަރިފުޅު ބޭނުން ވިގޮތަށް އެ ކުއްޖާ ގެ ބައްޕަ އެ ވާ ފަށުން ދޫ ކޮށްލިއެވެ. ދޫ ކޮއްލުމާ އެކު އެ ގުޑި ވައި ގެ ތެރޭގައި ވަކިހިސާބަކަށް މައްޗަށް އެރުމަށްފަހު އިސާހިތަކު ބިންމައްޗަށް ވެއްޓިއްޖެއެވެ. މިކަމާ މި ތުއްތު ކުއްޖާ ވަރަށް ދެރަވިއެވެ. އެވަގުތު އެ ތުއްތު ކުއްޖާގެ ބައްޕަ ބުންޏެވެ. ދަރިފުޅާ އެވެ. ކޮންމެ ކުއްޖަކުވެސް ބޮޑުވެ ފުރާ ފުރިހަމަވުމުން އެކުއްޖަކަށް އެރޭނެ އެންމެ މައްޗަކަށް އަރަން ބޭނުންވެއެވެ.\nއަދި މި މައްޗަށް މި ނޭރެނީ އެކުއްޖަކުގެ މައިންބަފައިންނާއި، ތިމާގެމީހުން ދޭ ނަސޭހަތްތަކާއި ، މުޖުތަމައުގައި ހިފަހައްޓަން ޖެހޭ ހަމަތަކާއި އުސޫލުތަކުގައި ހިފަހައްޓަން ޖެހޭތީ ކަމަށް ހީކުރެވެއެވެ. މިއީ ވަރަށް ބޮޑު ކުށްހީ އެކެވެ. ދަރިފުޅު ވެސް މައްޗަށް އަރައި އުފާވެރިކަމާއެކު މަތީގައި ގިނަދުވަހު ހުންނަން ބޭނުން ކަމުގައި ވަނީ ނަމަ ދަރިފުޅުގެ މައިންބަފައިން ދޭ ނަސޭހަތުގައި ހިފަހައްޓައި އާއިލީ ގުޅުންތައް ދަމަހައްޓާށެވެ. އަޅުގަނޑުމެންގެ އާދަކާދައާއި ސަޤާފަތުގައި ހިފަހައްޓާށެވެ. އަޅުގަނޑުމެންގެ ދީނުގައި އަންގަވާފައިވާ ގޮތަށް އަމަލު ތައް ބަހައްޓާށެވެ. މިގޮތައް އަމަލުތައް ގެންގުޅޭ ކުއްޖަކަށް މަތީގައި ފިޔަ ޖަހަޖަހައި ހުރުމުގެ ފުރުސަތު ވަރަށް ބޮޑުވާނެ އެވެ.\nއަޅުގަނޑުމެންގެ އަދުގެ ޒުވާނުންނަށް މިވާހަކައިން އިބުރަތެއް ލިބޭނެކަމަށް އުއްމީދު ކުރަމެވެ.


vnews - Ronaldo aai Salah ge kurimathilumeh\nޗެމްޕިއަންސް ލީގު ފައިނަލް މެޗު: ރޮނާލްޑޯ އާއި ސަލާހުގެ ކުރިމަތިލުމެއް\nލިވަޕޫލްގެ ފޯވާޑް މުހައްމަދު ސަލާހާއި ރެއާލްގެ ތަރި ކްރިސްޓިއާނޯ ރޮނާލްޑޯ ----\nޔޫއެފާ ޗެމްޕިއަންސް ލީގުގެ ފައިނަލް މެޗުގައި މާދަމާރޭ އިނގިރޭސި ކްލަބު ލިވަޕޫލް އާއި ސްޕެއިންގެ ގަދަ ބާރު ރެއާލް މެޑްރިޑް ބައްދަލުކުރާނެއެވެ. ޗެމްޕިއަންސް ލީގުގެ ތާރީޚުގައި މި ދެ ޓީމު މިހާތަނަށް ފަސް ފަހަރު ބައްދަލުކޮށްފައިވާއިރު، މާދަމާރޭގެ މެޗު އެންމެ ބޮޑަށް ހާއްސަ ވަނީ ލިވަޕޫލްގެ މިސްރުގެ ފޯވާޑް މުހައްމަދު ސަލާހާއި ރެއާލްގެ ތަރި ކްރިސްޓިއާނޯ ރޮނާލްޑޯއަށެވެ.\nމި ސީޒަނުގެ އެންމެ ބޮޑު މެޗަށް ލިވަޕޫލް އާއި ރެއާލް ކުރިމަތިލާއިރު، އެންމެ ބޮޑަށް ދެކެވޭ އެއް ވާހަކައަކީ މިއަހަރުގެ އެންމެ މޮޅު ކުޅުންތެރިޔާގެ މަގާމު ލިބޭނެ ކުޅުންތެރިއެއްގެ ވާހަކައެވެ. އެގޮތުން ލިވަޕޫލްގެ ސަލާހާއި ރެއާލްގެ ރޮނާލްޑޯ މި މިގާމަށް ވާދަކުރާނެ ކަމަށް ބެލެވޭއިރު، ޗެމްޕިއަންސް ލީގުގެ ތަށި ހޯދާ ކުޅުންތެރިއަކަށް އެވޯޑު ލިބޭނެ ކަމަށް ގިނަ ބަޔަކު ގަބޫލު ކުރެއެވެ.\nމި ސީޒަނުގެ އެއްވެސް ތައްޓެއް ސަލާހާއި ރޮނާލްޑޯ ހޯދާފައި ނުވާއިރު، ސަލާހު ވަނީ ސީޒަނުގެ މިހާތަނަށް 51 މެޗުން 44 ގޯލު ޖަހައިފަ އެވެ. އޭނާ އިނގިރޭސި ޕްރިމިއަރ ލީގުގެ ރަން ބޫޓު ހާސިލްކުރީ 32 ގޯލު ޖަހައިގެންނެވެ. އެއާ އެކު ސަލާހު ވެފައިވަނީ އިނގިރޭސި ޕްރިމިއަރ ލީގުގެ 38 މެޗުގެ ސީޒަނެއްގައި އެންމެ ގިނަ ލަނޑު ޖެހި ކުޅުންތެރިޔާގެ ރެކޯޑް މުގުރާލައިފަ އެވެ. މިއީ 22 އަހަރު ވަންދެން އޮތް ރެކޯޑެކެވެ.\nހަމައެއާއެކު ރޮނާލްޑޯވެސް ވަނީ މި ސީޒަނުގައި މިހާތަނަށް ޖުމްލަ 44 ގޯލް ޖަހާފައެވެ. ސީޒަނުގެ ކުރީކޮޅު ރަނގަޅު ކުޅުމެއް ނުދެއްކުނަސް އޭނާ ވަނީ ކުޅުން ރަނގަޅުކޮށް މި ސީޒަނުގެ ޗެމްޕިއަންސް ލީގުގައި 15 ގޯލް ޖަހާފައެވެ. އެހެންކަމުން ޗެމްޕިއަންސް ލީގުގެ ތަށި ހޯދާ ކުޅުންތެރިއަކަށް އެންމެ މޮޅު ކުޅުންތެރިޔާގެ އެވޯޑު ލިބުން ގާތެވެ.\nޗެމްޕިއަންސް ލީގުގެ ފައިނަލަށް އިނގިރޭސި ކްލަބުތަކުގެ ތެރެއިން ޔޫރަޕުގައި އެންމެ ކާމިޔާބު ޓީމު ކަމަށްވާ ލިވަޕޫލް އާއި ޗެމްޕިއަންސް ލީގުގެ ތާރީޚުގައި އެންމެ ކާމިޔާބު ޓީމު ކަމަށްވާ ރެއާލް ނުކުންނައިރު، ރެއާލްއިން ވަނީ ޖުމްލަ 12 ފަހަރު މިމުބާރާތް ކާމިޔާބު ކޮށްފައެވެ. 1956 ވަނަ އަހަރާއި 1960 ވަނަ އަހަރާއި ދެމެދު ރެއާލް މެޑްރިޑުން ވަނީ ވިދިވިދިގެން5ފަހަރު މުބާރާތް ކާމިޔާބުކޮށްފައެވެ. މިފަހަރުގެ ތަށި ރެއާލްއިން ހޯދައިފިނަމަ، އެޓީމު ވިދިވިދިގެން3ފަހަރަށް ޗެމްޕިއަންސް ލީގު ކާމިޔާބުކުރާނެއެވެ.5ފަހަރު މުބާރާތް ކާމިޔާބުކޮށްފައިވާ ލިވަޕޫލްއިން ވަނީ 1981 ވަނަ އަހަރުގެ ފައިނަލުގައި ރެއާލް މެޑްރިޑް ބަލިކޮށް މުބާރާތް ކާމިޔާބު ކޮށްފައެވެ.\nޔޫކްރޭނުގެ ކިއެވްގައި މާދަމާރޭ އޮންނަ ފައިނަލް މެޗުގެ ކުރިން ބޭއްވި ނޫސްވެރިންގެ ބައްދަލުވުމުގައި ލިވަޕޫލްގެ ކޯޗު ޔާގަން ކްލޮޕް ބުނީ މިމުބާރާތުގައި ރެއާލް މެޑްރިޑަށްވުރެ ތަޖުރިބާކާރު ޓީމެއް ނުކުޅޭނެ ކަމަށާއި، އެކަމަކު މާދަމާގެ މެޗަށް ނުކުންނާނީ ގިނަ އަހަރުތަކަކަށްފަހު ލިވަޕޫލަށް ތައްޓެއް ހޯދައިދިނުމަށް ކަމަށެވެ. ކްލޮޕް ވަނީ 2013 ވަނަ އަހަރު ބޮރޫޝިއާ ޑޯޓްމުންޑް ޗެމްޕިއަންސް ލީގުގެ ފައިނަލަށް ގެންގޮސްދީފައެވެ. އެކަމަކު އެފަހަރު ބަޔާން މިއުނިކް އަތުން އެޓީމު ވަނީ ބަލިވެފައެވެ.\nރެއާލްގެ ކޯޗު ޒައިނުއްދީން ޒިދާން ބުނީ ވިދިވިދިގެން3ފަހަރަށް ޗެމްޕިއަންސް ލީގުގެ ތަށް އުފުލާލަން ބޭނުންވާ ކަމަށެވެ. އަދި ލިވަޕޫލަަކީ މޮޅެތި ކުޅުންތެރިންތަކެއް ތިބި ޓީމެއް ކަމަށާއި، އެހެންކަމުން މާދަމާގެ މެޗު ފަސޭހަކޮށްލެވެން ނޯންނާނެ ކަމަށެވެ.\nޔޫއެފާ ޗެމްޕިއަންސް ލީގުގެ ފައިނަލް މެޗު އޮންނާނީ މާދަމާރޭ ރާއްޖެ ގަޑިން 23:45 ގައެވެ.


China ge University ehgai dhivehi bas kiyavaidhenee\nޗައިނާގެ ޔުނިވާސިޓީއެއްގައި ދިވެހި ބަސް ކިޔަވައިދެނީ\nބެއިޖިން ފޮރިން ސްޓަޑީޒް ޔުނިވާސިޓީގައި ދިވެހިބަސް ދަސްކޮށްދޭ ކޯހެއް ފެށުމަށް ބޭއްވި ރަސްމިއްޔާތު\nޗައިނާގެ ބެއިންޖިން ފޮރިން ސްޓަޑީޒް ޔުނިވާސިޓީގައި ދިވެހި ބަސް ކިޔަވައިދޭން ފަށައިފި އެވެ.\nދިވެހި ބަސް ކިޔަވައިދޭން ފެށުމުގެ ގޮތުން މިދިޔަ އަންގާރަ ދުވަހު އެ ޔުނިވާސިޓީގައި ވަނީ ހާއްސަ ރަސްމިއްޔާތެއް ބާއްވާފަ އެވެ. އެ ރަސްމިއްޔާތުގައި ރާއްޖެއިން ޗައިނާއަށް ކަނޑައަޅުއްވާފައި ހުންނަވާ އެމްބެސެޑަރުގެ ނައިބު ސޮބާހު ރަޝީދު ވެސް ބައިވެރިވެ ވަޑައިގަތެވެ.\nރާއްޖޭގައި ހުންނަ ޗައިނާގެ އެމްބަސީގެ މީޑިއާ އޮފިޝަލަކު އަވަސްއަށް ވިދާޅުވީ ދިވެހި ބަސް ކިޔަވައި ދޭނީ "މޭޖާަ" މާއްދާއެއްގެ ގޮތުގައި ނޫން ކަމަށާއި އޭގެ ބަދަލުގައި "ސިލެކްޓިވް" މާއްދާއެއްގެ ގޮތުގައި ކަމަށެވެ.\nދިވެހި ބަސް ކިޔަވައިދޭނީ އެ ޔުނިވާސިޓީގެ ސްކޫލް އޮފް އޭޝިއަން ސްޓަޑީޒްގައި ދިވެހި ކިޔަވައިދޭ ޓީޗަރު ޝޫ ފަންގްފަންގް އެވެ. އޭނާ ވަނީ މީގެ ކުރިން އެތައް ފަހަރަކު ރާއްޖެ އައިސްފަ އެވެ. އަދި ދިވެހި ބަސް ދަސްކުރުމަށް އޭނާ ކުރި މަސައްކަތާ ގުޅޭ ޕޯސްޓުތައް ވަރަށް ގިނައިން ޓުވިޓާގައި ޝެއާކޮށްފައި ވެއެވެ.\nޝޫ ވިދާޅުވީ ދިވެހި ބަސް ޗައިނާގައި ކިޔަވައި ދޭން ފެށުމުން ރާއްޖޭގެ ރާއްޖޭގެ ތާރީހާ ގުޅޭ ގޮތުން ގިނަ މައުލޫމާތުތަކެއް އެގައުމުގެ ރައްޔިތުންނަށް ހާއްސަކޮށް ޒުވާނުންނަށް އެނގިގެންދާނެ ކަމަށެެވެ.\nމިއީ ބޭރުގެ ޔުނިވާސިޓީއެއްގައި ދިވެހި ބަސް ކިޔަވައިދޭން ފެށި ފުރަތަމަ ފަހަރެވެ. ބެއިންޖިން ފޮރިން ސްޓަޑީޒް ޔުނިވާސިޓީގައި މިހާރުވެސް ގިނަ ބަސްތަކެއް ދަނީ ކިޔަވައިދެމުން ނެވެ. އެ ޔުނިވާސިޓީގައި ބޭރުގެ ގިނަ އަދަދެއްގެ ދަރިވަރުން ވެސް ކިޔަވައެވެ.


Miley Cyrus aai Liam Hemsworth kaiveni kureetha? | Mihaaru\nމައިލީ އާއި ލިއަމް: ދެ މީހުން ކައިވެނިކޮށްފައިވާ ކަމަށް މިހާރު ބެލެވޭ.\nމައިލީ ސައިރަސް އާއި ލިއަމް ހެމްސްވޯތު ކައިވެނިކޮށްފި؟\n27 ޑިސެމްބަރ 2018 - 08:15\nއޮސްޓްރޭލިއާ އަށް ހޮލީވުޑްގެ އެކްޓަރު ލިއަމް ހެމްސްވޯތާއ އެމެރިކާގެ ލަވަކިޔުންތެރިޔާ މައިލީ ސައިރަސް ކައިވެނިކޮށްފައިވާ ކަމަށް ބެލެވޭ ކަމަށް މީޑިއާތަކުން ބުނެފި އެވެ.\nޕީޕަލް އިން ބުނި ގޮތުގައި ދެ ތަރިން ކައިވެނިކުރި ކަމަށް ބެލެވެނީ މިދިޔަ އާދީއްތަ ދުވަހު އެވެ.\nމައިލީ، 26، އާއި ލިއަމް، 28، ގެ ކައިވެނި ކުރި ކަމަށް ބުނާ ވާހަކަތައް މީޑިއާތަކަށް ތިލަވާން ޖެހުނު މައިގަނޑު ސަބަބަކީ ދެ މީހުންގެ ގާތް ރައްޓެއްސެއް ކަމަށްވާ ކޮންރެޑް ޖެކް ކާ އިންސްޓަގްރާމް ސްޓޯރީގައި ޕޯސްޓްކުރި ފޮޓޯތަކަކާ ގުޅިގެންނެވެ.\nއެ ފޮޓޯތަކުގެ ތެރެއިން އެއް ފޮޓޯގެ ބެކްގްރައުންޑްގައި ފެންނަނީ ގެއެއްގެ ސިޓިންރޫމްގެ ފާރުގައި މިސްޓަ އެންޑް މިސިޒް ޖަހައިފައި ހުއްޓަ އެވެ. އެހެން ފޮޓޯއެއްގައި ފެންނަނީ ލިއަމް ޓަކްސިޑޯއެއްގައި ހުންނަ އިރު، މައިލީ ހުދު ކުލައިގެ ގައުންއެއްގައި ހުއްޓަ އެވެ. އަދި އެ ފޮޓޯގައި އިތުރު ބަޔަކު ވެސް ތިބޭތަން ފެންނަ އިރު، ކޭކަކާ އެކު ކާއެއްޗެހި މޭޒެއްގެ މަތީގައި އަތުރާފައި ހުންނަ ތަން ވެސް ފެނެ އެވެ.\nއެހެންވެ އެ ފޮޓޯތަކުން ކިޔައިދޭ ވާހަކަތަކަށް ބުރަވެ މީޑިއާތަކުން ބުނަނީ މައިލީ އާއި ލިއަމްއަކީ މިހާރު ދެމަފިރިން ކަމަށް ބެލުމުގެ ފުރުސަތު ބޮޑު ކަމަށެވެ.\nމައިލީ އާއި ލިއަމް ކައިވެނި ކުރި ކަމަށް ބެލެވޭ ހަފުލާގެ ތެރެއިން.\nމި ދެ ތަރިން އެންމެ ފުރަތަމަ ދިމާވީ އެކުގައި ކުޅުނު ޑިޒްނީގެ ފިލްމު ދަ ލާސްޓް ސޯންގް (2010) ގެ ސެޓުންނެވެ. އަދި ދެ މީހުން ލޯބީގެ ގޮތުން ގުޅުނީ 2012 ގަ އެވެ. އޭގެ އެއް އަަހރު ފަހުން އެންގޭޖްމަންޓް އިއުލާން ކުރުމަށް ފަހު، ޖެހިގެން އައި އިރު އެންގޭޖްމަންޓް ރޫޅައިލި އެވެ.\nނަމަވެސް "އޮފް އެންޑް އޯން" ގުޅުމެއްގެ ގޮތުގައި މައިލީ އާއި ލިއަމްގެ ގުޅުން ސިފަ ކުރެވެމުން ދިޔަ އިރު، ދެ މީހުން އަލުން ސީރިއަސްކޮށް ގުޅުނީ 2016 ގަ އެވެ.\nލިއަމްގެ ކައިވެނީ ކުރި ކަމަށް ބުނާ ވާހަކަތަކުގެ އަޑު ގަދަވެފައިވާ އިރު އޭނާގެ އާ ފިލްމެއް ރިލީޒް ކުރަން ވެސް މިހާރު އަންނަނީ ތައްޔާރުވަމުންނެވެ. އެއީ ފެބްރުއަރީ 14 ގައި ރިލީޒް ކުރާ "އިޒިންޓް އިޓް ރޮމޭންޓިކް؟" އެވެ.\nމައިލީ އާއި ލިއަމްގެ ކައިވެނި ރޫޅިއްޖެ


ފްރާންސްގައި ޓީޗަރަކު މަރާލި މައްސަލައިގައި 11 މީހަކު ހައްޔަރުކޮށްފި\nOctober 19, 2020 17:44:28\nފްރާންސްގައި މަރާލެވުނު ޓީޗަރު މަސައްކަތްކުރާ ސްކޫލް ކުރިމަތީގައި ފުލުހުން ފޯރިމަރަނީ\nހުކުރު ދުވަހު ފްރާންސްގައި ޓީޗަރަކު މަރާލި މައްސަލައިގައި 11 މީހަކު ހައްޔަރުކުރުމަށް ނިންމާފައިވާކަމަށް އެ ގައުމުގެ އިންޓީރިއަރ މިނިސްޓަރ ވިދާޅުވެއްޖެއެވެ.\nމިއަދު ޔޫރަޕް 1 ރޭޑިއޯއަށް ދިން އިންޓަވިއުއެއްގައި ފްރާންސްގެ އިންޓީރިއަރ މިނިސްޓަރ ޖެރަލްޑް ޑަރްމަނިން ވިދާޅުވީ، ހައްޔަރު ކޮށްފައިވާ 11 މީހުންވެސް ޓީޗަރާއި ދެކޮޅަށް "ފަތުވާ" ނެރެފައިވާ ކަމަށެވެ. މީގެ ތެރޭގައި ޓީޗަރު ކިޔަވައިދިން ދަރިވަރެއްގެ ބައްޕަވެސް ހިމެނެއެވެ. ބައްޕަ ސޯޝަލް މީޑިއާގައި ޝާއިއުކޮށްފައިވާ ވީޑިއޯއެއްގައި ބުނެފައިވާ ގޮތުން، ޓީޗަރުވަނީ އަވުރަ ނިވާނުކޮށްހުރި ކާޓޫނެއް ދައްކައި އެއީ "މުސްލިމުންގެ ރަސޫލާ" މިހެން ދަރިވަރުންގެ ގާތުގައި ބުނެފައެވެ.\nއަލްޖަޒީރާއިން ރިޕޯޓްކޮށްފައިވާ ގޮތުގައި، މި މަހުގެ ކުރީކޮޅު ހިނގާދިޔަ މި ހާދިސާގައި ޓީޗަރު ދައްކާފައިވަނީ ކުރިން ޗާލީ ހެބްޑޯ މެގަޒިންއިންވެސް ޝާއިއުކުރި ކާޓޫންތަކެވެ. އެ ފަހަރު މި ކާޓޫންތައް ކުރެހުމުން އެ މެގަޒިން ހިންގާ ބިލްޑިންއަށް ހަތިޔާރުއެޅި ދެ މީހަކު ހަމަލާވެސް ދީފައިވެއެވެ.\nފްރާންސްގެ އިންޓީރިއަރ މިނިސްޓަރ ވިދާޅުވެފައިވާ ގޮތުގައި، މި މައްސަލައާ ގުޅިގެން 80 ތަހްގީގެއް މިހާރުކުރިއަށް އެބަދެއެވެ. އަދި މުސްލިމުންނާއި ދެކޮޅަށް ހިންގޭ އަމަލުތަކުގައި، ގާނޫނީ އިމުގެ ތެރެއިން ފިޔަވަޅު އެޅުމަށް ގޮވާލުމުގެ ބަދަލުގައި ހަރުކަށި ފިކުރު ފަތުރާފަރާތްތަކާއި މެދު ފިޔަވަޅު އަޅާނެއެވެ.


ފުވައްމުލަކުގައި އުޅޭ ބަންގްލާދޭޝް މީހުން އާއަހަރު ފެށުން ފާހަނގަކޮށްފިMikal News\nމިއަދު ބިދޭސީ މަސައްކަތު މީހުން ބޭއްވި އެއްވުން\nފުވައްމުލަކުގައި އުޅޭ ބަންގްލާދޭޝް މީހުން އާއަހަރު ފެށުން ފާހަނގަކޮށްފި\n1 ޖެނުއަރީ 2016, 21:01 |\nފުވައްމުލަކުގައި އުޅޭ ބަންގްލާދޭޝް މަސައްކަތު މީހުން މީލާދީ އާއަހަރު ފެށުން ފާހަނގަ ކުރުމަށް އެއްވުމެއް މިއަދު ބާއްވައިފިއެވެ. މިއަދު މަޣުރިބު ނަމާދާއި އިޝާ ނަމާދާއި ދެމެދު ހޯދަޑު ސާދާގޭ އަދި ފްލޮރިޑާ ގޯތިތެރޭގައި ބޭއްވި އެއްވުމުގައި ގިނައަދަދެއްގެ ބަންގްލަދޭޝް މަސައްކަތު މީހުން ބައިވެރިވިއެވެ.\nބޯހިމނުމުގެ ހިސާބުތައް ދައްކާ ގޮތުން ފުވައްމުލަކުގައި ބިދޭސީ މަސައްކަތު މީހުންގެ 800 އެއް ހާ މީހުން ދިރި އުޅޭއެވެ. މިއަދު ގެ އެއްވުމުގައި އެއިގެ ތެރެއިން 400 ހާ މީހުން ބައިވެރި ވިއެވެ.\nއެއްވުން ކުރިޔަށް ދިޔައީ، ގިނަ ބަޔަކު ޖަމާވެ ފަތުރާލެވިފައިވާ ސަތަރިތަކެއްގެ މަތީގައި އިށީނުމުން، އިސްމީހަކު ތެދުވެ ބަނގްލާދޭޝް ބަހުން ވާހަކަ ކޮޅެއް ދެއްކުމަށްފަހު ދެވަނަ މީހަކު ތެދުވެ ނަސޭހަތުގެ ބައްސްކޮޅެއް އިއްވީކަމަށް ބަންލާދޭޝް މީހަކު ކިޔައި ދިނެވެ. އަދި އެއިގެ ފަހުން ގުރުއާން ކިޔެވުމާއި މާލޫދު ފާޑެއްގެ އެއްޗެއް ބަންގްލާދޭޝް ބަހުން ކިޔުމަށްފަހު ދެން އޮތީ ދުއާއެކެވެ. ދުއާއަށް އެންމެން ތެދުވެ އަތްނަގައިގެން ތިބުމަށް ފަހު މޫނުގަިއ އަތްއެޅިއެވެ.\nމިކަންތަކަށްފަހު އޮތީ ކެއުމެކެވެ. ކެއުމަށް ބަތާއި މުގުރިހަ، ގެރިމަސް އަދި ކުކުޅުމަސް ތައްޔާރުކޮށްފައި ހުއްޓެވެ. ސަތަރިތަކުގައި މީހުން4ލައިނަށް އެތުރުމަށްފަހު އިސްކޮށް ހަރަކާތްތެރިވާ މީހުންގެ ގްރޫޕަކުން ދިޔައި ކާ ތައްޓާއި ކާނާ އަދި ފެން ބަހަމުންނެވެ. އިސްކޮށް ހަރަކާތް ތެރިވާ މީހުން ފާހަނގަ ކުރުމަށް ލައިގެން ހުރި ގަމީސް ނުވަތަ ޓީޝާޓްގެ މޭމަތިން އެއްފަރާތުގައި ދަތިއަކުން ރަތްކުލައިގެ ފޮތިކޮޅެއް ހަރުކޮށްފައި ހުއްޓެވެ.\nމިއަދުގެ އެއްވުން ނިމިގެން ދިޔައީ ކެއްމަށްފަހު އެވެ. ތިން ހަތަރު މީހަކު އެމީހުންގެ ބައިސިކަލްތަކުގެ ފާރައަށް ބޭރު، މަގުގައި މަޑުކޮށްގެންވެސް ތިއްބެވެ. ބައިސިކަލްތައް ހުރީ ނާއިބުގޯތި އަދި ކައިރި ހިސާބުތަކުގައެވެ.\nމިކަލް ނޫހުގެ ފަރާތުން މިކަން ހިނގާގޮތް ބަލަން ޒިޔާރަތް ކުރުމުން އެމީހުންގެ ފަރާތުން ފުރިހަމަ އެއްބާރުލުމެއް ލިބުނެވެ. އަދި އތަނުގައި ކަންކަން އިންތިޒަމުވެފައިވާ ގޮތް ކިޔާ ދިނެވެ.


Inter-Resort football mubaaraathuge furathama match gai Soneva aai Vakkaru\nރިސޯޓް މުބާރާތް ހުޅުވައިދޭނީ ސޮނެވާ އާއި ވައްކަރު\nބ. އަތޮޅުގެ ރިސޯޓްތަކަށް ހުޅުވާލައިގެން ބާއްވާ އިންޓަ ރިސޯޓް ފުޓްބޯޅަ މުބާރާތް ޖުލައި 27 ގައި ފަށާއިރު، މުބާރާތް ހުޅުވައިދޭ މެޗުގައި ބައްދަލުކުރާނީ ސޮނެވާފުށީ ރިސޯޓާއި ވައްކަރު މޯލްޑިވްސް ރިސޯޓެވެ.\nޖުމްލަ ހަތް ޓީމު ވާދަކުރާ މި މުބާރާތް ކުރިއަށްދާނީ މިމަހުގެ 27 – އޯގަސްޓް 12 އަށެވެ. ފުރަތަމަ މެޗުގައި ބައްދަލުކުރާ ދެ ރިސޯޓްގެ އިތުރުން ދެން މި މުބާރާތުގައި ކުޅޭ އަނެއް ހަ ރިސޯޓަކީ އެންމެ ފަހުގެ ޗެމްޕިއަން ދުސިތު ތާނީ މޯލްޑިވްސް، އަމިއްލަފުށީ ރިސޯޓް، ފިނޮޅު ރިސޯޓް، ރޯޔަލް އައިލެންޑް، އަނަތްރާ ކިހަވައް ވިލާސް އަދި މިލައިދޫ އައިލެންޑް ރިސޯޓް އެވެ.\nމި މުބާރާތަކީ ބ. އަތޮޅުގެ ރިސޯޓްތަކުގެ މެދުގައި އެކުވެރިކަން ބަދަހިކޮށް، އިޖުތިމާއީ ރޫހާއި ކުޅިވަރުގެ ރޫހު އާލާކުރުމުގެ މަގުސަދުގައި މީގެ ހަތް އަހަރު ކުރިން ކްލަބް ކޮމްބިނޭޝަން (ސީސީ) އިން ބާއްވަމުން އައި މުބާރާތެކެވެ. ނަމަވެސް 2016 ވަނަ އަހަރުން ފެށިގެން މި މުބާރާތް ބާއްވަމުން އަންނަނީ އޭދަފުށީ ޒުވާނުންގެ ކްލަބުންނެވެ.\nމި މުބާރާތުގެ ޗެމްޕިއަންކަން އެންމެ ގިނަ ފަހަރަށް ހޯދީ ސޮނެވާފުށި ރިސޯޓް އެވެ. އެ ޓީމު ވަނީ ޖެހިޖެހިގެން ތިން އަހަރު މި މުބާރާތް ކާމިޔާބު ކޮށްފަ އެވެ. ދެން މި މުބާރާތް ކާމިޔާބުކުރީ އަނަންތަރާގެ އިތުރުން ދި ސްމޯލް މޯލްޑިވްސް އައިލެންޑް (އަމިއްލަފުށި/ފިނޮޅު ރިސޯޓް) އަދި ދުސިޓް ތާނީ މޯލްޑިވްސް އެވެ.


Dho?! Budget Travelling: Huraa ah jassaalan salhi\nބަޖެޓް ޓްރެވެލިން: ހުރާއަށް ޖައްސާލަށް ސަޅި\nމާލޭގެ ކޮންކްރީޓު ޖަންގަލީގައި މުޅި ހަފްތާ ބިޒީކޮށް އުޅުމަށްފަހު ބޯ ހަމަޖައްސާލުމަށް ކައިރި ރަށަކަށް ޖައްސާލުމަކީ ވަރަށް ހިތަށް ފަސޭހަ ވާނެ ކަމެކެވެ. އަދި ޖީބަށް ލުއިކޮށް ބަޖެޓެއްގައި ދަތުރުކޮށްލައިގެން ރަނގަޅު ވީކެންޑެއް ލިބިއްޖެ ނަމަ މާ ރަނގަޅުވާނެ އެވެ. މި ހުރިހާ ކަމަކަށް ވިސްނައިގެން ދަތުރު ރާވާ ނަމަ ހުރާ މިއީ ރަނގަޅު އިހްތިޔާރެކެވެ.\nމާލެއާ ގާތްގަނޑަކަށް ވިއްސަކަށް ކިލޯމީޓަރު ދުރުގައި އޮންނަ ހުރާ އަކީ ވަރަށް ކުރިން ވެސް ގެސްޓް ހައުސް އޮރިއެންޓެޑް ރަށެކެވެ. ކައިރީގައި އޮންނަ ފޯސީޒަންސް ކުޑަހުރާ އަށް ދާ ޓޫރިސްޓުން އެ ރަށަށް ގޮސް އުޅޭތީ ހުރާގައި ވަރަށް ކުރީން ވެސް ސުވެނިއާ ފިހާރަތައް ހުރެ އެވެ. މިހާރު ރަށުގައި ގެސްޓް ހައުސް ވިޔަފާރި ފުޅާކޮށްފައި އޮތީމާ ބަޖެޓުގައި ދަތުރުކޮށްލަން ހުރާ ރަނގަޅެވެ.\nމާލެއިން ހުރާ އަށް ދާން ވަރަށް ފަސޭހަ ވާނެ އެވެ. އެރަށަށް ދަތުރުކުރުމަށް ރަށުގައި ލޯންޗު ފެރީގެ ހިދުމަތް އޮވެ އެވެ. އަދި އެ ރަށުގައި މަޑުކުރަން ބޭނުންވާ ނަމަ އެކި އަގުތަކުގައި ތަފާތު ގިނަ ގެސްޓް ހައުސްތައް ލިބެން ހުރެ އެވެ.\n- މާލެއިން ހުރާއަށް ލޯންޗުގައި ދާން ހޭދަވާނީ ގާތްގަނޑަކަށް 30 މިނެޓު\n- މީހަކަށް ކޮޅަކަށް ހޭދަވާނީ 100ރ.\nA post shared by Zayaan Ibrahim (@theislandvibess)\n- މާލެއިން ހުރާ އަށް ދިޔުމަށް ތިން ވަރަކަށް ފެރީ ހުރެ އެވެ. އޭގެތެރޭގައި ސީދާ ހަމައެކަނި ހުރާ އަށް ދާ ފެރީ ވެސް ހުރެ އެވެ. އެ ފެރީތަކުގެ ތެރެއިން ދުވާލަކު ގާތްގަނޑަކަށް ހަތަރު ދަތުރު މާލެއިން ހުރާއަށް ކުރެ އެވެ. ހުރާ އަށް ފެރީގެ ދަތުރު ކުރާ ފެރީތަކުގެ ތެރޭގައި "ސީ ޝައިން" އާއި "ލީޖަން ސްޕީޑް ބޯޓްސް" ހިމެނެ އެވެ. ލީޖަންގެ ގަޑިތަކަށް ބަލާއިރު މާލެއިން ހުރާ އަށް ތިން އިރަކު ފުރަ އެވެ. އެއީ 1145 އާއި 1645 އަދި 2200 އެވެ.\n- ހުރާއިން މާލެއަށް ފުރާ ވަގުތުތަކަކީ ހެނދުނު 7:45 އާއި 12:30 އަދި އިރުއޮއްސި 6:00 ގައި\nA post shared by visithuraa (@visitboduhuraa)\nގެސްޓް ހައުސްގެ އަގުތައް\nހުރާގައި 12 އަށް ވުރެ ގިނަ ގެސްޓް ހައުސް ހުރެ އެވެ. އެ ގެސްޓްހައުސްތަކުގެ އަގުތައް ވެސް ވަރަށް ތަފާތެވެ. އަގުތައް 500ރ. އިން ފެށިގެން 3،500ރ. އާ ދެމެދުގެ އަގަކުން އެ ރަށުން ގެސްޓްހައުސް ކޮޓަރިއެއް ލިބޭނެ އެވެ.\nމިރަށުގައި ކުރެވޭނެ ކަންތައް\nމާލެ ސަރަހައްދުގައި ހިމެނޭ ރަށްތަކުގެ ތެރެއިން ހަމަ އެކަނި ކަނޑޫފަލަކާއި ކުޅިއެއް އޮންނަ ރަށަކީ ހުރަ އެވެ. ހިމާޔަތްކޮށްފައިވާ އެ ކުޅި، ގާތުން ބަލާލުމުގެ ފުރުސަތު ހުރައަށް ގޮސް ލިބޭނެ އެވެ. ނަމަވެސް އެހާ ހިސާބުން ނިމުނީއެއް ނޫނެވެ. ކުޅީގެ ތެރޭގައި ކެނޯ ކޮށްލަން ބޭނުންވާ މީހުންނަށް އެ ފުރުސަތު ވެސް ހުރާއިން ލިބޭނެ އެވެ. ރަށުގެ ކައުންސިލުން ވަނީ ހުރާގެ ކުޅީގައި ކެނޯތަކެއް ބަހައްޓާފަ އެވެ. އެހެންވީމާ ބޭނުންވާ ކޮންމެ މީހަކު ވެސް ކުޅީގައި ކެނޯ ކޮށްލުމުގެ ފުރުސަތު އެރަށުން ލިބޭނެ އެވެ.\nއެ ކުޅީގައި ތަފާތު އެކި ބާވަތުގެ މަސްތަކާއި އެކި ފާޑުގެ ދިރޭ އެއްޗެހި އުޅެ އެވެ.\nA post shared by Shibau (@shibssss777)\nރަށަކީ ގެސްޓް ހައުސް ވިޔަފާރި ކުރާ ރަށަކަށް ވުމުން ވޯޓާ ސްޕޯޓްސް ބޭނުންވާ މީހުންނަށް އެ ފުރުސަތު ވެސް މިރަށުން ލިބޭނެ އެވެ.\nރަށަކީ ކުޑަ ރަށަކަށް ވުމުން ރަށުގެ ތެރޭގައި ހިނގާލައި މޫދަށް ގޮސްލައި މުޅި ހަފްތާ ވީހާ ވެސް ލުއިކޮށް ނިންމާލައިގެން ހިތްހަމަޖައްސާލެވެނެ އެވެ.\nކަވާ ފޮޓޯ ކްރެޑިޓްސް: ދަ އައިލެންޑް ވައިބްސް/ އިންސްޓަގްރާމް